ജി.എസ്.ടിയും ശരിയാണെന്ന് ഏഴ് വര്‍ഷത്തിന് ശേഷം തിരിച്ചറിയുമെന്ന് മോദി – കേരള ടൈംസ്\nHome / ഇന്ത്യ / ജി.എസ്.ടിയും ശരിയാണെന്ന് ഏഴ് വര്‍ഷത്തിന് ശേഷം തിരിച്ചറിയുമെന്ന് മോദി\nജി.എസ്.ടിയും ശരിയാണെന്ന് ഏഴ് വര്‍ഷത്തിന് ശേഷം തിരിച്ചറിയുമെന്ന് മോദി\nകേന്ദ്ര സര്‍ക്കാര് പദവിയില് കേരളത്തിലെ ലോക ജനശക്തി നേതാവ് രമാ ജോർജ്\nഅബുദാബി: ഇന്ത്യ വികസനത്തിന്റെ പാതയിലാണെന്ന് പ്രധാനമന്ത്രി നരേന്ദ്ര മോദി. ഒരു കാലത്ത് ഇന്ത്യയെ കുറിച്ച് ആശങ്കയും സംശയവുമാണ് മറ്റ് രാജ്യങ്ങള്‍ക്കുണ്ടായിരുന്നത്. എന്നാല് ഇന്ന് അതില്‍നിന്നും ഒട്ടേറെ മാറിയിരിക്കുന്നുവെന്നും അദ്ദേഹം കൂട്ടിച്ചേര്‍ത്തു. ദരിദ്രജനങ്ങള് പോലും നോട്ട് നിരോധനം ശരിയായ നീക്കമാണെന്ന് പറയുന്നു. ജി.എസ്.ടിയും ശരിയാണെന്ന് ഏഴ് വര്‍ഷത്തിന് ശേഷം തിരിച്ചറിയുമെന്നും മോദി പ്രസംഗത്തിനിടെ പറഞ്ഞു. നിങ്ങള് ഇവിടെ കാണുന്ന ഓരോ സ്വപ്നവും ഇന്ത്യയില് നടപ്പാക്കുമെന്ന് ഞാന് നിങ്ങള്‍ക്ക് ഉറപ്പ് നല്‍കുന്നുവെന്നും മോദി പറഞ്ഞു.\n30 ലക്ഷത്തോളം ഇന്ത്യക്കാര്‍ക്ക് സ്വന്തം വീടിനു സമമായ അന്തരീക്ഷമൊരുക്കിയ ഗള്‍ഫ് രാജ്യങ്ങള്‍ക്ക് നന്ദി അറിയിക്കുന്നതായും പ്രധാനമന്ത്രി പറഞ്ഞു. യു.എ.ഇ.യില് ആദ്യമായി നിര്‍മിക്കുന്ന ഹിന്ദുക്ഷേത്രത്തിന് പ്രധാനമന്ത്രി നരേന്ദ്ര മോദി തറക്കല്ലിട്ടു. ദുബൈ ഒപ്പേറയില് നടന്ന ചടങ്ങില് വീഡിയോ കോണ്‍ഫറന്‍സ് വഴി ക്ഷേത്രത്തിന്റെ ശിലാസ്ഥാപന കര്‍മ്മം നിര്‍വ്വഹിച്ചത്.\nപ്രത്യേകം ക്ഷണിക്കപ്പെട്ട 1800 ഇന്ത്യക്കാരായ പ്രവാസി പ്രതിനിധികളെയാണ് പ്രധാനമന്ത്രി അഭിസംബോധന ചെയ്തത്.\nഗള്‍ഫ് രാജ്യങ്ങളുമായി ഇന്ത്യക്ക് ശക്തമായ ബന്ധമാണുള്ളത്. മുപ്പത് ലക്ഷം ഇന്ത്യക്കാരെ അവരുടെ നാടായി ഗള്‍ഫ് രാജ്യങ്ങള് സംരക്ഷിക്കുന്നതിന് ഞാന് നന്ദി പറയുന്നു. ഗള്‍ഫ് രാജ്യങ്ങളുമായുള്ള ബന്ധത്തിന്റെ അടിസ്ഥാനം വെറും കച്ചവടം മാത്രമല്ല. യഥാര്‍ത്ഥ പങ്കാളിത്തം കൂടിയാണെന്നും കല്ലിടല് കര്‍മ്മത്തിന് ശേഷം ഇന്ത്യന് സമൂഹത്തെ അഭിസംബോധന ചെയ്തുകൊണ്ട് മോദി പറഞ്ഞു.\nഅബുദാബിയിലെ ക്ഷേത്രം ഇരു രാജ്യങ്ങള്‍ക്കുമിടയിലുള്ള ഒരു പാലമാണ്. ഇന്ത്യയുടെ എല്ലാ ഭാഗങ്ങളേയും പ്രതിനിധാനം ചെയ്യുന്നവരാണ് നിങ്ങള്, അതുകൊണ്ടു തന്നെ ഇന്ത്യയുടെ വികസനം എങ്ങനെയാണെന്ന് നിങ്ങള്‍ക്കറിയുന്നതാണെന്നും അദ്ദേഹം ഇന്ത്യന് സമൂഹത്തോടായി പറഞ്ഞു.\nPrevious പ്രധാനമന്ത്രി നരേന്ദ്ര മോദി സുഹൃത്താണെന്നു യുഎഇ കിരീടാവകാശി മുഹമ്മദ് ബിന് സായിദ് അല് നഹ്യാന്\nNext കൊച്ചിയിലെ ഗാലറിയില് രണ്ട് വര്‍ഷത്തെ ഇടവേളയ്ക്ക് ശേഷം വിക്ടര് പുള്‍ഗ\nമാധ്യമപ്രവര്‍ത്തകന്റെ അമ്മയെയും മകളെയും കൊലപ്പെടുത്തി ചാക്കില്‍കെട്ടി കനാലില് തള്ളി\nനാഗ്പൂര്: പ്രാദേശിക മാധ്യമപ്രവര്‍ത്തകന്റെ അമ്മയെയും മകളെയും കൊലപ്പെടുത്തിയ ശേഷം ചാക്കില്‍ക്കെട്ടി കനാലില് തള്ളി. ഉഷ കാമ്പിള്(52), കൊച്ചുമകള് റഷി(1)എന്നിവരുടെ മൃതദേഹമാണ് …


CM Yediyurappa to submit resignation today: രാജി പ്രഖ്യാപിച്ച് കര്‍ണാടക മുഖ്യമന്ത്രി ബി.എസ്. യെദ്യൂരപ്പ\nഇന്ന് ഉച്ചയ്ക്ക് ശേഷം കര്‍ണാടക ഗവര്‍ണര് തവാർ ചന്ദ് ഗെലോട്ടിന് രാജിക്കത്ത് കൈമാറും\nUpdated: July 26, 2021 2:47:58 pm\nബെംഗളൂരു: കര്‍ണാടക മുഖ്യമന്ത്രി ബി.എസ്.യെഡിയൂരപ്പ ഇന്ന് രാജിവയ്ക്കും. ബിജെപി സര്‍ക്കാരിന്റെ രണ്ടാം വാര്‍ഷിക ദിനത്തിലാണ് അദ്ദേഹം രാജി പ്രഖ്യാപനം നടത്തിയത്. ഇന്ന് ഉച്ചയ്ക്ക് ശേഷം കര്‍ണാടക ഗവര്‍ണര് തവാർ ചന്ദ് ഗെലോട്ടിന് രാജിക്കത്ത് കൈമാറും.\nബിജെപിക്കായി ആദ്യം കര്‍ണാടകയില് പ്രവര്‍ത്തിച്ചിരുന്ന കാലത്തേക്കുറിച്ച് അദ്ദേഹം ചടങ്ങില് ഓര്‍ത്തെടുത്തു. “കാറുകള് ഒന്നുമില്ലാതിരുന്ന സമയമാണ്. സൈക്കിള് ചവിട്ടിയാണ് പാര്‍ട്ടി പ്രവര്‍ത്തനം നടത്തിയിരുന്നത്. ചുരുക്കം ചിലര് മാത്രമായിരുന്നു പാര്‍ട്ടിയില് അന്ന് ഉണ്ടായിരുന്നത്,” യെഡിയൂരപ്പ പറഞ്ഞു.\n“നരേന്ദ്ര മോദിയുടെ നേതൃത്വത്തില് ബിജെപി രാജ്യത്ത് വീണ്ടും അധികാരത്തിലെത്തണമെന്നത് എന്റെ വലിയ സ്വപ്നമായിരുന്നു,” യെഡിയൂരപ്പ കൂട്ടിച്ചേര്‍ത്തു.\n75 വയസ് കഴിഞ്ഞവര്‍ക്ക് പാര്‍ട്ടിയില് സ്ഥാനമാനങ്ങള് നല്‍കാറില്ലത്തതിനാലാണ് രാജി. പ്രായപരിധി കഴിഞ്ഞിട്ടും യെഡിയൂരപ്പയ്ക്ക് പാര്‍ട്ടി അവസരം നല്‍കിയിരുന്നു. 75 വയസ് കഴിഞ്ഞവര്‍ക്ക് പാര്‍ട്ടിയില് ഒരു സ്ഥാനവും നല്‍കുന്നില്ലെന്ന് നിങ്ങള് മനസിലാക്കണം. എന്റെ പ്രവര്‍ത്തനത്തെ ബഹുമാനിച്ചുകൊണ്ട് 78-ാം വയസിലും എനിക്ക് അവസരം നല്‍കി, യെഡിയൂരപ്പ കഴി‍ഞ്ഞ ദിവസം ബംഗലൂരുവില് പറഞ്ഞു.\nയെഡിയൂരപ്പ മികച്ച പ്രകടനമാണ് കര്‍ണാടകയില് നടത്തുന്നതെന്ന് ബിജെപി ദേശിയ അധ്യക്ഷന് ജെ.പി.നദ്ദ ഇന്നലെ വ്യക്തമാക്കിയിരുന്നു. യെഡിയൂരപ്പയുടെ രാജി അഭ്യൂഹം തള്ളുന്ന തരത്തിലായിരുന്നു നദ്ദയുടെ പ്രതികരണം.\nAlso Read: ‘യെദ്യൂരപ്പ മികച്ച പ്രവർത്തനം കാഴ്ചവച്ചു;’ കർണാടക സർക്കാരിലെ നേതൃമാറ്റ സാധ്യത തള്ളി ജെ പി നദ്ദ\nWeb Title: Cm yediyurappa to submit resignation today


ചന്ദനമുത്തശ്ശി | Anatham Piriyatham | Manorama News\nആനത്തം പിരിയത്തം ∙ വിനോയ് തോമസ് August 02, 2020 07:19 AM IST\n‘‘ഇത്രയും ഭയങ്കരമായൊരു കല്യാണം ഈ നാട്ടിൽ ഇതിനു മുൻപു നടന്നിട്ടുണ്ടാവാൻ പാടില്ല. അതാണ് എന്റെ ആവശ്യം.’’\nവെടിക്കാരൻ ചാണ്ടിയുടെ വീട്ടിലെ വീട്ടിക്കസേരയിലിരുന്ന് മണ്ണുപാറ സുബിൻ പറഞ്ഞു.\n‘‘സുബിൻ വിചാരിച്ചതാണോ, അതങ്ങ് നടക്കും. അത്രയേ ഉള്ളൂ.’’ ചാണ്ടിക്കു സംശയമില്ല.\n‘‘അതത്രയേ ഉള്ളൂ. എന്നാലും ചാണ്ടിച്ചേട്ടാ, ആവശ്യത്തിനുള്ള ചന്ദനം കിട്ടാനില്ല.’’ സുബിൻ തന്റെ വിഷമം പറഞ്ഞു.\n‘‘അതെന്തിനാ ഇതിനുമാത്രം ചന്ദനം?’’\n‘‘അതോ, കട്ടില് ചന്ദനത്തിന്റേതു വേണം. അലമാര ചന്ദനത്തിന്റേതു വേണം. പെട്ടി ചന്ദനത്തിന്റേതു വേണം. എന്റെ മകളുടെ ഓരോ ആഗ്രഹങ്ങളല്ലേ. ഫർണിച്ചറ് മാത്രമല്ല, കല്യാണത്തിനു വരുന്നവർക്കു മുഴുവൻ കുറിതൊടണം. പന്തലിൽ ചന്ദനപ്പുകയിടണം. ചന്ദനമാണ് കല്യാണത്തിന്റെ തീം.” അതു പറയുമ്പോൾ സുബിൻ തലയൊന്ന് പൊക്കിപ്പിടിച്ചു.\n‘‘ഇതൊക്കെ ആരാ നിശ്ചയിച്ചെ?’’ വെറുതേ പണിയുണ്ടാക്കുന്ന ഈ തീമിടപാട് കേട്ടപ്പോൾ ചാണ്ടി ചോദിച്ചു.\n‘‘എന്റെ മകള് ഗജയും അവളുടെ അമ്മ തിത്തിപ്പെണ്ണും. ഇങ്ങനത്തെ ഓരോന്നുണ്ടാക്കാൻ അവരു പണ്ടേ കേമികളാണല്ലോ.’’ സുബിൻ അത്ര വെളുപ്പില്ലാത്ത ഒരു ചിരി ചിരിച്ചു.\n‘‘സംഗതിയൊക്കെ കൊള്ളാം, നല്ല തീം. അപ്പോ കൂരാച്ചിമലയിൽ നിൽക്കുന്ന ആ ഒറ്റച്ചന്ദനം മുഴുവൻ വേണ്ടിവരുമല്ലോ?’’ ചാണ്ടി കണക്കുകൂട്ടി പറഞ്ഞു.\n‘‘ഉം വേണ്ടിവരും, വേണ്ടിവരും.’’ സുബിൻ തലയാട്ടി.\n‘‘പക്ഷേ സുബിനേ, പക്കം നോക്കണം. കറുത്തപക്കത്തിലേ മുറിക്കാൻ പറ്റുകയുള്ളൂ.’’\n‘‘നോക്കിക്കോ ചാണ്ടിച്ചേട്ടാ. കല്ല്യാണത്തിന് ഇനിയും ദിവസമുണ്ടല്ലോ. ഞാൻ നേരത്തേ പറഞ്ഞെന്നേയുള്ളൂ. സാധനം കിട്ടിയാ മതി.’’ സുബിൻ എഴുന്നേറ്റുനിന്ന് ചാണ്ടിക്കു കൈകൊടുത്തു.\nകറുത്തപക്കം വന്നപ്പോൾ ഒരു ചൊവ്വാഴ്ച ചാണ്ടിയും മൂന്നു പണിക്കാരും കൂടി യന്ത്രവാളും സാമഗ്രികളുമൊക്കെയെടുത്ത് കാടുകയറി. പുൽമേടും വള്ളിക്കാടും കാട്ടുതാളിൻ‍ചതുപ്പുമൊക്കെ കടന്ന് അവർ കൂരാച്ചിമലയിലേക്കു നടന്നു.\nഎണ്ണിയാൽ പതിനായിരത്തിലധികം വരുന്ന മിന്നാമിനുങ്ങുകൾ ഒറ്റച്ചന്ദനത്തിലങ്ങനെ പല താളത്തിൽ തെളിയുകയും കെടുകയും ചെയ്യുന്നുണ്ട്. അതുകൊണ്ട് കണ്ണിൽകുത്തിയാലറിയാത്ത ഇരുട്ടാണെങ്കിലും മലയുടെ താഴെയെത്തിയപ്പോഴേ ചാണ്ടിക്കും കൂട്ടർക്കും ഒറ്റച്ചന്ദനമരം കാണാൻ പറ്റി.\n‘‘ഇതെന്നാടാ ഒറ്റച്ചന്ദനത്തിൽ മാത്രം കണ്ടമാനം മിന്നാമിനുങ്ങ് കാണുന്നത്?’’ ചാണ്ടി പണിക്കാരോടു ചോദിച്ചു.\n‘‘അതൊക്കെ എന്നാ കൂത്താന്ന് ആർക്കറിയാം മുതലാളീ?” പണിക്കാരന് അറിയത്തില്ലെങ്കിലും കാട്ടിലുള്ള എല്ലാവർക്കും അത് അറിയാമായിരുന്നു.\nകൂരാച്ചിമലയിലെ എല്ലാ മരങ്ങളെയും ചെടികളെയും മണ്ണിനടിയിലൂടെ പോകുന്ന വേരുകൾകൊണ്ട് മുട്ടിയുരുമ്മി താലോലിക്കുന്ന മുത്തശ്ശിയാണ് ഒറ്റച്ചന്ദനം. മാത്രമല്ല, കാട്ടിലൂടെ നടക്കുകയും പറക്കുകയും ഇഴയുകയും ചെയ്യുന്നവരോടെല്ലാം മുത്തശ്ശി ഓരോന്നു ചോദിക്കുകയും പറയുകയും ചെയ്യും. അവരുടെയെല്ലാം വിഷമങ്ങൾ കേട്ട് ആശ്വസിപ്പിക്കുന്ന ആളായിരുന്നു ചന്ദനമുത്തശ്ശി.\nഎല്ലാവർക്കും വേണ്ടപ്പെട്ട ആ മുത്തശ്ശിയുടെ പിറന്നാളായിരുന്നു അന്ന്. പിറന്നാൾമുത്തശ്ശിക്കു മാല ചാർത്താൻവേണ്ടി വന്നതാണ് മിന്നാമിനുങ്ങുകൾ.\nചന്ദനമുത്തശ്ശിയുടെ പിറന്നാളല്ലേ, ചുമ്മാ അവിടംവരെയൊന്നു പോയിനോക്കാമെന്നു പറഞ്ഞാണ് കൊമ്പില്ലാക്കൊമ്പനും കടുവയും കൂരാച്ചിമലയിലേക്കു നടന്നത്.\nഈ കാര്യമൊന്നുമറിയാതെ ചാണ്ടിയും പണിക്കാരും ഒറ്റച്ചന്ദനത്തിന്റെ അടുത്തെത്തി. മൈതാനവട്ടത്തിൽ കൊമ്പുകൾ പടർത്തി ആടിയുലഞ്ഞുനിൽക്കുന്ന ചന്ദനമുത്തശ്ശിയെ അവർ നെറ്റിവിളക്കിന്റെ വെട്ടത്തിൽ ഒന്നു ചുറ്റിയടിച്ചു നോക്കി.\nനെറ്റിവിളക്കിന്റെ കൊലയാളിവെട്ടം കണ്ടതോടെ മിന്നാമിനുങ്ങുകളെല്ലാം പേടിച്ചു കെട്ടുപോയി. അവർ ചിറകൊക്കെ ഒതുക്കി മുത്തശ്ശിയോടു പറ്റിച്ചേർന്നിരുന്നു.\n‘‘അവിടെയെന്തോ പ്രശ്നമുണ്ടല്ലോടാ, ച്ചിരി വേഗത്തിൽ നടക്ക്.” മിന്നാമിനുങ്ങുകൾ കെട്ടുപോയതു കണ്ടപ്പോൾ കൊമ്പില്ലാക്കൊമ്പനോട് കടുവ പറഞ്ഞു.\n‘‘എടാ, ആദ്യം കയറുകെട്ടി കൊമ്പെല്ലാം മുറിച്ചിറക്കണം. ഒറ്റക്കഷണം പോലും കളയാൻ പാടില്ല.’’\nചാണ്ടി പറഞ്ഞതു കേട്ടതേ പണിക്കാർ മരത്തിന്റെ മുകളിൽ കയറി കൊമ്പുകൾ വലിച്ചുകെട്ടി.\nഇനി കൊമ്പുകൾ മുറിക്കണം. അതിനുവേണ്ടി എമർജൻസി വിളക്കിന്റെ വെളിച്ചത്തിൽ അറക്കവാൾ സ്റ്റാർട്ടാക്കി. വാളങ്ങനെ മുരളാൻ തുടങ്ങുമ്പോൾ ചാണ്ടിക്കങ്ങോട്ടു പിരിയത്തം കയറും.\n‘‘കേറി മുറിച്ചങ്ങോട്ടിടെടാ മറ്റോൻമാരേ.’’\n‘‘ചാണ്ടിച്ചൻ മുതലാളീ, ഒരു കടുവേടെ മുരൾച്ച കേട്ടതുപോലെ തോന്നിയല്ലോ?’’ വാളുപണിക്കാരനു സംശയം.\n‘‘ഏയ്, അത് ഈ ടൈഗർവാളിന്റെ മുരൾച്ചയാടാ. നീ പണിയിൽ ശ്രദ്ധിക്ക്.’’ ചാണ്ടിക്കു പിരിയത്തം കൂടുകയാണു ചെയ്തത്. വാളുപണിക്കാരൻ പാങ്ങുനോക്കി ചന്ദനത്തിന്റെ ചുവട്ടിലെത്തി. പെട്ടെന്ന് ഒരു കല്ലുവന്ന് എമർജൻസി വിളക്ക് തകർത്തു തരിപ്പണമാക്കി.\n‘‘അയ്യോ, എന്താ അത്?’’ ഒരു പണിക്കാരൻ നെറ്റിയിലെ ടോർച്ചു തെളിച്ചുകൊണ്ട് ചോദിച്ചു.\nഅയാളൊന്നു വട്ടംകറങ്ങി നോക്കി. പക്ഷേ, ആ നോട്ടം വട്ടമെത്തുന്നതിനു മുൻപ് അയാൾ വായുവിലേക്കു പൊങ്ങിയിരുന്നു. ചന്ദനക്കൊമ്പിൽ കെട്ടിയ കയറിൽ അയയിലിട്ടതുപോലെ അയാളെ തൂക്കിയിട്ടതാരാണെന്നും നെറ്റിവിളക്കു പറിച്ച് ദൂരേക്കെറിഞ്ഞതാരാണെന്നും പണിക്കാർ‍ക്കു മനസ്സിലായില്ല. പക്ഷേ, ചാണ്ടിക്കു മനസ്സിലായി, അത് ഒരാനയാണ്.\nഎങ്ങോട്ടാണ് ഓടേണ്ടതെന്നോ എവിടെയാണ് കയറേണ്ടതെന്നോ ചാണ്ടിക്കും പണിക്കാർക്കും എത്തുംപിടിയും കിട്ടിയില്ല. ചുറ്റുമുള്ള ഇരുട്ടുപോലെ ആനയങ്ങനെ നിറഞ്ഞുനിൽക്കുകയാണ്. പണിക്കാരന്റെ കയ്യിൽനിന്നു തെറിച്ചുവീണ അറക്കവാള് ക്രേേേ...ന്ന് അലറുന്നുണ്ട്.\nഅതിനു മുകളിൽ ഒരു കടുവയുടെ മുരൾച്ച കേൾക്കുന്നുണ്ടല്ലോ. പണിക്കാരൻ പറഞ്ഞതു സത്യമാണെന്ന് ചാണ്ടിക്കു തോന്നി. ആ തോന്നൽ ബലപ്പെടുന്നതിനു മുൻപ് അറക്കവാൾ അടുത്തേക്കു വരുന്നെന്ന തോന്നലുമുണ്ടായി.\nതാഴെ വീഴാതിരിക്കാൻ കയറിൽ പിടിച്ചുകിടന്ന പണിക്കാരൻ അറക്കവാളിന്റെ ഒച്ച മാത്രമാണു കേട്ടത്. താഴെ എന്തൊക്കെയോ നടക്കുന്നുണ്ട്. ഇനിയിപ്പോൾ നേരം വെളുത്താലേ, എന്തെങ്കിലും അറിയാൻ പറ്റൂ. അയാൾ പിടിവിടാതിരിക്കാൻ കയറിൽ മുറുക്കിപ്പിടിച്ചു.\nചാണ്ടി ചന്ദനവുംകൊണ്ടു വരുന്നതു കാത്തുകാത്തിരിക്കുകയാണ് സുബിൻ.\n‘‘അതേ, കല്യാണം ദാന്നു പറയുമ്പോ ഇങ്ങെത്തും. ചന്ദനത്തിന്റെ കാര്യത്തിൽ നിങ്ങക്കെന്താന്നേ ഒരു ചൂടില്ലാത്തത്?’’ സുബിന്റെ ഭാര്യ തിത്തിപ്പെണ്ണ് ചൂടായിട്ടാണത് ചോദിച്ചത്.\n‘‘നീയൊന്നടങ്ങെടീ, ചാണ്ടിച്ചേട്ടനല്ലേ പോയിരിക്കുന്നത്. അയാളതൊക്കെ സമയത്ത് എത്തിച്ചോളും.’’ സുബിൻ കൂൾകൂളാണ്.\n‘‘അതേ, ഗജപ്പെണ്ണ് ഒരു കാര്യം പറയുന്നുണ്ട്. അവൾക്കുള്ള സ്ത്രീധനത്തിന്റെ കൂട്ടത്തിൽ ആ മയിൽപ്പീലിക്കൊമ്പുംകൂടി കൊടുക്കണമെന്ന്.’’ തിത്തിപ്പെണ്ണ് പറഞ്ഞു.\n‘‘അതു വേണോടീ? കൊമ്പ് ഇവിടെത്തന്നെ ഇരിക്കുന്നതല്ലേ നല്ലത്?’’ മകളാണെങ്കിലും അവളുടെ ആ പൂതി സുബിനു പിടിച്ചില്ല.\n‘‘എന്നാൽ, കുറച്ചുനാളത്തേക്ക് കാണാനെങ്കിലും അതവൾക്കു കൊടുത്തുവിട്. പിന്നെയിങ്ങു കൊണ്ടുവരാല്ലോ.’’\n‘‘ങാ, അതു വേണെങ്കിൽ ചെയ്യാം. കെട്ടിയവന്റെ വീട്ടിൽ അവൾക്കൊരു വിലയായിക്കോട്ടെ.’’ സുബിൻ സമ്മതിച്ചു.\n‘‘പക്ഷേ, വെറുതേ അതു കൊണ്ടുപോകുന്നത് ഒരു ഗുമ്മില്ല. അതേൽ സ്വർണം കെട്ടിക്കണം.’’ തിത്തിപ്പെണ്ണിന്റെ പൊങ്ങച്ചമുണർന്നു.\n‘‘സ്വർണം കെട്ടിക്കണമെങ്കിൽ രഹസ്യമായിട്ടു വേണം. എവിടെക്കൊണ്ടുപോയി ചെയ്യും?’’\n‘‘ആ രതീശന്റടുത്തു കൊണ്ടുപോയാൽ ഇരുചെവിയറിയാതെ അയാൾ സ്വർണം കെട്ടിത്തരും.’’ തിത്തിപ്പെണ്ണ് വഴിയും പറഞ്ഞുകൊടുത്തു.\nപിറ്റേന്നുതന്നെ രതീശന്റെയടുത്ത് കൊമ്പുകൾ കൊണ്ടുപോകാൻ സുബിൻ തീരുമാനിച്ചു. അതീവരഹസ്യമായി കൊണ്ടുപോകണം. അതുകൊണ്ട് സഹായത്തിന് ആരെയും കൂട്ടാൻ പറ്റില്ല. രാത്രിയായപ്പോൾ സുബിൻ കൊമ്പുകൾ രണ്ടുമെടുത്ത് വാനിൽ കയറ്റി രതീശന്റെയടുത്തേക്കു പുറപ്പെട്ടു.\n‘‘നമ്മളായിട്ട് ഒന്നും ചെയ്തില്ല. അവരു കൊണ്ടുവന്ന അറക്കവാള് അവരോടു ചെയ്തു, അല്ലാതെന്താ?”\nതലകുനിച്ചു നടന്ന കൊമ്പില്ലാക്കൊമ്പനോട് കടുവ പറഞ്ഞു.\n‘‘വിളക്കെറിഞ്ഞു പൊട്ടിച്ചതും ആളെ തൂക്കിയെടുത്തു കയറിലിട്ടതുമൊക്കെ നമ്മളല്ലേ?’’ കൊമ്പൻ സത്യസന്ധനായി ചോദിച്ചു.\n‘‘പിന്നെ മുത്തശ്ശിച്ചന്ദനം മുറിക്കാൻ വന്നവൻമാരെ വെറുതേ വിടണോ? എടാ, നീ കുറെക്കാര്യങ്ങൾ കൂടി പഠിക്കാനുണ്ട്. എന്നാലേ നീയൊരു കൊലകൊമ്പനാകൂ.’’\nചുമ്മാ ഒരു ഉപദേശംപോലെ കടുവയങ്ങു പറഞ്ഞു എന്നേയുള്ളൂ. അവന്റെ മനസ്സിൽ മുഴുവൻ മറ്റുള്ള ആലോചനകളായിരുന്നു. ആ ആലോചന ഒരു ചോദ്യമായി പുറത്തേക്കുവന്നു.\n‘‘ഞാൻ വേറൊരു കാര്യം ചോദിക്കട്ടെ. നീയീ തിന്നാൻ പോകുന്ന ചക്കപ്പഴത്തിനു മാനിറച്ചിയുടെ രുചിയുണ്ടോ?”\n‘‘ഞങ്ങൾ ആനകൾക്കു ചക്കപ്പഴം മാനിറച്ചിയെക്കാൾ രുചിയുള്ളതാ.”\n‘‘ഓഹോ, എങ്കിലതൊന്നു തിന്നുനോക്കണമല്ലോ.’’ കടുവ ഗൗരവം വിടാതെ പറഞ്ഞു.\nആനയ്ക്ക് അതു കേട്ടപ്പോൾ എന്തോപോലെ തോന്നി. ‘‘അയ്യേ, കടുവകള് ചക്കപ്പഴം തിന്നുവോ?’’\n‘‘എന്തെങ്കിലും തിന്നു ജീവൻ പിടിച്ചു നിർത്തണ്ടേടേ?’’ അതുവരെയുണ്ടായിരുന്ന കടുത്ത ഗൗരവംവിട്ടു കടുവ പൊട്ടിക്കരഞ്ഞു.\n‘‘ശ്ശേ, കരയാതെ ചങ്ങാതീ. കരയാതെന്ന്. ആരെങ്കിലും കണ്ടാലെന്തു പറയും?’’ കൊമ്പൻ തുമ്പിക്കൈകൊണ്ട് കടുവയെ ആശ്വസിപ്പിച്ചു.\nകടുവ വീണ്ടും പൊട്ടിക്കരയുകയായിരുന്നു. അവനെ സന്തോഷിപ്പിക്കാൻ വേണ്ടി ആന പറഞ്ഞു.\n‘‘അതേ, നമ്മളീ പോകുന്ന പ്ലാവിൻതോട്ടമില്ലേ. അതു നട്ടുപിടിപ്പിച്ചിരിക്കുന്നത് എന്തിനാണെന്ന് അറിയാമോ?’’\n‘‘എനിക്കറിയത്തില്ല.’’ കടുവ കരഞ്ഞുകൊണ്ടുതന്നെയാണ് മറുപടി പറഞ്ഞത്.\n‘‘പ്ലാവിൻതോട്ടത്തിന്റെ അരികിൽ ഒരു ആട്ടിൻകൂടുണ്ട്. അവിടത്തെ ആടുകൾക്കു തീറ്റയായിട്ട് പ്ലാവിൻചപ്പ് കൊടുക്കാനാണീ പ്ലാവിൻതോട്ടം.’’ കടുവയ്ക്ക് കൊതിയുണ്ടാകുന്നുണ്ടോ എന്നറിയാൻ കൊമ്പൻ അവന്റെ നേരേ നോക്കി.\n‘‘കൂട്ടിൽ കിടക്കുന്ന ആടിനെ ഞാൻ എന്തു ചെയ്യാനാ?’’ കടുവ ദേഷ്യപ്പെട്ടു.\n‘‘ഒരാന വിചാരിച്ചാൽ ആട്ടിൻകൂട് പൊളിക്കാൻ പറ്റില്ലേ?’’ കൊമ്പൻ അതു പറഞ്ഞു തീരുന്നതിനു മുൻപേ കടുവ ചാടിക്കയറി അവന് ഒരു ഉമ്മ കൊടുത്തു കഴിഞ്ഞിരുന്നു.\n‘‘നീ വേഗം നടക്ക് മോനേ.’’ കടുവ അവന്റെ മുകളിൽത്തന്നെയിരുന്ന് പറഞ്ഞു.\nപൊന്നപ്പന്റെ പ്ലാവിൻതോട്ടം കഴിഞ്ഞ് രണ്ടു കയറ്റം കയറിയാൽ രതീശന്റെ വീടായി. ദാ എത്തിപ്പോയല്ലോ എന്ന ആവേശത്തിൽ സുബിൻ വണ്ടി ഇരപ്പിച്ചു കയറ്റി.\nപെട്ടെന്നാണ് വണ്ടിയുടെ വെളിച്ചത്തിൽ സുബിൻ ആ കാഴ്ച കണ്ടത്. റോഡരികിലെ മരത്തിൽനിന്ന് ഒരു വള്ളി തൂങ്ങിക്കിടക്കുന്നു. വെറുമൊരു വള്ളിയാണല്ലോ അതെന്നു കരുതി വണ്ടി മുൻപോട്ടെടുത്ത സുബിന് ഒരു സംശയം. അതു വെറും വള്ളിയല്ലല്ലോ.\nഅയാൾ വണ്ടി പിറകോട്ടെടുത്തു. വള്ളിയിലേക്കു സൂക്ഷിച്ചു നോക്കി. അല്ല, വെറുംവള്ളിയല്ല. അതൊരു കടുവയുടെ വാലാണ്. പെട്ടെന്നു പിരിയത്തം അവന്റെയുള്ളിൽ പ്രവർത്തിച്ചു തുടങ്ങി.\nസുബിൻ വണ്ടി കുറച്ചു പിറകോട്ടു മാറ്റിനിർത്തിയിട്ട് വണ്ടിയിൽനിന്നു തോക്കെടുത്തു. നെറ്റിവിളക്കെടുത്ത് തലയിൽകെട്ടി. ഒറ്റ ഞെക്കിനു വിളക്കു തെളിച്ചുകൊണ്ട് അയാൾ വണ്ടിയിൽനിന്നു പുറത്തിറങ്ങി.\nകടുവതന്നെ. സുബിൻ വണ്ടിക്കു ചാരിനിന്ന് കടുവയുടെ നേരെ ഉന്നം പിടിക്കാൻ ശ്രമിച്ചു.\nപെട്ടെന്ന് എവിടുന്നോ ഒരു കല്ലുവന്ന് സുബിന്റെ നെറ്റിവിളക്കു തകർത്തു. പേടിച്ചുപോയ സുബിൻ വെറുതേ അങ്ങോട്ടുമിങ്ങോട്ടുമൊക്കെ വെടിവച്ചു. എവിടെയും കൊള്ളാതെ വെടി പാഴായതിൽ നിരാശനായി സുബിൻ വണ്ടിയുടെ ബോഡിയിൽ രണ്ട് അടി കൊടുത്തു.\nഅടി കിട്ടിയ വണ്ടിക്കു ദേഷ്യം വന്നു എന്നാണ് സുബിൻ ആദ്യം വിചാരിച്ചത്. ആ വണ്ടിയിതാ തന്റെ മേലേക്ക് മറിഞ്ഞു വരുന്നു.\nമറിഞ്ഞുകിടക്കുന്ന വണ്ടിയിൽനിന്നു കൊമ്പില്ലാക്കൊമ്പൻ പിന്തിരിയാൻ തുടങ്ങുമ്പോൾ മറ്റാരും കേൾക്കാത്ത ഒരലർച്ച അവൻ കേട്ടു. ഒരാനയുടെ വേദനിപ്പിക്കുന്ന അലർച്ച. വർഷങ്ങൾക്കു മുൻപ് എപ്പോഴോ യന്ത്രവാളിന്റെ മുരൾച്ചയ്ക്കൊപ്പം താനാ വിളി കേട്ടിട്ടുണ്ട്.\nസുബിന്റെ വാനിൽനിന്നു വെളിച്ചമല്ലാത്ത എന്തോ കിരണങ്ങൾ വരുന്നതായി കൊമ്പില്ലാക്കൊമ്പനു തോന്നി. ആനത്തത്തിന്റെ ആ ശക്തിയിൽ കൊമ്പില്ലാക്കൊമ്പൻ തിരിഞ്ഞുനിന്നു.\n‘‘ചങ്ങാതീ, ഈ വണ്ടിക്കുള്ളിൽ എന്തോ ഒന്നുണ്ട്?’’\n‘‘കുന്തമാണുള്ളത്. ഞാനൊരു ആടിനെ പിടിക്കുന്നതിനു മുൻപ് ഈ വണ്ടി മറിച്ചു ബഹളമുണ്ടാക്കാൻ നിന്നോടാരു പറഞ്ഞു.’’ കടുവയ്ക്കു ദേഷ്യം വന്നു.\n‘‘എന്താണതെന്ന് എനിക്കറിയണം.’’ കടുവയെ ശ്രദ്ധിക്കാതെ കൊമ്പില്ലാക്കൊമ്പൻ വണ്ടി ചവിട്ടിപ്പൊളിക്കാൻ തുടങ്ങി. ഫോറസ്റ്റുകാരുടെ വണ്ടിയും ആളുകളും അവിടേക്കു വരുന്നുണ്ടായിരുന്നു.\n‘‘ദാണ്ടെ പടയിളകി വരുന്നു, രക്ഷപ്പെടാൻ നോക്കാം.’’ കടുവ തിരക്കുകൂട്ടി.\nകൊമ്പില്ലാക്കൊമ്പൻ പൊളിഞ്ഞ വണ്ടിയിൽനിന്ന് ഒരു പെട്ടിയെടുത്തു പുറത്തേക്കിട്ടു. പെട്ടി പല കഷണങ്ങളായി പൊളിഞ്ഞു.\nഅങ്ങോട്ടു വന്നുകൊണ്ടിരിക്കുന്ന വനംവകുപ്പുവണ്ടിയുടെ വെളിച്ചം വീഴുന്നതിനു മുൻപേ, മയിൽപ്പീലിനിറത്തിൽ തിളങ്ങാൻ തുടങ്ങിയ രണ്ടു വലിയ കൊമ്പുകളായിരുന്നു ആ പെട്ടിക്കുള്ളിൽ.\nകടുവ വാലിൽ കടിച്ചു വലിക്കുന്നതുവരെ ആ കൊമ്പുകളിലേക്കുതന്നെ നോക്കി കൊമ്പില്ലാക്കൊമ്പൻ നിന്നു.\nEnglish Summary: Anatham Piriyatham


ഇന്ദിരാഗാന്ധിയുടെ വധം ആഘാതമായപ്പോള്... | Indira Gandhi fan Sadasivan lies paralyzed for 16 years - Malayalam Oneindia\n29 min ago എൻഎസ്എസിന് കോടിയേരിയുടെ മറുപടി; ശബരിമലയിൽ ഏറ്റവും കൂടുതൽ പോകുന്നവർ കമ്മ്യൂണിസ്റ്റുകാർ!\nഇന്ദിരാഗാന്ധിയുടെ വധം ആഘാതമായപ്പോള്...\nതിരുവനന്തപുരം: ഇന്ത്യയുടെ പ്രധാനമന്ത്രിയായിരുന്ന ഇന്ദിരാഗാന്ധി 1984 ഒക്ടോബര് 31ന് വെടിയേറ്റു വീണപ്പോള് സദാശിവനും തളര്‍ന്നുവീണു. 16 വര്‍ഷങ്ങള്‍ക്ക് ശേഷവും സദാശിവന് തളര്‍ന്നുകിടക്കുന്നു....\nകൊല്ലം ജില്ലയിലെ കൊട്ടിയത്തുള്ള ഒരു ബീഡിത്തൊഴിലാളിയായിരുന്നു സദാശിവന്. നിത്യവും ഉള്ള ജോലിക്കിടയിലാണ് ഒരു ദിവസം ഇന്ദിരാഗാന്ധിയുടെ മരണവാര്‍ത്ത സദാശിവന് അറിഞ്ഞത്.\nഇന്ദിരാഗാന്ധിയെ വെടിവച്ചു കൊന്നു എന്ന ഞെട്ടിക്കുന്ന വാര്‍ത്തയുമായി ആളുകള് പരക്കം പായുന്നു. കടകള് അടപ്പിക്കുന്നു. കവലയിലുണ്ടായിരുന്ന സദാശിവന് വാര്‍ത്ത കേട്ടയുടനെ തളര്‍ന്നുവീഴുകയായിരുന്നു. പിന്നെ ഇന്നുവരെ സദാശിവന് മിണ്ടിയിട്ടുപോലുമില്ല. സദാശിവന്റെ ഇടതുവശം ഇപ്പോഴും നിര്‍ജീവം.\nപിന്നെ ചികിത്സയുടെ കാലമായിരുന്നു. കോട്ടയത്തുള്ള സ്വകാര്യ ആശുപത്രിയിലായിരുന്നു ആദ്യം. അവര് കൈയൊഴിഞ്ഞപ്പോള് തിരുവനന്തപുരം മെഡിക്കല് കോളേജ് ആശുപത്രിയില് പ്രവേശിപ്പിച്ചു. തലച്ചോറിന് തകരാറുണ്ടെന്നും ഏത് നിമിഷവും സദാശിവന് മരിക്കാമെന്നുമായിരുന്നു ഡോക്ടര്‍മാരുടെ വിശദീകരണം. പിന്നെ സദാശിവന്റെ വലതുകാല് മുറിച്ചുനീക്കേണ്ടിയും വന്നു.\nഅന്ന് 39 വയസുണ്ടായിരുന്ന സദാശിവനായിരുന്നു കുടുംബത്തിന്റെ താങ്ങും തണലും. ഭര്‍ത്താവ് തളര്‍ന്നുവീണെങ്കിലും കശുവണ്ടിത്തൊഴിലാളിയായ സദാശിവന്റെ ഭാര്യ ഇന്ദിരയുടെ അധ്വാനം കൊണ്ട് രണ്ട് പെണ്‍മക്കളെ കെട്ടിച്ചയക്കാന് കഴിഞ്ഞു. സദാശിവന്റെ ചികിത്സയ്ക്കും മരുന്നിനുമായുള്ള ചെലവ് താങ്ങാനാവാതെ വന്നപ്പോള് ഇന്ദിരയ്ക്ക് വീടും പറമ്പും വില്‍ക്കേണ്ടി വന്നു.\n1991ല് രാജീവ്ഗാന്ധി കൊല്ലപ്പെട്ടപ്പോള് സദാശിവന് ആശുപത്രിയിലായിരുന്നു. മരണവിവരം ഇന്ദിര സദാശിവനെ അറിയിച്ചപ്പോള് സദാശിവന്റെ ദു:ഖം ഒരു നീണ്ട തേങ്ങലില് ഒതുങ്ങി.\nmalayalam news kerala assassination


മഷിത്തണ്ട്: പാട്ടുപാടിയ കഴുത\nഎഴുതിയത് അപ്പു ആദ്യാക്ഷരി at 8:08 PM\nG.manu, March 4, 2008 at 9:25 AM\nതേങ്ങാ എന്റെ വക..\nസജ്ജിവ് ജിയുടെ പടം കൂടി ചേര്‍ന്നപ്പോള് അതിമനോഹരം..\nഇതുപോലെയുള്ള പഞ്ചതന്ത്രകഥകള് ഇനിയും പ്ലീസ്\nP.R, March 4, 2008 at 9:45 AM\nഇതു പോലെതന്നെ കുറുക്കന്റേയും ഒട്ടകത്തിന്റേയും കഥ കേട്ടിട്ടുണ്ട്.\nകരിമ്പിന് തോട്ടത്തില് കയറി, കരീമ്പെല്ലാം തിന്നുതീര്‍ത്ത്, കുറുക്കന് ഓളിയിട്ട് ഒട്ടകത്തിനിതു പോലെ അടി കിട്ടുകയും പിന്നെ, ഒട്ടകം തിരിച്ചു പുഴ കടന്നു പോകുമ്പോള് പുറത്തിരിയ്ക്കുന്ന കുറുക്കനെ വെള്ളത്തില് മുക്കി ശ്വാസം മുട്ടിയ്ക്കുന്നതും, ഇളിഭ്യനാവുന്ന കുറുക്കനും.\nസുമേഷ് ചന്ദ്രന്, March 4, 2008 at 10:05 AM\n“ഗുണപാഠവും മനസ്സിലായി, ആ വിളഞ്ഞുപഴുത്ത ഫലങളുള്ള ലോക്കേഷനും മനസ്സിലായി!\n(ഇതൊക്കെ വായിച്ച് വായിച്ച് ഞാന് നന്നായിപ്പോകുമോ ന്റെ കര്‍ത്താവേ....?)\nബഷീര് വെള്ളറക്കാട്, March 4, 2008 at 11:44 AM\nനല്ല ഉദ്യമം.. ആദ്യായിട്ടാ ഇവിടെ വരുന്നത്.. ഈ കഥകളൊക്കെ സൌകര്യം കിട്ടുമ്പോള് പ്രിന്റെടുത്ത് കുട്ടികള്‍ക്ക് കൊടുക്കണമെന്ന് കരുതുന്നു..\nശ്രീ, March 4, 2008 at 1:04 PM\nകുട്ടിക്കഥ നന്നായി, ഒപ്പം സജ്ജീവേട്ടന്റെ വരയും.\nപൊറാടത്ത്, March 4, 2008 at 1:06 PM\nഇന്ന് രാത്രി ഉറങ്ങാന് നേരം മോള്‍ക്ക് പറഞ്ഞ് കൊടുക്കാന് ഒരു കഥകൂടിയായി..\nസജീവിന്റെ കാരിക്കേച്ചറും ഉഗ്രനായിട്ടുണ്ട്..\nമഴത്തുള്ളി, March 4, 2008 at 1:07 PM\nനല്ല കുട്ടിക്കഥ. നല്ല ഗുണപാഠം. ശരിക്കും ആസ്വദിച്ചു. സജ്ജീവേട്ടന്റെ കാര്‍ട്ടൂണും അടിപൊളി. കഴുതയുടെ വായും പൊളിച്ചുള്ള ആ വരവ് രസകരം ;)\nഓ.ടോ. : പിന്നെ സുമേഷച്ചായന് ലൊക്കേഷന് മനസ്സിലായെന്ന്. അവിടെയൊക്കെ പോയി പരിചയമുണ്ടെന്നാ തോന്നുന്നത്. അതോ സുമേഷച്ചായന്റെ തോട്ടത്തിലാണോ ഈ കുറുക്കനും കഴുതയും രാത്രി കയറിയത്. ഒന്നും പുടികിട്ടണില്ലേയ്...........\nചന്ദ്രകാന്തം, March 4, 2008 at 2:22 PM\nഈ കഥ, പ്രൈമറി ക്ലാസ്സിലേയ്ക്കു തിരിച്ചു നടത്തുന്നു വീണ്ടും.\nസജീവ്‌ജിയുടെ വര, വരികളുടെ മാറ്റുകൂട്ടി.\nകഴുതയുടെ മുഖഭാവം...ഹൗ ! സൂപ്പര്!\nവേണു venu, March 4, 2008 at 3:33 PM\nഅപ്പൂ, കഥയും വായിച്ചു് ചിത്രവും ആസ്വദിച്ചപ്പോള് മനസ്സു പിന്നോട്ടോടുന്നു. നന്നായിരിക്കുന്നു.\nഓ.ടോ. ഒരു പുതിയ കുറ്റിക്കഥ, അക്ഷരം തിരുത്തുമല്ലോ.\nsivakumar ശിവകുമാര് ஷிவகுமார், March 4, 2008 at 5:01 PM\ndear appu, it is so interesting.....\nചന്തു, March 4, 2008 at 5:03 PM\nകുഞ്ഞന്, March 4, 2008 at 5:39 PM\nപതിവുപോലെ ഈക്കഥയും മനോഹരമാണ് സജീവന്റെ വരകൂടിയായപ്പോള് അതിലും മനോഹരം. പടം കാണിച്ച് മോനോട് കഥ പറയാം\nഉപദേശം ആര്‍ക്കും ഇഷ്ടമല്ലല്ലൊ...!\nAnonymous, March 4, 2008 at 6:08 PM\nകഥ കൊള്ളാം, വിഷകൂട്ടും\nപക്ഷെ അടിക്കുശേഷം ചിലപ്പോള് ബോംബാവും പെട്ടുക അത് സ്വന്തം ഉമ്മാറപടിയില് പൊട്ടതിരിക്കാന് ശ്രദ്ധിക്കണേ, തല പോയിട്ട് പിന്നെ ഇത്തരം ഗുണപാഠം കിട്ടിയിട്ട് കാര്യമില്ലല്ലോ. വിഷം കലക്കാന് നല്ലത് സ്വന്തം കുട്ടികള് തന്നെ. എന്തൊക്കെ കാണാണം ഈ ജന്മത്തില് എന്റെ നരമോഡി മുത്തപ്പ.\nഗീതാഗീതികള്, March 4, 2008 at 10:32 PM\nഅന്യന്റെ മുതല് കട്ടുതിന്നരുത് എന്നൊരു ഗുണപാഠവും കൂടിയുണ്ട് ഈ കഥയില്.\nആ അനോണി പറഞ്ഞിരിക്കുന്നത് എന്താണാവോ? അതു വായിച്ച് കുറച്ച് ചിരിക്കാനുള്ള വകയും കിട്ടി. ദീര്‍ഘം വേണ്ടിടത്ത് ഇടാതെയും, വേണ്ടാത്തിടത്ത് ഇട്ടും ഒക്കെ ....\nഒരു വിഷകൂടിന്റെയും ബോംബ് പൊട്ടുന്നതിന്റെയും ഒക്കെ കാര്യങ്ങള് പറഞ്ഞിരിക്കുന്നു...\nപുതിയ ‘കുറ്റികഥ’ മാറ്റേണ്ടതു തന്നെ.\nപൊറാടത്ത്, March 4, 2008 at 10:55 PM\nഗീതയുടെ കമന്റ് കണ്ടാണ് വീണ്ടും വന്ന്നത്..\nസ്പെല്ലിങ് മിസ്റ്റേക്ക് മാറ്റുമല്ലോ..\nഅനോനിയുടെ കമന്റ് വായിച്ചപ്പോള്.., ഇതില് ഞങ്ങള്‍ക്കൊന്നും അറിയാത്ത എന്തൊക്കെയോ ഉള്ള പോലെ., ഒരു ചെറിയ തോന്നല്..\nഅപ്പു, March 5, 2008 at 6:59 AM\nഈ അനോനി വന്നിട്ട കമന്റ് എന്താണെന്ന് എനിക്കും മനസ്സിലായില്ല. ബോംബും വിഷവും ഒക്കെ. മഷിത്തണ്ട് എന്ന് ഈ ബ്ലോഗ് കുട്ടികളെ ഉദ്ദേശിച്ച് സിയയും മനുവും മഴത്തുള്ളിയും കൂടി ആരംഭിച്ചതാണ്. കഥകളും കുട്ടിക്കവിതകളും ഒക്കെ പബ്ലിഷ് ചെയ്യാനായിട്ട്. ബ്ലോഗിന്റെ വലതുവശത്തുകാണുന്ന ഇരുപതോളം മെംബേഴ്സില് ഒരാള് മാത്രമാണ് ഞാന്. ഏതെങ്കിലും കൊച്ചുകുട്ടികള്‍ക്ക് അവരുടെ മലയാളം വായിക്കാനറിയാവുന്ന അച്ഛനമ്മമാര് എന്നെങ്കിലും വായിച്ചുകൊടുക്കട്ടെ എന്ന ഉദ്ദേശത്തില് എനിക്കറിയാവുന്നതും ഞാന് വായിച്ചിട്ടുള്ളതുമായ കഥകള് - പഞ്ചതന്ത്രത്തില്‍നിന്നോ, ഈസോപ്പുകഥകളിനിന്നോ - ഒക്കെ എന്റേതായ ഒരു ശൈലിയില് ഇവിടെ പകര്‍ത്തിവച്ചു. അവലംബം ഇന്നത് എന്ന് അതാതു സ്ഥലങ്ങളില് എഴുതിയിട്ടുമുണ്ട്. ഞാന് മാത്രമല്ല ഇവിടെ കുട്ടിക്കവിതകള് എഴുതിയവര്‍ക്കും അതേ ഉദ്ദേശമുണ്ടായിരുന്നുള്ളൂ. അനോനികള്‍ക്ക് ഈ കഥകള് വായിക്കുമ്പോള് മറ്റെന്തോ ദുരുദേശം ഇതിന്റെ പിന്നിലുണ്ടെന്നോ, ആരെയെങ്കിലും ഉദ്ദേശിച്ച് ഈ കഥകള് എഴുതുന്നതാണെന്നോ തോന്നലുണ്ടാവുന്നുണ്ടെങ്കില് അതെന്റെ കുറ്റമല്ല. എനിക്കങ്ങനെയൊരു ഉദ്ദേശവുമില്ല. എന്തിലും ഏതിലും കുറ്റം കണ്ടുപിടിക്കാനുള്ള മലയാളികളുടെ സ്വതസിദ്ധമായ സ്വഭാവമായി മാത്രം അതിനെ കണ്ടാല് മതി. ദശകങ്ങള്‍ക്കു മുമ്പ് അറിവുള്ളവര് പറഞ്ഞുവച്ച ഈ ഗുണപാഠകഥകളിലെ പലകാര്യങ്ങളും ഇപ്പോഴത്തെ നമ്മുടെ ജീവിതരീതികളും പെരുമാറ്റങ്ങളുമായി താരതമ്യപ്പെടുത്താവുന്നതാണ് എന്നു ആര്‍ക്കെങ്കിലും തോന്നുന്നുവെങ്കില് അത് ആ കഥകള് അന്നെഴുതിയവരുടെ കുറ്റം കൊണ്ടല്ല, മറിച്ച് നമ്മുടെ രീതികള് അങ്ങനെയായിപ്പോയതുകൊണ്ടാണ്. ഇതില്‍ക്കൂടുതല് വിശദീകരണമൊന്നും ഇതിനെപ്പറ്റി ഇവിടെ പറയാനില്ല. അനോനികളെ ഒഴിവാക്കാനായി അനോനികമന്റ് ഓപ്ഷന് ഒഴിവാക്കാമെന്നുവച്ചാലും അപ്പു, പൊറാടത്ത് എന്നൊക്കെ പറയുന്നതും അനോനി നാമങ്ങള് തന്നെയല്ലേ. അപ്പോള്‍പിന്നെ അതിലും അര്‍ത്ഥമില്ല. അതിനാല് അനോനികള് അവര്‍ക്ക് തോന്നിയതുപോലെ അഭിപ്രായം പറയട്ടെ. ഗൂഗിളിന്റെ വക ഫ്രീ ബ്ലോഗര്, കുറെ ഫ്രീ എഴുത്തുകാര്, ഫ്രീയായി കമന്റു പറയാന് കുറേ അനോനികളും സനോനികളും!! അത്രയല്ലേയുള്ളൂ ഈ ബ്ലോഗിംഗ്!\nവേണുവേട്ടാ, ഗീതച്ചേച്ചീ, പൊറാടത്ത്, പോസ്റ്റുകളില് ഉള്ള സ്പെല്ലിംഗ് മിസ്റ്റേക്ക് എഡിറ്റുചെയ്തു മാറ്റാമെന്നാലാതെ ഒരിക്കല് പബ്ലിഷായ കമന്റുകളിലെ സ്പെല്ലിംഗ് മിസ്റ്റേക്ക് മാറ്റാനുള്ള ഓപ്‌ഷന് ബ്ലോഗറില് ഇല്ല. അതിനാല് എന്റെ ആദ്യത്തെ കമന്റിലെ പുതിയ“കുറ്റിക്കഥ” എന്നതു തിരുത്തി “കുട്ടിക്കഥ”യാക്കാന് വകുപ്പൊന്നും ഞാന് കാണുന്നില്ല. അത് കാണുന്നവര്‍ക്കൊക്കെ അരോചകമായി തോന്നുന്നതിനാല് ഞാനെന്റെ ആദ്യത്തെ കമന്റ് ഡിലീറ്റ് ചെയ്യുന്നു. (കമന്റ് എഡിറ്റുചെയ്യാന് വല്ല വകുപ്പും ഉണ്ടെങ്കില് അറിയാവുന്നവര് പറഞ്ഞുതരണേ).\nCartoonist, March 5, 2008 at 7:09 AM\nദേ, ഇപ്പോള് തെളിഞ്ഞുവന്ന, ഈ കഥയുടെ ഗുണപാഠം : 2\nവരക്കാരന് വരക്കുമ്പോള് കഥ വായിച്ചിരിയ്ക്കണം.\nഅല്ലെങ്കില്, തണ്ണിമത്തന് വെറും മത്തങ്ങയായിപ്പോകും.\nച്ഛെ, ഇതു കഷ്ടായിപ്പോയി. കുട്ടികള് കണ്‍ഫ്യൂസ്ഡ് ആവും. തീര്‍ച്ച.\nബഷീര് വെള്ളറക്കാട്, March 5, 2008 at 9:11 AM\nഇപ്പോള് കിട്ടിയത് :\nകഥയില് കുറുക്കന് ഓടിപ്പോയി ഒളിച്ചിരുന്നതായി പറയുന്നു. ചിത്രത്തില് കുറുക്കന് തെളിഞ്ഞു നില്‍ക്കുന്നു..\nകഥ വായിക്കാതെ വരച്ചത് കൊണ്ട് പറ്റിയതാണോ ?\nശ്രീലാല്, March 5, 2008 at 9:12 AM\nഇനിയും എഴുതൂ അപ്പുവേട്ടാ, കുട്ടികള്‍ക്കുള്ള കഥകളും പാട്ടുകളും കൊണ്ട് ഇവിടം നിറയട്ടെ.\nപ്രിയ ഉണ്ണികൃഷ്ണന്, March 5, 2008 at 9:29 AM\nനല്ല കഥ അപ്പുമാഷേ...\n::സിയ↔Ziya, March 5, 2008 at 9:51 AM\nദോഷൈകദൃക്‌കായ അനോനിയുടെ കമന്റില് അത്ഭുതപ്പെടാനില്ല.\nഎന്തു വിഷം എവിടെ കലക്കുന്നു എന്നൊന്നു വിശദീകരിക്കാമോ അനോനീ?\nഇവിടെ വന്ന് ഇങ്ങനെ വിഷം കലക്കരുത്. താക്കീതാണ്.\nമഴത്തുള്ളി, March 5, 2008 at 12:54 PM\nഅപ്പുമാഷേ, സിയ, അനോനി ആകെപ്പാടെ വിഷം മുറ്റി നില്‍ക്കുവാ. അപ്പോഴാ ഇവിടെ കറങ്ങിത്തിരിഞ്ഞെത്തിയത്. ഒന്നു നിന്നല്പം ഇവിടെയും തട്ടിയിട്ടു പോയതാവും. പാവം ‘മലയാലം കുരച്ച് കുരച്ച് അരിയാം’ എന്ന പോലെയല്ലേ എഴുതി വച്ചിരിക്കുന്നത്. ;)\nഅതിനാല് അത് കണക്കാക്കണ്ട. വിട്ടു കളഞ്ഞേരെ.\nനവരുചിയന്, March 5, 2008 at 2:30 PM\nമനസിലായി ഗുണപാഠം ... പാട്ടുപാടിയാല് അടി കിട്ടും എന്നല്ലെ ..... എന്നോട് എല്ലാരും അങ്ങനെ പറയാറുണ്ട് .\nഹരിയണ്ണന്@Hariyannan, March 6, 2008 at 11:11 PM\nഈ കഥ വായിച്ച എനിക്കും അത് കേട്ടിരുന്ന മകള്‍ക്കും ഇഷ്ടമായി.ഒന്നാന്തരമായി..ലളിതമായി എഴുതിയിരിക്കുന്നു.\nകഥ ശരിക്കും ഏതൊ കഴുതക്കുള്ള അടിയായും വീണിരിക്കുന്നു.അതുകൊണ്ടാവണം ആ മഹാനുഭാവന് പേരില്ലാക്കുട്ടപ്പനായിവന്ന് ‘വിഷം’ഇറക്കിവച്ചുപോയത്! അനോണികളില്ലാതെ എന്താഘോഷം?! അല്ലേ?!\nപിന്നെ പടം കഥക്ക് അനുയോജ്യമായേനേ...ആ മത്തന് തണ്ണിമത്തനായിരുന്നെങ്കില്!കുറുക്കന്റെ കാര്യം കാര്‍ട്ടൂണാണെന്നുകരുതി ക്ഷമിക്കാം! :)\nഎങ്കിലും സജീവിന്റെ ലാഭേച്ഛയില്ലാതെയുള്ള സഹായത്തിനെ വിലകുറച്ചുകാണാനുമാവില്ല!!\nകുറുമാന്, March 6, 2008 at 11:29 PM\nകഥ, ഗുണപാഠം എല്ലാം കേട്ടിട്ടുള്ളതാണെങ്കിലും വ്യത്യസ്ഥമായ രീതിയില് അവതരിപ്പിക്കുന്നതില് അപ്പു വിജയിച്ചിരിക്കുന്നു. ആശംസകള്. എന്റെ മക്കള്‍ക്ക് പറഞ്ഞ് കൊടുക്കാന് ഒരു കഥകൂടി ഓര്‍മ്മയിലേക്ക് വരുത്തിയതിനു നന്ദി.\nസജ്ജീവേട്ടാ കഥ വായിക്കാതെ തന്നെ ഇത്രയും നല്ലൊരു ചിത്രം വരച്ചതിന് നന്ദി... പിന്നെ തണ്ണിമത്തങ്ങക്ക് പകരം മത്തനായതിന്റെ പകരം അപ്പു വീട്ടീയതിങ്ങനെ - സജ്ജീവ് = സജീവ് :)\nchandrankaiveli, March 29, 2012 at 10:08 PM\nguna paada kadhakal kattuvalarunnakuttikal orikkalum vazhi piyzachu pokilla


അതിഥി തൊഴിലാളികള് പാളത്തില് നടന്ന സംഭവം; പൊലീസിന്‍റേത് ഗുരുതര സുരക്ഷാ വീഴ്‍ച | serious security default made by police\nഅതിഥി തൊഴിലാളികള് പാളത്തില് നടന്ന സംഭവം; പൊലീസിന്‍റേത് ഗുരുതര സുരക്ഷാ വീഴ്‍ച\nകഴിഞ്ഞ രണ്ടാഴ്ചയായി കണ്ണൂരിൽ തൊഴിലാളികൾ കളക്ടറേറ്റിലും ലേബർ ഓഫീസിലും വന്ന് ട്രെയിൻ ഉണ്ടോ എന്ന് അന്വേഷിക്കുന്നുണ്ട്. ചിലയിടങ്ങളിൽ ഭക്ഷണം ഇല്ല എന്ന പരാതിയും പറയുന്നു.\nKannur, First Published May 20, 2020, 7:37 AM IST\nകണ്ണൂര്: കണ്ണൂരിൽ 200 ല് ഏറെ അതിഥി തൊഴിലാളികൾ 10 കിലോമീറ്ററില് അധികം പാളത്തിലൂടെ നടന്ന സംഭവത്തിൽ പൊലീസിന്‍റേത് ഗുരുതരമായ സുരക്ഷാ വീഴ്‍ച. ഉത്തരേന്ത്യയിലേതിന് സമാനമായി കണ്ണൂരിൽ നടന്ന സംഭവം പൊലീസ് അറിയുന്നത് തൊഴിലാളികൾ സ്റ്റേഷനിൽ എത്തിയതിന് ശേഷം മാത്രമാണ്. വീഴ്ചയുണ്ടായതിൽ ജില്ലാ പൊലീസ് മേധാവി പരിശോധന നടത്തുന്നുണ്ട്.\nകഴിഞ്ഞ രണ്ടാഴ്ചയായി കണ്ണൂരിൽ തൊഴിലാളികൾ കളക്ടറേറ്റിലും ലേബർ ഓഫീസിലും വന്ന് ട്രെയിൻ ഉണ്ടോ എന്ന് അന്വേഷിക്കുന്നുണ്ട്. ചിലയിടങ്ങളിൽ ഭക്ഷണം ഇല്ല എന്ന പരാതിയും പറയുന്നു. പ്രശ്നം പരിഹരിക്കാൻ ജില്ലാ ഭരണകൂടം പരാജയപ്പെട്ടതാണ് തൊഴിലാളികൾ കൂട്ടത്തോടെ ഇറങ്ങാൻ കാരണമായത്. കൊച്ചി പെരുമ്പാവൂരിലടക്കം ഇതര സംസ്ഥാന തൊഴിലാളികൾ നാട്ടിലേക്ക് പോകണമെന്ന് ആവശ്യവുമായി രംഗത്തുണ്ട്. കോഴിക്കോട് പാറക്കടവിലും ബിഹാറിൽ നിന്നുള്ള തൊഴിലാളികൾ റോഡിലിറങ്ങി പൊലീസുമായി വാക്കേറ്റമുണ്ടായി.\nസംസ്ഥാനത്ത് പലയിടങ്ങളിലും തൊഴിലാളികൾ പ്രതിഷേധിക്കുന്നതോടെ നിരീക്ഷണം ശക്തമാക്കാനാണ് ഡിജിപി ലോക്നാഥ് ബെഹറ ഉത്തരവിട്ടിരിക്കുന്നത്. സംസ്ഥാനത്തെ എല്ലാ തൊഴിലാളി ക്യാമ്പുകളിലും ഡിവൈഎസ്പിമാര് നേരിട്ടെത്തി നിരീക്ഷണം ശക്തമാക്കണമെന്ന് ഡിജിപി നിര്‍ദേശിച്ചിട്ടുണ്ട്. ഡിവൈഎസ്‍പി തലത്തിലുള്ള ഉദ്യോഗസ്ഥർ ക്യാമ്പുകളിലെത്തി സൗകര്യങ്ങൾ ഉറപ്പുവരുത്തണം. ട്രെയിൻ വൈകുന്ന സാഹചര്യം തൊഴിലാളികളെ ബോധ്യപ്പെടുണം. ഭക്ഷണം കിട്ടുന്നുണ്ടോ എന്നും പ്രതിഷേധിക്കാൻ സാധ്യതയുണ്ടോ എന്നും ഒന്നിടവിട്ട ദിവസങ്ങളിൽ അന്വേഷണം നടത്താൻ എല്ലാ സിഐമാർക്കും ഡിജിപി നിർദേശം നൽകി.\nLast Updated May 20, 2020, 7:37 AM IST


തെറ്റുചെയ്തെന്ന് നെഞ്ചിൽ കൈവെച്ച് ഹൈദരലി തങ്ങൾ പറഞ്ഞാൽ ഞാൻ രാജിവെക്കും: ജലീൽ-KT Jaleel to Hyderali Shihab Thangal\nKt Jaleel To Hyderali Shihab Thangal\nതെറ്റുചെയ്തെന്ന് നെഞ്ചിൽ കൈവെച്ച് ഹൈദരലി തങ്ങൾ പറഞ്ഞാൽ ഞാൻ രാജിവെക്കും: ജലീൽ\nകുഞ്ഞാലിക്കുട്ടി സാഹിബിനോടും പറയാനുള്ളത് അതുതന്നെയാണ്. എന്നെ നന്നായി അറിയുന്നവരാണ് ലീഗ് നേതാക്കൾ. ഈ സംഭവത്തിനുശേഷം തങ്ങളുമായി സംസാരിക്കാൻ അവസരം കിട്ടിയിട്ടില്ല. പേരിലുള്ള മുസ്ലിം എന്നവാക്കിനോട് ലീഗ് നീതി പുലർത്തണം\nSeptember 15, 2020 09:12:23 am\nതിരുവനന്തപുരം: മുസ്ലീംലീഗിലുള്ള കാലത്ത് ചെറിയൊരു വീഴ്ചയെങ്കിലും തനിക്ക് ഉണ്ടായോയെന്ന് ലീഗ് അധ്യക്ഷന് പറയണമെന്ന് മന്ത്രി കെടി ജലീല്. തന്റെ കൈകള് 101% ശുദ്ധമാണെന്നും താൻ കള്ളത്തരം കാണിക്കുമെന്ന് വിശ്വസിക്കുന്നുണ്ടെന്ന് പാണക്കാട് ഹൈദരലി തങ്ങൾക്ക് നെഞ്ചിൽ കൈവച്ച് പറയാനാകുമോ എന്ന് ജലീൽ വെല്ലുവിളിച്ചു. അങ്ങനെ അദ്ദേഹം ചെയ്താൽ തങ്ങൾ പറയുന്നതെന്തും താൻ ചെയ്തോളാമെന്നും ജലീൽ കൂട്ടിച്ചേർത്തു. കൈരളി ചാനലിന് നൽകിയ പ്രത്യേക അഭിമുഖത്തിലാണ് ജലീലിന്റെ പ്രതികരണം.\n“കുഞ്ഞാലിക്കുട്ടി സാഹിബിനോടും പറയാനുള്ളത് അതുതന്നെയാണ്. എന്നെ നന്നായി അറിയുന്നവരാണ് ലീഗ് നേതാക്കൾ. ഈ സംഭവത്തിനുശേഷം തങ്ങളുമായി സംസാരിക്കാൻ അവസരം കിട്ടിയിട്ടില്ല. പേരിലുള്ള മുസ്ലിം എന്നവാക്കിനോട് ലീഗ് നീതി പുലർത്തണം.\nRead More: എന്തിനു രാജിവയ്‌ക്കണം?, എല്ലാം കെട്ടിച്ചമച്ച ആരോപണങ്ങൾ; ജലീലിനു മുഖ്യമന്ത്രിയുടെ പരിപൂർണ പിന്തുണ\nചോദ്യം ചെയ്യലിന് ഞാൻ തലയിൽ മുണ്ടിട്ട് പോയിട്ടില്ല. സ്വകാര്യ വാഹനത്തിലാണ് പോയത്. ഇ.ഡി വളരെ സ്വകാര്യതയോടെയാണ് ചോദ്യം ചെയ്യലിന് വിളിച്ചത്. അവർ പറഞ്ഞ സമയം അവരുടെ ഓഫിസിൽ പോയി. ഇ.ഡി എല്ലാ വിവരശേഖരണവും പേഴ്സണൽ ഐ.ഡിയിലാണ് നടത്തിയത്. രഹസ്യസ്വഭാവം ഞാനായിട്ട് പൊളിക്കേണ്ട എന്ന് കരുതിയാണ് മാധ്യമങ്ങളോട് പ്രതികരിക്കാതിരുന്നത്. മാധ്യമങ്ങളുടെ അകമ്പടിയോടെ അത് തത്സമയം സംപ്രേഷണം ചെയ്യണമെന്നാണ് അവർ കരുതുന്നത്.\nസ്വപ്ന സുരേഷിനെ വിളിച്ചെ ആരോപണം വന്നപ്പോൾ ഒരുമണിക്കൂറിനുള്ളിൽ ഞാൻ മാധ്യമങ്ങളെ കണ്ടതാണ്. ഒരു മുടിനാരിഴ പങ്കെങ്കിലും തെളിയിച്ചാൽ പൊതുപ്രവർത്തനം അവസാനിപ്പിക്കു”മെന്നും കെ.ടി.ജലീൽ കൂട്ടിച്ചേർത്തു.\nഅതേസമയം, ജലീലിനെതിരെ ഇന്നും പ്രതിഷേധം ശക്തമായി തുടരാനാണ് പ്രതിപക്ഷ സംഘടനകളുടെ തീരുമാനം. മന്ത്രിയുടെ രാജി ആവശ്യപ്പെട്ട് സെക്രട്ടേറിയറ്റിലേക്കും ജില്ലാ കേന്ദ്രങ്ങളിലേക്കും വിവിധ സംഘടനകൾ ഇന്ന് മാർച്ച് നടത്തും. കഴിഞ്ഞ ദിവസങ്ങളിൽ നടന്ന സമരങ്ങൾ അക്രമാസക്തമായിരുന്നു. പൊലീസ് ലാത്തിച്ചാർജിൽ പ്രതിഷേധിച്ചുള്ള പ്രകടനങ്ങളും പ്രഖ്യാപിച്ചിട്ടുണ്ട്. പ്രതിഷേധം കടുക്കുന്നതിനിടെ ജലീലിന് പൂർണ പിന്തുണയുമായി മുഖ്യമന്ത്രി രംഗത്തെത്തി.\nജലീലിനെതിരെ ഒരു കുറ്റവും ആരോപിക്കാനാവില്ലെന്നും ചെയ്യേണ്ട കാര്യങ്ങൾ മാത്രമാണ് അദ്ദേഹം ചെയ്തതെന്നും മുഖ്യമന്ത്രി പറഞ്ഞു. അദ്ദേഹത്തിനെതിരെ നിരവധി പരാതികൾ അന്വേഷണ ഏജൻസികൾക്ക് പോയിരുന്നു. ഖുറാനുമായി ബന്ധപ്പെട്ടാണ് പരാതികളുണ്ടായത്.


ഞെട്ടിപ്പിക്കുന്ന വളര്‍ച്ച;4ലക്ഷത്തില്‍നിന്ന് കൊറോണ അഞ്ചിലെത്തിയത് രണ്ട് ദിവസത്തിനുള്ളില് | Coronavirus COVID-19 cases jump from4lakh to5lakh in just2days\nഞെട്ടിപ്പിക്കുന്ന വളര്‍ച്ച;4ലക്ഷത്തില്‍നിന്ന് കൊറോണ അഞ്ചിലെത്തിയത് രണ്ട് ദിവസത്തിനുള്ളില്\nMar 27, 2020, 11:50 AM IST\nകൊറോണ വ്യാപനത്തിന്റെ തോത് ലോകരാജ്യങ്ങളിലെ ആരോഗ്യ വിദഗ്ദ്ധരെ ഒന്നടങ്കം ഞെട്ടിപ്പിപ്പിക്കുന്നതാണ്\nന്യൂഡല്‍ഹി: ലോകമൊന്നടങ്കമുള്ള ഭരണകൂടങ്ങള് കര്‍ശന നടപടികള് സ്വീകരിച്ചിട്ടും കൊറോണ മഹാമാരി ബാധിതരും മരണസംഖ്യയും ഭയനാകരമായ രീതിയില് വര്‍ദ്ധിച്ചു കൊണ്ടിരിക്കുകയാണ്. ഇന്നലെ അര്‍ദ്ധരാത്രി 11.45-ഓടെ ലോകത്തൊട്ടാകെ രോഗബാധിതരുടെ എണ്ണം അഞ്ച് ലക്ഷം (510,108) കടന്നു. ഇന്ന് രാവിലെ 8.40 ആയപ്പോഴേക്കും ഇത് 531860 പേരിലേക്കെത്തി. ഈ സമയം വരെയുള്ള റിപ്പോര്‍ട്ടുകള് പ്രകാരം 24057 പേര് മരിച്ചു. അമേരിക്കയിലെ ജോണ് ഹോപ്കിന്‍സ് സര്‍കലാശാലയാണ് ഇതുസംബന്ധിച്ച് കണക്കുകള് അവലോകനം ചെയ്തിരിക്കുന്നത്.\nഅവരുടെ കണക്കുകള് പ്രകാരം രോഗബാധിതരുടെ എണ്ണം നാല് ലക്ഷത്തില് നിന്ന് അഞ്ച് ലക്ഷത്തിലേക്കെത്തിയത് വെറു രണ്ടു ദിവസത്തിനുള്ളിലാണ്. 170 രാജ്യങ്ങളില് നിലവില് രോഗം റിപ്പോര്‍ട്ട് ചെയ്തിട്ടുണ്ട്. കൊറോണ വ്യാപനത്തിന്റെ തോത് ലോകരാജ്യങ്ങളിലെ ആരോഗ്യ വിദഗ്ദ്ധരെ ഒന്നടങ്കം ഞെട്ടിപ്പിപ്പിക്കുന്നതാണ്. 2019 ഡിസംബര് 31-ന് കൊറോണ പൊട്ടിപ്പുറപ്പെട്ട ശേഷം ആദ്യത്തെ ഒരു ലക്ഷംപേരിലേക്കെത്താന് 67 ദിവസമെടുത്തു. അടുത്ത ഒരു ലക്ഷം പേരിലേക്ക് രോഗമെത്തിയത് 11 ദിവസംക്കൊണ്ടാണ്. നാല് ദിവസത്തിനുള്ളില് രോഗബാധിതരുടെ എണ്ണം രണ്ടില് നിന്ന് മൂന്ന് ലക്ഷത്തിലേക്കെത്തി. മൂന്ന് ലക്ഷത്തില് നിന്ന് നാല് ലക്ഷത്തിലേക്കെത്തിയത് മൂന്ന് ദിവസത്തിനുള്ളില്. ഇപ്പോഴിതാ അഞ്ച് ലക്ഷത്തിലേക്കെത്തിയിരിക്കുന്നത് വെറും രണ്ടു ദിവസംക്കൊണ്ട് മാത്രം.\nരോഗബാധിതരുടെ എണ്ണത്തില് ഇന്ന് പുലര്‍ച്ചയോടെ അമേരിക്ക ഇറ്റലിയേയും ചൈനയേയും മറികടന്ന് ഒന്നാമതെത്തുകയുമുണ്ടായി. ലോകമെമ്പാടുമുള്ള മരണനിരക്ക് വ്യാഴാഴ്ച രാത്രി 11.45 വരെ 22,993 ആയിരുന്നു. വെള്ളിയാഴ്ച രാവിലെ 8.40 ആയപ്പോഴേക്കും ഇത് 24,057 ലേക്കെത്തി.\nചൈനക്ക് പുറത്ത് രോഗബാധിതരുടെ എണ്ണം പതിനായിരം കടന്നത് യുഎസ്, സ്‌പെയിന്, ഇറ്റലി, ജര്‍മനി, ഫ്രാന്‍സ്, സ്വിറ്റ്‌സര്‍ലന്‍ഡ് എന്നീ രാജ്യങ്ങളിലാണ്. ഇറ്റലിയിലാണ് ഏറ്റവും കൂടുതല് ആളുകള് മരിച്ചത്.\nജോണ് ഹോപ്കിന്‍സ് സര്‍കലാശാലയുടെ കണക്കുകളനുസരിച്ച് ഇന്ത്യയില് ഇതുവരെ 727 പേര്‍ക്ക് രോഗം സ്ഥിരീകരിക്കുകയും 20 പേര് മരിക്കുകയും ചെയ്തിട്ടുണ്ട്. അതേസമയം, കേന്ദ്ര ആരോഗ്യമന്ത്രാലയം ഇന്നുരാവിലെ പുറത്തുവിട്ട കണക്കുകളനുസരിച്ച് 19 പേരാണ് മരിച്ചത്. 633 പേര് രോഗബാധിതരായുണ്ട്.\nContent Highlights: Coronavirus COVID-19 cases jump from4lakh to5lakh in just2days\nവുഹാനില് സാമൂഹികവ്യാപനം ജനുവരി ആദ്യം തന്നെ ആരംഭിച്ചതായി ഗവേഷകര്\n2019 ഡിസംബറിലാണ് ലോകത്തിലെ ആദ്യത്തെ കോവിഡ്-19 ബാധ സ്ഥിരീകരിച്ചത്. ചൈനയിലെ വുഹാനില് ..


കറണ്ട് ബില്ലില്ല, കറണ്ട് വിറ്റ് നേടുന്നത് 70000 രൂപ! രാജ്യത്തിന് മാതൃകയാണ് ഈ വീട് | Solar Powered Home| Energy Efficient Home | മനോരമവീട്| വീടും പ്ലാനും |Homestyle |Manoramaonline| Manoramanews\nകറണ്ട് ബില്ലില്ല, കറണ്ട് വിറ്റ് നേടുന്നത് 70000 രൂപ! ഇനിയുമുണ്ട് ഈ അദ്ഭുതവീട്ടിൽ സർപ്രൈസുകൾ\nമനോരമ ലേഖകൻ June 07, 2021 04:20 PM IST\nവൈദ്യുതി, വെള്ളം, ആഹാരം എന്നിങ്ങനെ എല്ലാ അടിസ്ഥാന ആവശ്യങ്ങൾക്കും മറ്റുള്ളവരെ ആശ്രയിക്കേണ്ടി വരുന്നതാണ് നഗരജീവിതത്തിന്റെ പ്രത്യേകത. ബെംഗളൂരു പോലെ തിരക്കു നിറഞ്ഞ നഗരത്തിലെ കാര്യം പറയുകയും വേണ്ട. എന്നാൽ തിങ്ങിനിറഞ്ഞ കെട്ടിടങ്ങൾക്കിടയിൽ പ്രകൃതിയോടിണങ്ങിനിൽക്കുന്ന ഒരു പച്ചത്തുരുത്ത് സ്വന്തമായി ഉണ്ടാക്കി എടുത്തിരിക്കുകയാണ് മഞ്ജുനാഥ് - ഗീത ദമ്പതികൾ. തികച്ചും പ്രാദേശികമായ രീതിയിൽ ഒരു വീടുവേണമെന്ന വർഷങ്ങൾ നീണ്ട ആഗ്രഹത്തിനൊടുവിലാണ് ഈ പ്രകൃതി സൗഹൃദവീട് ഇരുവരും നിർമ്മിച്ചെടുത്തത്.\nവൈദ്യുതി ലാഭിക്കാൻ സ്ഥാപിച്ച സോളർ സംവിധാനമാണ് ഈ വീട്ടിലെ ഏറ്റവും വലിയ സവിശേഷത. വീട്ടാവശ്യത്തിനായി സോളർപാനലുകൾ സ്ഥാപിക്കുന്നവർക്ക് ഗുണകരമാകുന്ന തരത്തിൽ ഒട്ടേറെ പദ്ധതികൾ പ്രാദേശിക ഭരണകൂടം ആവിഷ്കരിച്ചിട്ടുണ്ട്. ഇതു മനസ്സിൽ കണ്ട് 10 കിലോവാട്ട് സോളർ ഇൻസ്റ്റലേഷനാണ് സ്ഥാപിച്ചിരിക്കുന്നത്. പ്രതിമാസം 1000 യൂണിറ്റ് സോളർ പവർ ഇതിലൂടെ ഉത്പാദിപ്പിക്കുന്നുണ്ട്. വീട്ടാവശ്യത്തിനു വേണ്ടിവരുന്നത് ആകെ 250 യൂണിറ്റ് മാത്രമാണ്. ബാക്കി വരുന്ന വൈദ്യുതി വൈദ്യുത ബോർഡിന് വിൽക്കുകയാണ് ചെയ്യുന്നത്. യൂണിറ്റിന്9രൂപ എന്ന നിരക്കിൽ പ്രതിവർഷം ഏകദേശം എഴുപതിനായിരം രൂപ ഇവർ വൈദ്യുതി വിൽപനയിലൂടെ നേടുന്നുണ്ട്. 25 വർഷമാണ് കോൺട്രാക്ട്. സോളർ പാനലുകൾ സ്ഥാപിക്കുന്നതിനായി ഒൻപത് ലക്ഷം രൂപ ചെലവിട്ടിരുന്നു. എന്നാൽ ഈ തുകയ്ക്ക് മുകളിൽ വൈദ്യുതി വിൽപനയിലൂടെ നേടാനായതായി മഞ്ജുനാഥ് പറയുന്നു.\nവീടിന്റെ നിർമ്മാണത്തിൽ 70 ശതമാനവും കല്ലുകളും ഇഷ്ടികകളും മാത്രമാണ് ഉപയോഗിച്ചിരിക്കുന്നത്. കോൺക്രീറ്റിന്റെയും മറ്റും ഉപയോഗം കുറച്ചതുവഴി നിർമാണച്ചെലവ് 15 ശതമാനം വരെ കുറയ്ക്കാൻ സാധിച്ചു. വേനൽക്കാലത്ത് ബെംഗളൂരു നഗരത്തിലെ ചൂടിനെ ചെറുത്തുനിൽക്കാൻ ഈ വീട്ടിൽ എയർകണ്ടീഷൻ പോലും ആവശ്യമില്ല. ഇത് സാധ്യമാക്കി എടുക്കുന്നതിനായി ക്രോസ് വെന്റിലേഷൻ സംവിധാനമാണ് ഉപയോഗിച്ചിരിക്കുന്നത്. സ്വാഭാവിക വെളിച്ചം വീടിനുള്ളിലേക്ക് ധാരാളമായി എത്തുന്ന വിധത്തിലാണ് രൂപകല്പന. പുറത്തെ താപനിലയേക്കാൾ രണ്ടു മുതൽ മൂന്നു ഡിഗ്രി വരെ താഴെ മാത്രമാണ് വീടിനുള്ളിൽ ചൂട് അനുഭവപ്പെടുന്നത്.\nമഴവെള്ളം സംഭരിക്കുന്നതിനുള്ള പ്രത്യേക സജ്ജീകരണങ്ങളും വീട്ടിൽ ഒരുക്കിയിട്ടുണ്ട്. മഴവെള്ളം വീടിന്റെ ഒരു ഭാഗത്തേക്ക് ശേഖരിക്കാവുന്ന രീതിയിലാണ് നിർമ്മാണം. ഭൂമിക്കടിയിലേക്ക് ശേഖരിക്കുന്ന വെള്ളം മണലും ചരൽകല്ലുകളും ഉപയോഗിച്ച് ശുദ്ധീകരിച്ച ശേഷം ബോർവെല്ലിലേക്ക് മാറ്റുന്നു. പ്രതിവർഷം 4,50,000 ലിറ്റർ വെള്ളം ശേഖരിക്കാനുള്ള സംഭരണശേഷിയാണ് മഴവെള്ള സംഭരണിക്കുള്ളത്. ഇതിൽ നിന്നും രണ്ടുലക്ഷം ലിറ്ററാണ് വീട്ടാവശ്യത്തിനായി ഉപയോഗിക്കുന്നത്. ശേഷിക്കുന്ന ജലം ഭൂമിയിൽ ജലാശം നിലനിർത്തുന്നതിന് സഹായിക്കുന്നു. വീട്ടുമുറ്റത്തെ ഫലവൃക്ഷങ്ങളും പച്ചക്കറികളും എല്ലാം തഴച്ചു വളരുന്നതിന് ഇത് സഹായിക്കുന്നുണ്ട്. അടുക്കള മാലിന്യങ്ങൾ കമ്പോസ്റ്റാക്കി അത് കൃഷിക്കായി ഉപയോഗിക്കുന്നു. വഴുതനയും ക്യാരറ്റും പച്ചമുളകുമെല്ലാം വീട്ടുമുറ്റത്ത് തന്നെ ഇവർക്ക് ലഭിക്കുന്നുണ്ട്.\nനഗരത്തിൽ എന്തിനും ഏതിനും മറ്റുള്ളവരെ ആശ്രയിക്കേണ്ടി വരുന്ന ജീവിതശൈലിയിൽ മാറ്റം വരണമെന്ന് ദൃഢനിശ്ചയത്തോടെ വീടും പരിസരവും ഒരു സ്വർഗ്ഗമാക്കി മാറ്റിയെടുത്തിരിക്കുകയാണ് ഈ ദമ്പതികൾ .\nEnglish Summary- Solar Powered Energy Efficient Home


പച്ചരി കൊണ്ട് ഇത്രയും രുചിയോടെ ഒരു പായസം കഴിച്ചിട്ടുണ്ടോ 😋😋 അടിപൊളി ടേസ്റ്റിൽ ഓണം സ്പെഷ്യൽ പായസം 😋👌\nBy Stebin Alappad Last updated Mar 18, 2022\nപച്ചരി കൊണ്ട് ഇത്രയും രുചിയോടെ ഒരു പായസം കഴിച്ചിട്ടുണ്ടോ 😋😋 അടിപൊളി ടേസ്റ്റിൽ ഓണം സ്പെഷ്യൽ പായസം 😋👌 ഇന്ന് നമ്മൾ ഇവിടെ തയ്യാറാക്കാൻ പോകുന്നത് പച്ചരികൊണ്ടുള്ള ഒരു അടിപൊളി പായസത്തിന്റെ റെസിപ്പിയാണ്. തേങ്ങാപാൽ ഉപയോഗിച്ചാണ് നമ്മൾ ഇത് തയ്യാറാക്കിയെടുത്തിരിക്കുന്നത്. നിങ്ങൾക്ക് വേണമെങ്കിൽ പശുവിൻ പാലിലും ഇത് ഉണ്ടാക്കി എടുക്കാവുന്നതാണ്. പ്രഥമൻ രീതിയിലാണ് നമ്മൾ ഈ പായസം തയ്യാറാക്കുന്നത്.\nlight coconut milk -5 cups\nmedium thick coconut milk -6 cups\nthick coconut milk -1 cup\nJaggery -500 g\nwater -1&1/4 cup\nആദ്യം പച്ചരി അരമണിക്കൂർ വെള്ളത്തിൽ കുതിർത്തു വെക്കുക. അതിനുശേഷം ഇതിലെ വെള്ളമെല്ലാം ഊറ്റിയെടുത്ത് പച്ചരി ഒരു പാത്രത്തിലേക്ക് ഇട്ടുകൊടുക്കുക. എന്നിട്ട് അതിലേക്ക് തേങ്ങയുടെ മൂന്നാം പാൽ ചേർത്ത് പാത്രം അടുപ്പത്ത് ചൂടാക്കുക. ഈ പാലിൽ വേണം പച്ചരി വെന്തുവരുവാൻ. പച്ചരി നല്ലപോലെ വെന്തു വരുമ്പോൾ ഒരു കയിലുകൊണ്ട് പച്ചരി ഒന്ന് ഉടച്ചു കൊടുക്കുക. അടുത്തതായി നമുക്ക് പായസത്തിലേക്ക് ആവശ്യമായിട്ടുള്ളത് ശർക്കരപാനിയാണ്.\nഅതിനായി ശർക്കര ഒരു ചൂടായ പാനിലേക്കിട്ട് വെള്ളം ഒഴിച്ച് നല്ലപോലെ ചൂടാക്കി ശർക്കര നന്നായി ഉരുക്കിയെടുക്കണം. ബാക്കി റെസിപ്പിയുടെ ചേരുവകളും പാചകരീതിയും വീഡിയോയിൽ വിശദമായി നിങ്ങൾക്ക് കാണിച്ചു തരുന്നുണ്ട്. വീഡിയോ സ്‌കിപ് ചെയ്യാതെ മുഴുവനായും കണ്ടശേഷം നിങ്ങളും ഇതുപോലെ വീട്ടിൽ ഒന്ന് ഉണ്ടാക്കി നോക്കണം. ഈ പായസം ഇഷ്ടപ്പെടുകയാണെങ്കിൽ മറ്റുള്ളവർക്കും ഷെയർ ചെയ്യാൻ മറക്കരുതേ.. Video credit: Kannur kitchen\nകോവക്ക മെഴുക്കുപുരട്ടി ഇങ്ങനെ ഒന്ന് ഉണ്ടാക്കി നോക്കൂ 😋😋 അടിപൊളി രുചിയിൽ കോവക്ക മെഴുക്കുപുരട്ടി തയ്യാറാക്കാം 😋👌


അനുഭവം | ക്ണാപ്പചരിതം\nജൂലൈ 2010 (1)\nഓഗസ്റ്റ് 2009 (2)\nPosted on ജൂലൈ 10, 2010 by Anoop\nമൂന്നര വര്‍ഷത്തെ ഐ.ടി. ജീവിതത്തിനൊടുവില് എനിക്ക് ഒരു ഓണ്‍സൈറ്റ് കിട്ടി. മൂഞ്ചിയ നഗരമായ മൂഞ്ചന് എന്ന് ഇവിടുത്തുകാര് വിളിക്കുന്ന മ്യൂണിച്ചില് ഞാന് എത്തിയത് പ്രോജക്ട് ചെയ്യാന് വേണ്ടി എന്നായിരുന്നു വയ്പ്പ്. പക്ഷെ ശ്രീനിവാസന് പോള് ബാര്‍ബറെ കണ്ട് പിടിക്കാന് അമേരിക്കയില് പോയത് പോലെയായിരുന്നു ഞാന് വന്നത്. പ്രോജക്ട് ഒക്കെ അതിന്റെ വഴിയേ നടക്കും. എനിക്ക് മ്യൂണിച്ച് ഒക്കെ കാണണം, ചുറ്റണം എന്നൊക്കെ വിചാരിച്ചായിരുന്നു വന്നത്. പക്ഷെ എന്റെ എല്ലാ പ്രതീക്ഷകളും തകിടം മറിഞ്ഞു. 33 ഡിഗ്രിയില് ചുട്ട് പഴുത്ത് കൊണ്ടിരുന്ന തിരുവനന്തപുരത്ത് നിന്ന് വന്ന എന്നെ വരവേറ്റത് -10 ഡിഗ്രിയില് തണുത്തുറഞ്ഞ് കിടക്കുന്ന മ്യൂണിച്ചായിരുന്നു. ഇവിടെ കാലു കുത്തിയപാടെ വിറയ്ക്കാന് തുടങ്ങി. എങ്ങ് നോക്കിയാലും വെളുത്തുറഞ്ഞ് കിടക്കുന്ന മഞ്ഞ് മാത്രം. ഈ കാലാവസ്ഥയില് എവിടെ ചുറ്റാനാ, എവിടെ കറങ്ങാനാ. റൂമിലെ ഹീറ്ററിന്റെ ചൂടില് നിന്നും പുറത്ത് ഇറങ്ങാതെ അകത്ത് തന്നെ നിന്ന് കറങ്ങാം. നമ്മുടെ നാടിന്റെ സൗന്ദര്യം അന്ന് ആദ്യം മനസ്സില് വന്നു.\nഎന്തായാലും ഇങ്ങനെ ഇരുന്നാല് ശരിയാകില്ല എന്ന് പറഞ്ഞ് നവീനെയും രാജേഷ് ചേട്ട്നേയും കൂട്ടി പണ്ട് ഒളിമ്പിക്സ് നടന്ന സ്ഥലത്തേക്ക് പോയി. അത് ഇപ്പോള് ഒരു ടൂറിസ്റ്റ് സെന്റര് ആണ്. പഴയ കളികള് നടന്ന മൈതാനങ്ങളും, നീന്തല് കുളങ്ങളും ഇപ്പോള് പൊതു ജനങ്ങള്‍ക്ക് തുറന്നു കൊടുത്തിരിക്കുകയാണ്. ട്രെയിനിനു ജെര്‍മനില് ബാണ് എന്നാണു പറയുന്നത്. മുകളില് കൂടെയും താഴെ കൂടെയും അതിന്റെ താഴെഹ് കൂടെയും പല തട്ടുകളില് ആയി ബാണ് ഓടി കൊണ്ടിരിക്കും. അങ്ങനെ രണ്ട് ബാണ് മാറി കയറി ഒളിമ്പ്യസെന്റ്രം എന്ന് അറിയപ്പെടുന്ന സ്ഥലത്ത് എത്തി. ട്രെയിനില് ഇരുന്നപ്പോ നല്ല സുഖത്തില് ഇരുന്നു. സ്റ്റേഷന്റെ എലിവേറ്റര് കയറി മുകളില് എത്തിയപ്പോ ആണ് കിടുങ്ങി തുടങ്ങിയത്. ഉള്ള തണുപ്പ് പോരാഞ്ഞ് മഴ കൂടി ചാറ്റുന്നു. ബാംഗ്ലൂരിലെ തണുപ്പില് (തണുപ്പ്!!!) ഇടാറുണ്ടായിരുന്ന ഒരു ജാക്കറ്റ് മാത്രമാണ് ഞാന് ഇട്ടിരിക്കുന്നത്. വരാനുള്ളത് വഴിയില് തങ്ങാതെ ബാണ് പിടിച്ചായാലും വരും എന്ന് പറഞ്ഞു കൊണ്ട് നമ്മള് നടന്നു.\nസ്റ്റേഷന്റെ തൊട്ടു വെളിയില് ലോക പ്രശസ്ത കാര് നിര്‍മാതാക്കള് ആയ ബി.എം.ഡബ്ല്യു വിന്റെ ഹെഡ് ഓഫീസ് ആണ്. ഒരു ഗമണ്ടന് കെട്ടിടം. അവിടെ തന്നെ അവരുടെ മ്യുസിയവും ഉണ്ടത്രേ. പണ്ട് തൊട്ടേ ഉള്ള അവരുടെ കാറുകളും എങ്ങിനുകളും ഒക്കെ പൊളിച്ചടുക്കി വച്ചിട്ടുണ്ട് എന്ന്. കയറാന് വെറും 10 യൂറോ. പിന്നെ മ്യുസിയം, നമ്മള് അത് എത്ര കണ്ടതാ. വേണ്ട എന്ന് പറഞ്ഞു നവീനെയും കൊണ്ട് നടന്നു. 10 യൂറോ മുടക്കാനുള്ള മടി കൊണ്ടാണ് ഞാന് അങ്ങനെ ചെയ്തത് എന്നാണ് മിസ്റ്റര് നവീന് പറഞ്ഞു നടന്നത്.\nബി.എം.ഡബ്ല്യു ഹെഡ് ഓഫീസ്\nഅവിടെ വലിയ ഒരു ലേക്ക് ഉണ്ട്. അവിടെ നല്ല രസം ആണ് എന്ന് പറഞ്ഞു കൊണ്ട് മ്യുനിചിന്റെ സ്വന്തം നവീന് മുന്നേ നടന്നു. അവിടെയാണ് കയാക്കിംഗ്, കനോയിംഗ്, അങ്ങനെ നമ്മുടെ നാക്കിനു വഴങ്ങാത്ത പേരുള്ള വള്ളം കളികള് നടന്നത്. എന്തായാലും ലേക്കിലെ വെള്ളത്തില് ഒക്കെ ഒന്ന് ഇറങ്ങാം എന്നൊക്കെ വിചാരിച്ചു പോയ ഞങ്ങളെ വരവേല്‍റ്റത് തണുപ്പ് കാരണം ഐസ് ആയി കിടക്കുന്ന ഒരു വിശാലമായ ലേക്ക് ആയിരുന്നു. അവിടെ താറാവൊക്കെ ഉണ്ട്. താറാവ് എത്ര കുളം കണ്ടതാ എന്നാ മട്ടില് ഐസിന്റെ മുകില് കൂടെ കൂളായി നടക്കുന്നു. ആ കായലിനു ചുറ്റും ഉള്ള തീരത്തിന് ഒരു പ്രത്യേകത ഉണ്ട്. ലോക പ്രശസ്ത കലാകാരന്മാരും, കായിക താരങ്ങളും, മറ്റു ആള്‍ക്കാരും വന്നു, അവരുടെ കൈ അടയാളം സിമെന്റില് പതിപ്പിച്ചിട്ടു പോകും. എല്ലാവരുടെയും പേരും എഴുതി വച്ചിട്ടുണ്ട്.\nഐസ് ആയി കിടക്കുന്ന തടാകം\nതടാകത്തിനു അപ്പുറം ഒരു കുന്നു പോലെ കാണുന്നില്ലേ, അതിന്റെ മുകളില് കയറിയാല് നല്ലതാണ് എന്നായി നവീന്. ഇവിടം വരെ നടന്നപ്പോള് തന്നെ തണുത്ത് വിറയ്ക്കാന് തുടങ്ങി. ഷൂസിന്റെ അകത്തു വരെ നനവ് വന്നു. എന്തായാലും നനഞ്ഞു, ഇനി കുളിച്ചു കയറാം എന്ന് വിചാരിച്ചു ഞങ്ങള് കുന്നു ലക്‌ഷ്യം ആയി നടന്നു. ഏന്തി വലിഞ്ഞ്, തണുത്ത് വിറച്ച്, ശ്വാസം മുട്ടി നടത്തം തുടങ്ങി. നിറയെ കുറുക്കു വഴികള് ഉണ്ട്. അവിടം മുഴുവന് മഞ്ഞ് വീണു ഐസ് ആയി തെന്നി, ഞങ്ങള് തിരുവനന്തപുരത്തുകാരുടെ ഭാഷയില് പറഞ്ഞാല് ചറക്കലായി, കിടക്കുന്നു. ഇങ്ങനെ കഷ്ടപ്പെട്ട് ഞങ്ങള് നടക്കുമ്പോള് കുറെ സായിപ്പന്മാരും മദാമ്മമാരും വെറും ട്രാക്ക്സ്യൂട്ട് മാത്രം ഇട്ടു കൊണ്ട് ഓടുന്നു. ജോഗ്ഗിംഗ് ആണ് പോലും. പിടിച്ചു നിര്‍ത്തി കൂമ്പിനു ഇടിക്കാന് ആണ് തോന്നിയത്. എന്നിട്ട് ഞങ്ങളെ കടന്നു പോയിട്ട്, ഒതുങ്ങി നടന്നു കൂടേടാ എന്നാ മട്ടില് ഉള്ള നോട്ടവും. പിന്നെ നമ്മുടെ ദേഹത്ത് മണ്ണ്, സോറി മഞ്ഞ്, പറ്റേണ്ട എന്ന് വിചാരിച്ചു ഞങ്ങള് അതൊന്നും മൈന്‍ഡ് ചെയ്യാന് പോയില്ല. അവരായി അവരുടെ പാടായി. അവസാനം വല്ല വിധേനയും ആ കുന്നിന്റെ മുകളില് വലിഞ്ഞ് കയറി. നവീന് പറഞ്ഞത് ശരി ആയിരുന്നു. അവിടെ നിന്നാല് മ്യുണിചിന്റെ ഒട്ടു മിക്ക സ്ഥലവും കാണാം. ആ ഒളിമ്പിക് സെന്റെറിന്റെ മൊത്തത്തില് ഒരു കാഴ്ചയും കിട്ടി. നല്ല ഒന്നാന്തരം കാറ്റ്. തണുപ്പ്, മഴ, അതിന്റെ കൂടെ കാറ്റും. എന്ത് രസം ആയിരുന്നു കാണും അല്ലെ. ഓടി വന്ന സായിപ്പന്മാര് അവിടെ നിന്ന് സിഗററ്റ് വലിച്ചിട്ടു തിരിച്ചു ഓടുന്നു. നാറാണത്ത് ഭ്രാന്തന്റെ കഥ ആണ് എനിക്ക് അപ്പൊ ഓര്‍മ്മ വന്നത്.\nഇതാണ് ഒളിമ്പിക് സെന്റെര്\nകുറെ നേരം തണുപ്പ് കൊണ്ട് അവിടെ നിന്ന് ആവേശം മൊത്തം തീര്‍ന്നപ്പോള് തിരിച്ചിറങ്ങാം എന്ന് വിചാരിച്ചു. കൈ എന്നൊരു വസ്തു ഉണ്ടോന്നു എന്ന് തന്നെ അറിയില്ല. അത്രയ്ക്ക് മരവിച്ചു ഇരിക്കുന്നു. അത് പോലെ തന്നെ മൂക്കും. മൂക്കൊലിപ്പ് തടയാന് വേണ്ടി ഉണ്ടായിരുന്ന നല്ലൊരു മീശ എടുത്തു കളഞ്ഞിട്ടാണ് ഇവിടെ വന്നത്. തട ഇല്ലാത്തതു കാരണം മൂക്കൊലിപ്പ് നിര്‍ബാധം തുടര്‍ന്ന് കൊണ്ടേ ഇരുന്നു. മഞ്ഞ് വീണ് കിടക്കുന്ന താഴ്വരയിലൂടെ തടാകം ലക്ഷ്യമായി നടന്നു. ഹിമക്കരടി പോലെ ഇരിക്കുന്ന ഒരു പട്ടിയെയും കൊണ്ട് ഒരു ജെര്‍മന്കാരന് നടക്കുന്നു. ഇവിടുത്തുകാര്‍ക്ക് പട്ടികളെ ഭയങ്കര ഇഷ്ടമാണ്. സ്വന്തം കുട്ടികളെക്കാളും പട്ടികളെയാണ് സ്നേഹം. അത് കൊണ്ട് തന്നെ നടക്കാന് വരുന്ന ഒട്ടുമിക്ക ആള്‍ക്കാരും പട്ടികളെയും കൊണ്ടാണ് വരുന്നത്.\nനടന്ന് കയറിയ വഴികള് താണ്ടി തിരിച്ചിറങ്ങി വരുമ്പോഴാണ് ‘ബിയര്‍ഗാര്‍ഡന്’ എന്ന ബോര്‍ഡ് കണ്ടത്. മ്യൂണിച്ചില് എങ്ങും കാണാന് പറ്റുന്ന ഒരു ബോര്‍ഡ് ആണിത്. ലോകത്തിന്റെ ബിയര് തലസ്ഥാനം എന്ന് വിശേഷിപ്പിക്കാന് പറ്റുന്ന സ്ഥലമാണ് മ്യൂണിച്ച്. ഒക്ടോബര് ഫെസ്റ്റ് എന്ന് പറഞ്ഞ് ബിയര് അടിക്കാന് വേണ്ടി മാത്രം ഇവിടെ ഉത്സവം തന്നെ ഉണ്ട്. ബിയര്‍ഗാര്‍ഡന് ലക്ഷ്യമാക്കി ഞങ്ങള് നടന്നു. ഈ മരം കോച്ചുന്ന തണുപ്പിലും തടി ബഞ്ചില് ഇരുന്ന് ബിയര് അടിക്കുന്ന ഒട്ടേറേ ആള്‍ക്കാര്. ഒക്ടോബര് ഫെസ്റ്റിന്റെ സമയത്ത് ആയിരകണക്കിന് ആള്‍ക്കാര് തിങ്ങി നിറഞ്ഞിരുന്ന് ബിയര് അടിക്കുമെന്നാണ് കേട്ടത്. ചെറുപ്പക്കാരും പ്രായമായവരും അന്ന് അവിടെ ഇരിപ്പുണ്ടായിരുന്നു. ഞങ്ങളെ കണ്ടപ്പോള് എതോ അന്യഗ്രഹത്തില് നിന്നും വന്ന ജീവികളെ പോലെ എല്ലാരും നോക്കുന്നു. ഒരു 65 വയസ്സോളം തോന്നിക്കുന്ന ഒരു സായിപ്പ് നമ്മുടെ അടുത്ത് വന്നിരുന്നു. കണ്ടാലേ അറിയാം അടിച്ച് ഫിറ്റായി നില്‍ക്കുവാണ് കക്ഷി. പുള്ളി വന്നിരുന്ന് നമ്മളെ പരിചയപ്പെട്ടു. പുള്ളി റഷ്യാക്കാരന് ആണെന്നും ഡ്രൈവര് ആയിരുന്നു എന്നും പറഞ്ഞ് എന്തൊക്കെയോ പറയുന്നു. ഇന്ത്യയില് വന്നിട്ടുണ്ടെന്നും, ഇന്ത്യാക്കാരെ ഒത്തിരി ഇഷ്ടമാണെന്നും ഒക്കെ. പക്ഷെ ലോകത്തിത് വരെ ഉണ്ടായിട്ടുള്ള ഏറ്റവും വലിയ3മഹാന്മാരില് ഒന്നാണ് ഗാന്ധിജി എന്ന് സായ്പ് പറഞ്ഞപ്പോള് അക്ഷരാര്‍ത്ഥത്തില് ഞെട്ടി പോയി. മദ്യപിച്ചിട്ടാണെങ്കിലും അദ്ദേഹം പിന്നെ പറഞ്ഞ വാക്കുകള് ശരിക്കും കണ്ണ് തുറപ്പിക്കുന്നവയായിരുന്നു. “നമുക്ക് യുദ്ധങ്ങള് വേണ്ട… ആണവായുധങ്ങള് വേണ്ട… നമുക്ക് വേണ്ടത് സമാധാനമാണ്… എല്ലാവര്‍ക്കും സമാധാനത്തോടെ സഹോദരങ്ങളായി കഴിഞ്ഞു കൂടെ? ഗാന്ധിജിയെയും മണ്ഡേലയെ പോലെയും ഉള്ള മഹാത്മാക്കള് വീണ്ടും വീണ്ടും ജനിക്കണം…”. കുറച്ച് നേരം കൂടെ അവിടെ കഴിഞ്ഞിട്ട് ഞങ്ങള് തിരിച്ച് നടന്നു. മനസ്സ് മുഴുവന് ഗാന്ധിജി ആയിരുന്നു. ലോകം മുഴുവന് ആദരിക്കുന്ന ആ മഹാനെ മനസ്സില് നമിച്ച് കൊണ്ട് ഹോട്ടലിലേക്ക് വണ്ടി കയറി.\nFiled under: അനുഭവം,മ്യൂണിച്ച് ഡയറികുറിപ്പുകള് | Tagged: അനുഭവം,യാത്രാവിവരണം |\t3 Comments »\nപ്രീ-ഡിഗ്രീ അത്ര മോശം ഡിഗ്രീ ഒന്നും അല്ല\nPosted on ഓഗസ്റ്റ് 11, 2009 by Anoop\nഎന്താന്നറിയില്ല. ഇപ്പൊഴത്തെ സ്‌കൂള് പിള്ളാരെ കാണുമ്പോള് സങ്കടം വരും. ഹൊ. ആ ബാഗും തൂക്കി യൂണിഫോറവും ഇട്ട് കടിച്ച് തൂങ്ങി നടക്കുന്നതില് നിന്ന് രക്ഷപ്പെടണമെങ്കില് രണ്ട് വര്‍ഷം കൂടുതല് പഠിക്കണ്ടേ. പ്ലസ് ടൂ എന്ന് പറഞ്ഞ്. അടുത്തിടയ്ക്ക് മാമന്റെ മോനെ കണ്ടപ്പോള് അവന് എന്തെന്നില്ലാത്ത സന്തോഷം. കാര്യം ചോദിച്ചപ്പോളാണ് എനിക്ക് ആദ്യം പറഞ്ഞ സഹതാപം തോന്നിയത്. പുള്ളി പ്ലസ് ടൂ കഴിഞ്ഞ് നില്‍ക്കുവാണ്. കൂടാതെ ഇപ്പോഴത്തെ യോ യോ യൂത്ത് ടൈപ്പും ആണ് അവന് . ഇത്രയും നാള് യൂണിഫോറം ഇട്ട് വിമ്മിട്ടപ്പെട്ട് ഇരിക്കുവായിരുന്നു ആശാന് . ഇനിയെങ്കിലും യോ യോ ടൈപ്പില് ലോ വൈസ്റ്റും ഇട്ട് പുറകിലെ കാണിക്ക വഞ്ചിയും കാണിച്ച് നടക്കണം. അതിന്റെ സന്തോഷത്തിലാണ്. അത് കേട്ടപ്പോഴാണ് പ്രീ ഡിഗ്രീ മാറ്റിയത് കൊണ്ട് ഇപ്പോഴത്തെ കുട്ടികള്‍ക്ക് എന്തോരം നഷ്ടമാണ് ഉണ്ടായത് എന്ന് മനസ്സിലായത്.\nദൈവത്തിന്റെ കൃപ കൊണ്ട് പ്രീ-ഡിഗ്രീക്ക് പഠിക്കന്നുള്ള ഭാഗ്യം എനിക്കുണ്ടായി. പ്രീ-ഡിഗ്രീ നിര്‍ത്തിയ അവസാനത്തതിന്റെ തൊട്ട് മുന്നത്തെ ബാച്ച്. പ്ലസ് ടൂവിനും പ്രീ ഡിഗ്രീക്കും ഇന്റര്‍വ്യൂ ഒരേ ദിവസം ആയതും തിരുവനന്തപുരം മോഡല് സ്‌കൂളില് പ്ലസ് ടൂവിന് ചേര്‍ക്കാന് കൊണ്ട് പോയ അച്‌ഛനെ ബ്രയിന് വാഷ് ചെയ്ത് പാളയത്ത് വച്ച് റൂട്ട് മാറ്റി വിട്ട് കേരളമാകെ സുപ്രസിദ്ധവും കുപ്രസിദ്ധവുമായ കേശവദാസപുരം എം.ജി.കോളേജില് അഡ്മിഷന് എടുത്തതും മേല് പറഞ്ഞ സ്വാതന്ത്ര്യം രണ്ട് വര്‍ഷം മുന്‍പേ ആസ്വദിക്കാനുള്ള ആവേശം ഒന്ന് കൊണ്ട് മാത്രം ആയിരുന്നു. എത്ര നല്ല പിള്ളയും പ്രീ-ഡിഗ്രീക്ക് ചേര്‍ന്ന് കഴിഞ്ഞ് തുലഞ്ഞ് പോകും എന്ന് പണ്ടേ നാട്ടില് ഒരു മിഥ്യാധാരണ ഉണ്ടായിരുന്നു. അക്കാരണം കൊണ്ടാണ് എന്നെ പ്ലസ് ടൂവിന് ചേര്‍ക്കാന് ഉള്ള തീരുമാനം ഹൈ കമാന്റ് കൂടി വര്‍ക്കിങ്ങ് കമ്മിറ്റി ചെയര് മെമ്പേഴ്സ് ആയ അച്‌ഛനും അമ്മയും കൂടെ എടുത്തത്. മകനെ പ്ലസ് ടൂവിന് ചേര്‍ക്കാന് കൊണ്ട് പോയ അച്‌ഛന് അവനെ പ്രീ-ഡിഗ്രീക്ക് ചേര്‍ത്തിട്ട് വരുന്ന രംഗം കണ്ടാല് ഏത് പെറ്റ വയറിനാണ് സഹിക്കുക. അതും എം.ജി.കോളേജില്. ഒടുവില് എം.ജി.കോളേജിന്റെ മാഹാത്മ്യങ്ങളെ പുകഴ്ത്തി അച്‌ഛന് തല ഊരി. എന്നിട്ട് ‘നിനക്ക് മതിയായോടാ’ എന്ന ടൈപ്പില് എന്നെ ഒരു നോട്ടവും.\nഅങ്ങനെ വിജയശ്രീലാളിതനായി ഒട്ടും മോശമല്ലാത്ത ഡിഗ്രീയായ പ്രീ-ഡിഗ്രീ പഠന കാലം തുടങ്ങി. അഭി, അനീഷ്, വിമല് , അമല് , ലോയ്‌ഡ്, ഇര്‍വിന് പിന്നെ ഞാനും അടങ്ങുന്ന ഒരു കൂതറ ഗ്യാങ്ങും ഉണ്ടാക്കി. പത്താം ക്ലാസ്സ് വരെ സ്‌കൂളില് യൂണിഫോമും ടൈയും ഒരു ലോഡ് പുസ്തകവും ടീച്ചര്‍മാരുടെ കൈയില് നിന്നുള്ള അടിയുമായി കഴിഞ്ഞിരുന്ന ആ നരക യാതനയില് നിന്നുള്ള സ്വാതന്ത്ര്യം അങ്ങോട്ട് അര്‍മാദിച്ച് തീര്‍ക്കണം എന്ന തീരുമാനവും ഞങ്ങള് എടുത്തു. അങ്ങനെ രസാവഹമായ ഒരു രണ്ട് വര്‍ഷം ആരംഭിച്ചു.\nദിവസവും രാവിലെ ട്യൂഷന് കഴിഞ്ഞ് കേശവദാസപുരം ബസ്സില് 50 പൈസ എസ്.ടിയുമെടുത്ത് ഫുട്ബോര്‍ടില് തൂങ്ങിയാടി, വഴിയില് കാണുന്ന എല്ലാ പെണ്ണുങ്ങളെയും ‘എറിഞ്ഞ്’ആഘോഷത്തോടെയുള്ള യാത്ര. അതൊക്കെ ആലോചിക്കുമ്പോള് ഇപ്പോഴും കുളിരു കോരും. അന്നോക്കെ ഒറ്റ കൈയില് തൂങ്ങി യാത്ര ചെയ്ത് രസിച്ച ഞാന് ഇപ്പോ ബസ്സിന്റെ ഫുട്ബോര്‍ഡില് പോയിട്ട് ബസ്സില് തന്നെ യാത്ര ചെയ്യാന് കൂടി മടിക്കുന്നു. 😦 എന്നും കൃത്യം ഒമ്പതരയ്ക്ക് തന്നെ കോളേജില് ഹാജരാകും. എം.ജി.കോളേജില് ഒരു പ്രത്യേകത ഉണ്ടായിരുന്നു. രാവിലെ പ്രാര്‍ഥനയ്ക്ക് പകരം ജന ഗണ മന ആണ് ഇടുക. എ.ബി.വി.പി. ഭരിക്കുന്നതിന്റെ ഓരോ വേലകള് . എന്തായാലും ദേശീയ ഗാനം കേട്ട് കഴിഞ്ഞാല് ഉടനെ തന്നെ ഞങ്ങള് തിരിച്ചിറങ്ങും. ആരുടെയെങ്കിലും വീട്ടിലോട്ട്. പ്രീ-ഡിഗ്രീക്ക് പഠിച്ചിട്ട് ദിവസവും ക്ലാസ്സില് കയറുക എന്ന് പറഞ്ഞാല് അതില് പരം നാണകേട് വേറെ ഇല്ല എന്നതായിരുന്നു അന്നത്തെ എല്ലാരുടേയും പോളിസി. പ്രാക്ടിക്കല് ചെയ്യാന് മാത്രം കൃത്യമായി ലാബില് ഹാജരാകും. കാരണം ഒരിക്കല് അത് മിസ്സ് ആയാല് പിന്നെ ചെയ്യാന് പറ്റില്ല. അങ്ങനെ ആഴ്ചയില് ഫിസിക്സ് ലാബും കെമിസ്ട്രി ലാബും മാത്രം കോളേജില് ഹാജര് കാണും. ബാക്കി സമയങ്ങളില് എന്റെ വീട്ടിലെ കമ്പ്യൂട്ടറില് എന്തേലും വേലത്തരങ്ങള് ( 😉 ) കാണിച്ചോ, അല്ലെങ്കില് ഇര്‍വിന്റെ വീടിന്റെ അടുത്തുള്ള ഗ്രൌണ്ടില് പോയി ക്രിക്കറ്റ് കളിച്ചോ അതുമല്ലേങ്കില് ഏതെങ്കിലും തീയറ്ററില് സിനിമയക്ക് പോയോ ചിലവിടും.\nഇങ്ങനെ നടന്ന് നടന്ന് ആദ്യ വര്‍ഷ ഓണപ്പരീക്ഷ വന്നു. ജീവിതത്തില് ആദ്യമായി തുണ്ട് വച്ച് പരീക്ഷ എഴുതിയതും അപ്പോഴായിരുന്നു. ജോലിക്ക് കയറുന്നത് വരെ നിര്‍ത്താത്ത കോപ്പിയടി. ഓണാവധി കഴിഞ്ഞ് തിരിച്ച് വന്നപ്പോഴാണ് പുതിയ അറിയിപ്പ്. ഓണപ്പരീക്ഷയുടെ പേപ്പര് വാങ്ങാന് സ്റ്റാഫ് റൂമില് പോകാനുള്ള ഉത്തരവ്. അവരവരുടെ ടീച്ചര്‍മാരെ കണ്ട് പേപ്പര് വാങ്ങി പോകാന് പറഞ്ഞപ്പോഴാണ് അതിന് പിന്നിലെ ചതി മനസ്സിലാകുന്നത്. ഏതൊക്കെ ടീച്ചര്‍മാരാണ് പഠിപ്പിക്കുന്നതെന്ന് അറിയണമെങ്കില് ക്ലാസ്സില് കയറണ്ടെ. ലാബ് നടത്തുന്ന സാറന്മാരെ അറിയാം, പക്ഷെ അവരല്ല ക്ലാസ്സ് എടുക്കുന്നതെന്ന്. ആകെ മൊത്തം കലുങ്കുഷിതമായ അന്തരീക്ഷം. അവസാനം ഒരു ബുജി ചെറുക്കനോട് (എം.ജി.കോളേജിലും ബുജിയോ എന്നു ചോദിക്കാ‍ന് വരട്ടെ. കുറച്ച് കരിങ്കാലികളും ഉണ്ടായിരുന്നു അവിടെ) ചോദിച്ച് എല്ലാ ടീച്ചര്‍മാരുടേയും പേരുകള് എഴുതിയെടുത്തു.\nനേരെ പോയത് മാത്‌സ് സ്റ്റാഫ്‌റൂമിലേക്കാണ്. അഭിയും അനീഷും എല്ലാം കൂടെ ഉണ്ട്. നമ്മുടെ ടീച്ചറുടെ പേര് ലിസ്റ്റില് നോക്കി ഹൃദിസ്ഥമാക്കി. (സത്യം പറഞ്ഞാല് ഇപ്പോഴും അവരുടെ പേര് എനിക്കറിയില്ല, അത് കൊണ്ട് ഞാന് ശ്രീദേവി ടീച്ചര് എന്ന് വിളിക്കുന്നു) ആദ്യം കയറി ചെന്നത് ഞാനായിരുന്നു. നോക്കിയപ്പോള് ഒരു 10 ടീച്ചര്‍മാരെങ്കിലും ഉണ്ട് അവിടെ. ഇതില് ശ്രീദേവി ടീച്ചര് ആരാണ് എന്ന് എങ്ങനെ അറിയും. ഫുള് കണ്‍ഫ്യൂഷന് ആയി. എതേലും ടീച്ചര്‍മാരോട് ചെന്ന് ചോദിക്കാന് പറ്റുമോ ശ്രീദേവി ടീച്ചര് ആരാണെന്ന്. തോല്‍വി സമ്മതിച്ച് തിരിച്ചിറങ്ങി. പേര് പറഞ്ഞ് തന്ന ബുജിയോട് തന്നെ ചോദിച്ചു. അവന് ജനാലയിലൂടെ ആളെ കാണിച്ച് തന്നു. കവിയൂര് പൊന്നമ്മയെ പോലെ ഒരു സ്‌ത്രീ. ഇവരോ നമ്മുടെ കണക്ക് ടീച്ചര് ?\nവീണ്ടും കയറി ചെന്നു. നമ്മുടെ ക്ലസ്സിലെ വിരലില് എണ്ണാവുന്ന പെണ്‍കിളികളില് രണ്ട് മൂന്ന് പേര് ഭയങ്കര ഡൌട്ട് ചോദിപ്പുമായി അവിടെ നില്‍പ്പുണ്ട്. ഈ ഒരവസ്ഥയില് കയറി ചെല്ലണോ എന്ന് ശങ്കിച്ച് നിന്നു. വന്ദനത്തില് മാല പറിക്കാന് വേണ്ടി മുകേഷിനെ തള്ളിവിടുന്ന ലാലേട്ടനെ പോലെ അഭിയും അനീഷും വിമലും ഒക്കെ വാതില്‍ക്കല് നിന്നു തള്ളിവിടുകയാണ്. ഒടുവില് രണ്ടും കല്‍പ്പിച്ച് ടീച്ചറിന്റെ അടുത്ത് ചെന്നു പറഞ്ഞു ഓണപ്പരീക്ഷയുടെ പേപ്പര് വേണമെന്ന്. ഒരു അന്യഗൃഹ ജീവിയെ കണ്ടപോലെ ടീച്ചര് എന്നെ തറപ്പിച്ച് ഒന്നു നോക്കി. ‘ഇയാളോ, ഫസ്റ്റ് പി.ഡി.സി യോ???’ എന്ന ഭാവത്തിലുള്ള നോട്ടം.\n‘എന്താ പേര്?’ ആദ്യത്തെ ചോദ്യം വന്നു.\n‘10 അനൂപ് എങ്കിലും ഉണ്ട് ക്ലാസ്സില്. ഏത് അനൂപാണ്?’ (കണ്ട അണ്ടനും അടകോടനും അനൂപ് എന്ന് പേരിട്ടതിന്റെ ഓരോരോ ബുദ്ധിമുട്ട്)\n‘അനൂപ്.പി.കെ. റോള് നം : 69’\n‘ഫസ്റ്റ് പി.ഡി.സി തന്നെ ആണോ? അതോ ക്ലാസ്സ് തെറ്റിയതാണോ?’\n‘ഇല്ല ടീച്ചര് . ഫസ്റ്റ് പി.ഡി.സി തന്നെ ആണ്.’\n‘ഇത് വരെ ക്ലാസ്സില് കണ്ടിട്ടേയില്ലല്ലോ? സെക്കന്റ് ഗ്രൂപ്പ് ആണോ? ഇത് മാത്‌സ് ഡിപ്പാര്‍ട്ട്മെന്റ് ആണ്.’\nക്ലാസ്സില് നിന്നുള്ള കിളികള് സിനിമയില് അനാവശ്യമായി ചിരിക്കും പോലെ, ക ക്ക ക്ക എന്ന് പറഞ്ഞ് ഭയങ്കര ചിരി. ‘കൂടുതല് ചിരിക്കണ്ടെടീ ഡാഷ് മക്കളെ. നിങ്ങള് എന്റെ മാര്‍ക്ക് കണ്ട് നോക്ക്. അപ്പോ തീരും നിന്റെയൊക്കെ ചിരി’ എന്ന് മനസ്സില് കോറിയിട്ടു.\n‘ഫസ്റ്റ് ഗ്രൂപ്പ് തന്നെയാണ് ടീച്ചര് . ടീച്ചര് പേപ്പര് നോക്കി നോക്കൂ.’\nടീച്ചര് ഒരു കുട്ട പേപ്പര് എടുത്ത് വച്ച് അതില് എന്റെ പേപ്പര് തപ്പി തുടങ്ങി. ഇത്രയും മാത്രം എഴുതി കൂട്ടിയത് ഏവന്മാരെടെയ് എന്ന് അന്തം വിട്ട് നില്‍ക്കുന്നതിനിടെ ടീച്ചര് എന്റെ പേപ്പര് പൊക്കി എടുത്തു.4പുറങ്ങളില് എഴുതി കെട്ടി വച്ച ഒരു പാവം പേപ്പര് . ‘ശെടാ ഞാന് ഇത്രയേ എഴുതിയുള്ളുവോ?’. ടീച്ചര് മാര്‍ക്ക് കൂട്ടിയിട്ടില്ല. പേപ്പര് മറിച്ച് കൂട്ടാന് തുടങ്ങി. ‘പേപ്പര് എങ്ങാനും മിസ്സ് ആയിപ്പോയോ? നാല് പുറമേ ഉള്ളൂ’ എന്ന ടീച്ചറിന്റെ ചോദ്യം ഞാന് കേട്ടില്ല എന്ന് നടിച്ചു. ഞാനും കിളികളും പുറത്ത് അഭിയും പരിവാരങ്ങളും അക്ഷമരായി നോക്കി നില്‍ക്കുവാണ്. വളരെ പെട്ടെന്ന് തന്നെ ടീച്ചര് കൂട്ടി കഴിഞ്ഞു എന്നിട്ട് എന്റെ നേരെ തിരിഞ്ഞ് ഒരു ചോദ്യം. ‘പേപ്പര് ഒക്കെ തരാം. അതിന് മുന്നെ ഒരു സിമ്പിള് കണക്ക് ചോദിക്കാം. 1+2 എത്രയാണ്?’. ‘കളിയാക്കണ്ട ടീച്ചറെ കുറേയൊക്കെ കണക്ക് ഞാനും പഠിച്ചിട്ടുണ്ട്’ എന്ന് മനസ്സില് പ്രഖ്യാപിച്ച് കൊണ്ട് ഞാന് ഉത്തരം പറഞ്ഞു. ‘3’.\nഎന്റെ നേരെ പേപ്പര് നീട്ടി കൊണ്ട് ടീച്ചര് മൊഴിഞ്ഞു : ‘കറക്ട്. വെരി ഗുഡ്. അത് തന്നെയാ മാര്‍ക്കും.’ വിശ്വാസം വരാതെ ഞാന് പേപ്പറിലോട്ട് നോക്കി. ശരിയാണ്.3മാര്‍ക്ക്. എന്തേ കുറഞ്ഞ് പോയി എന്നല്ല ഞാന് അത്ഭുതപ്പെട്ടത്.3മാര്‍ക്ക് എങ്ങനെ കിട്ടി എന്നായിരുന്നു എന്റെ ആലോചന. മിസ്റ്റര് ബീനിലെ ബാക്‌ഗ്രൌണ്ട് ചിരി പോലെ കിളികള് നിര്‍ത്താതെ ചിരിച്ച് അര്‍മാദിക്കയാണ്. ടീച്ചറിന്റെ മുഖഭാവം കണ്ടപ്പോഴേ മനസ്സിലായി അടുത്ത് എന്തൊക്കേയോ ഉപദേശിക്കാന് ഉള്ള പുറപ്പാടാണ്. പിന്നെ നിന്നില്ല. ‘താങ്ക്യു ടീച്ചര് ’ എന്ന് ആരോ കേള്‍ക്കാന് വേണ്ടി പറഞ്ഞിട്ട് ഒരോട്ടം. എന്റെ അനുഭവം കേട്ട ബാക്കി പരിവാരങ്ങള് പരീക്ഷ പേപ്പര് ബഹിഷ്കരിച്ച് ഇറങ്ങിപ്പോയി. അപ്പോഴും ക ക ക്ക ചിരി എന്നെ പിന്തുടര്‍ന്ന് കൊണ്ടേയിരുന്നു.\nജീവിതത്തില് ആദ്യമായും അവസാനമായും ഒരു പരീക്ഷയ്ക്ക് തോല്‍ക്കുന്നത് അന്നായിരിന്നു. പിന്നെയൊരിക്കലും ആ നല്ല ടീച്ചറിനെ കൊണ്ട് അങ്ങനെ പറയിപ്പിക്കാനുള്ള ഇട ഞാന് കൊടുത്തിട്ടില്ല. ഒരു വഴക്ക് കൊണ്ട് ഞാന് നന്നായി എന്ന് ആരെങ്കിലും ധരിച്ചെങ്കില് വെരി സോറി. നിങ്ങള്‍ക്ക് തെറ്റിപ്പോയി. പിന്നീടൊരിക്കലും ക്ലാസ്സിലോ, പേപ്പര് വാങ്ങാനോ, കോളേജില് വായും നോക്കി നടക്കുന്നതിനിടയിലോ ആ ടീച്ചറെ ദൂരെ നിന്ന് പോലും കണ്ട് മുട്ടിയിട്ടില്ല. 😛 എന്റെ ജീവിതത്തിലെ സുവര്‍ണ്ണ യുഗത്തിലെ മറ്റൊരു ഏട്.\nFiled under: അനുഭവം | Tagged: അനുഭവം,നര്‍മ്മം |\t5 Comments »\nനാനു കന്നഡ മാത്താടിത്തീനീ…\nPosted on ഓഗസ്റ്റ് 6, 2009 by Anoop\nഎനിക്ക് തീരെ ചെറിയതല്ലാത്ത ഒരു അഹങ്കാരം ഉണ്ടായിരുന്നു. എവിടെ ചെന്നാലും അവിടുത്തെ ഭാഷ പഠിച്ചെടുക്കും എന്ന അഹങ്കാരം. പറഞ്ഞത് കേട്ടാല് തോന്നും ലോകം മൊത്തം ചുറ്റി അടിച്ച് സ്പാനിഷും ജെര്‍മനും ഒക്കെ പഠിക്കുവാണെന്ന്. ഞാന് നമ്മുടെ ഇന്ത്യയിലെ കാര്യമാണ് പറഞ്ഞത്. പാസ്പ്പോര്‍ട്ടും അതില് വിസയുമൊക്കെ ഉണ്ടെങ്കിലും ഒരു എയര്‍പോര്‍ട്ടിലെ സീല് വീഴാനുള്ള ഭാഗ്യം എന്റെ പാസ്പ്പോര്‍ട്ടിന് ഇത് വരെ കിട്ടിയിട്ടില്ല. ചെന്നൈയില് ആയിരുന്നപ്പോള് തമിഴ് എഴുതാനും വായിക്കാനും പേശുവാനും പഠിച്ചു. അതും വെറും4മാസം കൊണ്ട്. തിരുവന്തോരം ആയത് കൊണ്ട് അതിന്റെ ഒരു ബെയിസ് ഉണ്ടായിരുന്നു എന്ന് വച്ചോ. പക്ഷെ തെണ്ടിപോയത് സോഫ്റ്റ്‌വെയര് സിറ്റിയായ ബംഗലൂരുവില് എത്തിയപ്പോഴായിരുന്നു. സ്വന്തം ഭാഷയെ ഇത്രയേറെ സ്നേഹിക്കുന്നവര് തീരെ കുറവായിരിക്കും. സ്വന്തമായി കൊടി വരെയുള്ള ഈ ഡെക്കാന് പീഠഭൂമിയില് എതോ പൂര്‍വ്വജന്മ പാപം കൊണ്ടെന്ന പോലെ എത്തി ചേര്‍ന്ന ഞാന് , അവരുടെ ഭാഷ കേട്ടപ്പോള് വായും തുറന്ന് അന്തം വിട്ട് നിന്നു പോയി. തമിഴ് പഠിച്ച പോലെ ഇതും ഇപ്പോ അങ്ങ് ഒലത്തി കളയാം എന്ന് വിചാരിച്ചു. പക്ഷെ ഏറെ താമസിയാതെ തന്നെ ആ വിചാരം തെറ്റായിരുന്നു എന്ന് മനസ്സിലായി.\nകുറേ വഴികള് ശ്രമിച്ച് നോക്കി. കന്നഡ ചാനലുകള് കണ്ടു നോക്കി. കന്നഡ സിനിമ കണ്ട് നോക്കി. എവടെ. ഒരു രക്ഷയുമില്ല. അവസാനം കുറേ നിഗമനങ്ങളില് എത്തി. കന്നഡയില് കുറേ വാക്കുകള് ഉണ്ട്. അതെല്ലാം കൂടെ ചേര്‍ത്ത് അതിന്റെ ഇടയില് തമിഴും ഇംഗ്ലീഷും ഹിന്ദിയുമൊക്കെ കലര്‍ത്തി പറഞ്ഞാല് മതി. ഉദാഹരണത്തിന് അര കിലോ പഴം വേണമെങ്കില് ‘ആഥാ കിലോ ബനാന ബേക്കു’ എന്ന് പറഞ്ഞ് തടി തപ്പിയാല് മതി. ബേക്കു (വേണം), മാടി (ചെയ്യുക), കൊടി(തരൂ), പിന്നെ മലയാളത്തിലെ ഒരു ഏ ക്ലാസ്സ് തെറി എന്ന് തോന്നിക്കുന്ന ഒരു വാക്ക് അങ്ങനെ കുറേ ജനറലായ വാക്കുകള് . അങ്ങനെ തക്കിട തരികിട മുറി കന്നഡ വച്ച് ജീവിച്ച് വരികയായിരുന്നു. അവസരം കിട്ടുമ്പോള് ഒക്കെ കന്നഡ മാത്താടാന് (പറയാന് ) ഞാന് ശ്രമിച്ചു. കഴിഞ്ഞ ജന്മത്തില് ചെയ്ത എതോ പുണ്യം കാരണം ഇതു വരെ അടിയൊന്നും കിട്ടാതെ അങ്ങ് ജീവിച്ച് പോന്നു.\nഅങ്ങനെയിരിക്കുമ്പോള് ആണ് കുറച്ച് നാള് മുന്‍പ് വെള്ളം കുടിക്കാന് വേണ്ടി ഓഫീസിലെ പാന്‍ട്രിയില് പോയത്. കൂളറില് നോക്കിയപ്പോള് വെള്ളം വരുന്നില്ല. പാന്‍ട്രിയുടെ ആള് ഇന് ആളായ ഒരു ചെറുക്കന് അവിടെ ഒരു മൂലയില് ചൊറിയും കുത്തി ഉറക്കം തൂങ്ങി നില്‍ക്കുന്നുണ്ട്. അവന് കന്നഡക്കാരന് ആയിരുന്നു എന്ന് ഊഹിക്കാല്ലോ… സ്വാഭാവികം. അവനോട് വെള്ളം തീര്‍ന്നു എന്ന് പറയണം. അതിന് വേണ്ടിയുള്ള സ്ക്രിപ്റ്റ് റൈറ്റിങ്ങ് ഒക്കെ മനസ്സില് പെട്ടെന്ന് നടത്തി. ‘വെള്ളം = നീരു’ ‘തീര്‍ന്നു = ഗാലി’ പിന്നെ ചുമ്മാ ഒരു ‘ഇതെ’ എന്നൊരു വാക്കും. സ്ക്രിപ്റ്റ് റെഡി. രണ്ടും കല്‍പ്പിച്ച് അവനോട് മാത്താടി. ‘നീരു ഗാലി ഇതെ, ഗുരോ…’. (ഇവിടെ ചുമ്മാ ആരോട് സംസാരിച്ചാലും ഒരു ‘ഗുരോ’ ചേര്‍ക്കും.) ഇത് കേള്‍ക്കേണ്ട താമസം അവന് ഓടി പുതിയ വെള്ളത്തിന്റെ കാന് എടുത്ത് വച്ചു. അടുത്ത അക്രമം വന്നു എന്റെ വക. ‘നന്ദി ഗുരോ’. നന്ദി എന്നൊരു വാക്ക് കന്നഡ ഡിക്ഷണറിയില് ഉണ്ടോ എന്നു കൂടി അറിയില്ല.\nപക്ഷെ എന്റെ കണക്ക് കൂട്ടല് ഒക്കെ തെറ്റിച്ച് കൊണ്ട് അവന് തിരിച്ച് മാത്താടി തുടങ്ങി. ന്യൂഡെല്‍ഹി-തിരുവനന്തപുരം രാജധാനി എക്സ്പ്രസ്സ് പോലെ, നോണ്-സ്‌റ്റോപ്പായി മുടിഞ്ഞ ഫാസ്റ്റില് ഒടുക്കത്തെ കന്നഡ. അവന് എന്നോട് ചോദ്യം ചോദിക്കുകയാണോ, തെറി വിളിക്കുകയാണോ, അതോ കുശലം പറയുകയാണോ എന്നു തിരിച്ചറിയാനാകാതെ ഞാന് പകച്ച് നിന്നു. എന്റെ ഭാഗത്ത് നിന്നും ശ്രീനിവാസന് സൈറ്റലില് മൂളലും പിന്നെ ചിരിയും മാത്രം. തേന്മാവിന് കൊമ്പത്തില് ആദിവാസികളുടെ ഇടയില് പെട്ട് ‘കുത്തിയിരിക്കാതെ എണീറ്റ് പോ അമ്മച്ചി’ എന്ന അവസ്ഥയിലായി ഞാന് . മനസ്സില് അറിയാവുന്ന ദൈവങ്ങളെ ഒക്കെ വിളിച്ച് ഇനി മേലാല് കന്നഡ മാത്താടില്ല എന്നു സത്യമിട്ട് പ്രാര്‍ത്ഥിച്ചതിന്റെ ഫലമായിട്ടാണോ അതോ ‘ലേലു അല്ലു’ എന്ന് പറയാന് നില്‍ക്കുന്ന മാതിരിയുള്ള എന്റെ നില്‍പ്പ് കണ്ടിട്ടാണോ എന്ന് അറിയില്ല, അവസാനം അവന് നിര്‍ത്തി. എന്നിട്ട് ഒരു ചോദ്യം. ‘കന്നഡ ഗൊത്തില്‍വാ??’ എന്ന് (കന്നഡ അറിയില്ലേ??). ഭാഗ്യത്തിന് അത് എനിക്കു നന്നായിട്ട് അറിയാമാ‍യിരുന്നു, കാരണം ഇത്തരം സന്ദര്‍ഭങ്ങളില് കന്നഡ ഗൊത്തില്ല എന്ന് പറഞ്ഞാണ് രക്ഷപ്പെടുക. അവന്റെ ഒരു ചോദ്യമെങ്കിലും മനസ്സിലായ സന്തോഷത്തില് ഞാന് മറുപടി പറഞ്ഞു : ‘സ്വല്‍പ്പ സ്വല്‍പ്പ ഗൊത്തായിത്തെ…’. ദാ കിടക്കുന്നു. ഒരു 10 സെക്കന്റ് മുന്നെ ഇനി മേലാല് കന്നഡ സംസാരിക്കില്ല എന്ന് പ്രതിജ്ഞ എടുത്ത ഞാന് വീണ്ടും.\nപാന്‍ട്രിക്കാരന് ചെറുക്കന് കാര്യം പിടിക്കിട്ടിയ പോലെ, എന്നെ അവജ്ഞയോടെ ഒന്നു നോക്കിയിട്ട് ഒരു പോക്ക് അങ്ങ് പോയി. ഇനി വല്ല കന്നഡ രക്ഷണ വേദികക്കാരെ വിളിക്കാന് പോയതാണോ എന്ന് അറിയാതെ ഞാനും പതുക്കെ സ്കൂട്ടായി. പക്ഷെ അത് കൊണ്ടൊന്നും ഞാനൊരു പാഠം പഠിച്ചില്ല. ഇപ്പോഴും കടയില് ചെന്നിട്ട് കന്നഡയില് മാത്താടും, പക്ഷെ മലയാളികളെ കൊണ്ട് തിങ്ങി നിറഞ്ഞ ബംഗലൂരുവില് കടക്കാരന് തിരിച്ച് മലയാളത്തില് പറയുമ്പോഴാണ് നമ്മുടെ മലയാളത്തിന്റെ മഹത്തായ വില ഞാനറിയുന്നത്. 🙂\nFiled under: അനുഭവം | Tagged: അനുഭവം,നര്‍മ്മം |\t4 Comments »\nകണ്ണപ്പന് എന്ന ക്ണാപ്പന്\nപൊതുവേ ഒരു മണ്ടനും മടിയനും ആയതു കൊണ്ട് സോഫ്റ്റ്‌വെയര് എഞ്ചിനീയര് ആയി തീര്‍ന്ന കണ്ണപ്പന് എന്ന എന്റെ ഓര്‍മ്മക്കുറിപ്പുകളും ചിന്തകളും\nഗതി കെട്ടാല് മീനും കടിക്കും\n2050 അല്ലെങ്കില് 2029!!!


അവസാനമായി ഒരു നോക്ക് കാണാനായില്ല, ഒരര്‍ഥത്തില് ചലനമറ്റ ബാലുവിനെ കാണാതിരിക്കുന്നതാണ് നല്ലത്; വേദനയോടെ ഡോ.കെജെ യേശുദാസ് - BIGNEWSLIVE | Latest Malayalam News\nചെന്നൈ: മധുരമായ ശബ്ദം കൊണ്ട് സംഗീതലോകം കീഴടക്കിയ ഗായകന് എസ് പി ബാലസുബ്രഹ്മണ്യത്തിന്റെ വിയോഗം ഉറ്റവരെയും സുഹൃത്തുക്കളെയും ആരാധകരെയുമെല്ലാം ഒരുപോലെ വേദനയിലാഴ്ത്തിയിരിക്കുകയാണ്. പ്രിയ എസ് പിബിക്ക് ആദരാഞ്ജലികള് അര്‍പ്പിച്ച് നിരവധി പേരാണ് ഇതിനോടകം രംഗത്തെത്തിയത്.\nഒരു സഹപ്രവര്‍ത്തകന് ആയിരുന്നില്ല തനിക്ക് ബാലുവെന്നും പ്രിയപ്പെട്ട അനുജന് തന്നെയായിരുന്നുവെന്നും പറയുകയാണ് പ്രശസ്ത ഗായകന് ഡോ. കെജെ യേശുദാസ്. ബാലുവിനെ സ്‌നേഹിക്കുകയും ആരാധിക്കുകയും ചെയ്യുന്ന ആര്‍ക്കും ആ വിയോഗം താങ്ങാനാവില്ലെന്നും അദ്ദേഹം പറഞ്ഞു.\nബാലു എത്രമേല് എന്നെ സ്‌നേഹിച്ചിരുന്നു എന്നതു പറഞ്ഞറിയിക്കാനാകില്ല. ‘അണ്ണാ’ എന്ന ആ വിളിയില് എല്ലാമുണ്ട്. ഒരമ്മയുടെ വയറ്റില് പിറന്നിട്ടില്ലന്നേയുള്ളൂ. ഞങ്ങള് തമ്മില് മുജ്ജന്മത്തിലേ സഹോദരബന്ധമുണ്ടെന്നു തോന്നുന്നുവെന്നും അരനൂറ്റാണ്ടിലേറേയായുള്ള ബന്ധമാണ് ഞങ്ങള് തമ്മിലെന്നും യേശുദാസ് വേദനയോടെ കൂട്ടിച്ചേര്‍ത്തു.\nഇക്കാലമത്രയും പരസ്പരമുള്ള ആ സ്‌നേഹവും കരുതലും ആദരവും കൂടിക്കൂടി വന്നിട്ടേയുള്ളൂ. സിനിമയ്ക്കു വേണ്ടിയായാലും വേദികളിലായാലും ബാലുവിനൊപ്പം പാടുമ്പോള് പ്രത്യേക എനര്‍ജിയാണ്; രസമാണ്. പരസ്പരം കരുത്തുമായിരുന്നു.\n‘തങ്കത്തില് വൈരം’ എന്ന സിനിമയില് ‘എന്‍കാതലീ യാര് സൊല്ലവാ’ എന്ന പാട്ടാണ് ഞങ്ങള് ആദ്യമായി ഒരുമിച്ചു പാടിയത്. ദളപതിയിലെ ‘കാട്ടുക്കുയില് മനസുക്കുള്ളു’ എന്ന ഗാനമായിരുന്നു ഒരുമിച്ചു പാടിയ പ്രിയപ്പെട്ട ഗാനം. ഞങ്ങളുടെ ആത്മബന്ധത്തിന്റെ ഇഴയടുപ്പം ആ ഗാനത്തിലുമുണ്ടായിരുന്നു. ഒരുമിച്ച് ഏതു വേദിയിലെത്തിയാലും ആളുകള്‍ക്ക് കേള്‍ക്കേണ്ടിയിരുന്നതും ആ പാട്ടായിരുന്നുന്നും അദ്ദേഹം പറഞ്ഞു.\nപാരിസില് ഞങ്ങള് ഒരുമിച്ചു പങ്കെടുത്ത ഒരു ഗാനമേള കഴിഞ്ഞപ്പോള് രാത്രിയേറെ വൈകി. ഭക്ഷണം കിട്ടാത്ത അവസ്ഥ. ഹോട്ടല് മുറിയിലെത്തിയപ്പോള് നല്ല വിശപ്പുണ്ട്. അന്നേരമാണ് ‘റൂം സര്‍വീസ് പ്ലീസ്’ എന്നു പറഞ്ഞു മുറിയുടെ വാതിലില് മുട്ടി വിളി. നോക്കുമ്പോള് ബാലുവാണ്. ശബ്ദം മാറ്റി വിളിച്ചതാണ്. കയ്യിലെ പാത്രത്തില് ചൂട് പാറുന്ന സാദം. സ്വയം ഉണ്ടാക്കിയതാണ്.\nആ വിശപ്പില് ആ സാദത്തിന്റെ രുചി പറഞ്ഞറിയിക്കാനാകാത്തതായിരുന്നു. എന്റെ വിശപ്പ് പോലും അറിഞ്ഞു വിളമ്പുന്ന തമ്പിയായിരുന്നു. ബാലു എന്നെ സംഗീതഗുരുവായി കണ്ടു എന്നത് എനിക്കുള്ള ആദരമാണ്. സിനിമയില് പാടിയതിന്റെ 50-ാം വാര്‍ഷികത്തിന്റെ ഭാഗമായി പാദപൂജ ചെയ്യണമെന്നു ബാലു പറഞ്ഞപ്പോള് സ്വീകരിക്കേണ്ടി വന്നതും ആ സ്‌നേഹം കൊണ്ടാണെന്നും യേശുദാസ് കൂട്ടിച്ചേര്‍ത്തു.\nകോവിഡ് ആണെന്നറിഞ്ഞപ്പോഴും ബന്ധപ്പെട്ടിരുന്നു. എല്ലാ പ്രതിസന്ധികളെയുമെന്ന പോലെ ബാലു ഇതിനെയും അതിജീവിക്കും എന്ന് ഉറച്ചു വിശ്വസിച്ചു. ഇന്നലെ അവസാന മണിക്കൂറിലും ഇങ്ങു ദൂരെ അമേരിക്കയിലെ വീട്ടില് പ്രാര്‍ഥനയോടെ ഇരുന്നതും ബാലുവിന്റെ അദ്ഭുതകരമായ തിരിച്ചുവരവിന്റെ വാര്‍ത്ത കേള്‍ക്കാനാണ്.\nപക്ഷേ കോവിഡ് മഹാമാരി നല്‍കിയ നഷ്ടങ്ങളുടെ കൂട്ടത്തിലെ വലിയ സങ്കടമായി ബാലു വിടപറഞ്ഞു. യുഎസില് നിന്നു പ്രായമേറിയവര്‍ക്ക് യാത്രാനുമതിയില്ല. ബാലുവിനെ അവസാനമായി ഒരു നോക്ക് കാണാനാകുന്നില്ല എന്ന വലിയ സങ്കടം ബാക്കിയാകുന്നു. പക്ഷേ ഒരര്‍ഥത്തില് ചലനമറ്റ ബാലുവിനെ കാണാതിരിക്കുന്നതാണ് നല്ലതെന്നും യേശുദാസ് പറഞ്ഞു.\nTags: kj yesudassp balasubrahmanyam\nകളിപ്പാട്ടങ്ങള്, പാദരക്ഷകള്,ഗൃഹോപകരണങ്ങള്...; തുറമുഖങ്ങളില് കെട്ടിക്കിടക്കുന്നത് 20,000 കോടി രൂപയുടെ ചൈനീസ് ഉത്പന്നങ്ങള്


ജ്വല്ലറി രംഗത്ത് ജോലി സാധ്യതകൾ നൽകുന്ന കേരളത്തിലെ ഒരു കോളേജ് •Tech Travel Eat\nവിദ്യാഭ്യാസത്തിൻ്റെ കാര്യത്തിൽ നമ്മൾ മലയാളികൾ ആരെക്കാളും ഒരുപടി മുന്നിലാണെന്നു പറയാം. ഒരു കുട്ടി പ്ലസ്‌ടു കഴിയുന്ന സമയത്താണ് ഇനിയെന്തു പഠിക്കണം? ഏതു മേഖലയിലേക്ക് കരിയർ എത്തിക്കണം? അതിനായി ഏതൊക്കെ കോഴ്‌സ് ചെയ്യണം? എന്നൊക്കെയുള്ള ചോദ്യങ്ങളാണ് മാതാപിതാക്കൾക്കിടയിലും വിദ്യാർത്ഥികൾക്കിടയിലും ഉണ്ടാകാറുള്ളത്. പുതിയ കാലത്തിനിണങ്ങിയ ഉന്നത ജോലി സാധ്യതയുള്ളതും വ്യത്യസ്തവുമായ കോഴ്സാണ് എല്ലാവരും ആഗ്രഹിക്കുന്നത്. തൊഴിലധിഷ്ടിത കോഴ്സുകള്‍ക്കാണ് ഇന്ന് പ്രാമുഖ്യം നല്‍കുന്നത്. ഉയര്‍ന്ന ശമ്പളവും സാമൂഹിക അംഗീകാരവുമുള്ള ജോലി തന്നെയാണ് വിദ്യാര്‍ത്ഥികളുടെ സ്വപ്നം.\nഎന്നാൽ അൽപം വ്യത്യസ്തമായ ഒരു കോഴ്‌സിനെക്കുറിച്ച് അറിഞ്ഞാലോ? ഇപ്പോൾ സ്വർണ്ണമാണല്ലോ ട്രെൻഡ് ! സ്വർണ്ണത്തിനു എന്നും മൂല്യമേറിക്കൊണ്ടേയിരിക്കുന്നതിനാൽ പ്ലസ് ടു, ഡിഗ്രി കഴിഞ്ഞവർക്ക് ജൂവലറി ഡിസൈനിംഗ് മേഖലയിലെ കോഴ്‌സുകളും തിരഞ്ഞെടുക്കാവുന്നതാണ്. ഇത്തരത്തിൽ ജൂവലറി രംഗത്ത് ജോലി സാധ്യതകൾക്ക് നൽകുന്ന ഒരു കോളേജ് നമ്മുടെ മലപ്പുറത്ത് ഉണ്ട്. IGJ അഥവാ Institute of Gems & Jewellery എന്നാണ് ആ കോളേജിന്റെ പേര്.\nമലപ്പുറത്തു നിന്നും ഏകദേശം ഏഴു കിലോമീറ്ററോളം മാറി എജ്യു സിറ്റിയിലാണ് ഈ കോളേജ് സ്ഥിതി ചെയ്യുന്നത്. സൗത്ത് ഇന്ത്യയിൽ ഇത്തരത്തിലുള്ള ഏക സ്ഥാപനമാണിത്. അത് നമ്മുടെ കേരളത്തിൽ ആണെന്നുള്ളത് അഭിമാനകരമായ വസ്തുത തന്നെയാണ്. പ്രശസ്തമായ സഫ ഗ്രൂപ്പിന്റെ മേൽനോട്ടത്തിലുള്ള ഒരുകൂട്ടം Industry Experts ആണ് ഈ സ്ഥാപനത്തിന്റെ പിന്നിൽ.\nB Voc Jewellery Design & Management (3 Year), Professional Diploma in Jewellery Designing – PDJD (1 Year), Diploma Gemology & Jewellery Manufacturing – DGJM (1 Year), Professional Diploma in Jewellery Management – PDJM (1 Year) തുടങ്ങി വളരെ ചെറിയ ഫീസുകളിൽ ഡിപ്ലോമ കോഴ്‌സുകളും, കൂടാതെ കേന്ദ്ര സർക്കാർ അംഗീകാരത്തോടു കൂടിയുള്ള ജൂവലറി റീട്ടെയിൽ മാനേജ്‌മെന്റ് Short Term കോഴ്‌സുകളും (3 മാസം,6മാസം) ഇവിടെ ലഭ്യമാണ്. ഇന്ത്യയുടെ പല ഭാഗങ്ങളിൽ നിന്നുള്ള ജ്വല്ലറി മേഖലയിൽ എക്സ്പീരിയൻസ് ധാരാളമുള്ള വ്യക്തികളാണ് IGJ കോളേജിൽ പഠിപ്പിക്കുന്നത്. അതുകൊണ്ടു തന്നെ ഇവിടെ പഠിക്കുവാൻ വരുന്നവർക്ക് ഈ മേഖലയിൽ നിന്നുള്ള ഏറ്റവും മികച്ച Teaching & Assisting ആയിരിക്കും ലഭിക്കുന്നത്.\nഎന്താണ് Diploma in Jewellery Designing? ജ്വല്ലറികളിലെ കണ്ണഞ്ചിപ്പിക്കുന്ന ഡിസൈനുകളിലുള്ള ആഭരണങ്ങള്‍ക്ക് രൂപകല്‍പന നല്‍കുന്നത് ജ്വല്ലറി ഡിസൈനര്‍മാരാണ്. കലാഭിരുചിയും ഭാവനയുമുള്ളവരാണ് കാലാനുസൃതമായ ഡിസൈനുകള് കൊണ്ടുവരുന്നത്. ലോകോത്തര ജ്വല്ലറി സ്ഥാപനങ്ങളില് പ്രൊഫഷനല് ഡിസൈനര്‍മാര്‍ക്ക് ഡിമാന്റ് കൂടിക്കൊണ്ടേയിരിക്കുകയാണ്. അത് കൊണ്ടു തന്നെ ജ്വല്ലറി ഡിസൈനിങ് പഠിച്ചിറങ്ങിയ വിദ്യാര്‍ത്ഥികള്‍ക്ക് ഉയര്‍ന്ന ശമ്പളത്തില് ഉറപ്പായും ജോലി ലഭിക്കുന്നു.\nഎന്താണ് Diploma in Gemology & manufacturing? ഏറെ താല്‍പര്യമുണര്‍ന്നതാണ് രത്‌നങ്ങളുടെയും അവയുടെ സാധ്യതകളെയും കുറിച്ചുള്ള അറിവ്. രത്‌നങ്ങളെ കുറിച്ച് പഠിക്കുന്ന ശാസ്ത്ര ശാഖയാണ് ജെമോളജി. അന്താരാഷ്ട്ര തലത്തില് ജെമോളജിസ്റ്റുകള്‍ക്ക് അതുല്യമായ തൊഴിലവസരങ്ങളാണ് തുറന്നിട്ടിരിക്കുന്നത്. ഒരു വര്‍ഷം കാലാവധിയുള്ള ഈ കോഴ്‌സില് ര്തനങ്ങളുടെ വൈവിധ്യം, ക്വാളിറ്റി കണ്‍ട്രോള്, ആഭരണ നിര്‍മാണം തുടങ്ങീ വിപുലമായ വിഷയങ്ങളെക്കുറിച്ച് പ്രായോഗിക തലത്തില് പരിശീലനം നല്‍കുന്നു. ഐ.ജി.ജെയുടെ വിശാലമായ കാമ്പസില് പരിചയ സമ്പന്നരായ അധ്യാപകരുടെ പരിശീലനവും അത്യാധുനിക സൗകര്യങ്ങളും ഈ കോഴ്‌സിന് മാറ്റു കൂട്ടുന്നു.\nകോഴ്‌സ് കഴിഞ്ഞിറങ്ങുന്ന വിദ്യാര്‍ത്ഥികള്‍ക്ക് രാജ്യാന്തര തലത്തിലുള്ള ജ്വല്ലറികളിലും റിസര്‍ച്ച് സ്ഥാപനങ്ങളിലും ഉയര്‍ന്ന ശമ്പളത്തിലുള്ള തൊഴില് തസ്തികകളാണ് കാത്തിരിക്കുന്നത്. ഉന്നത നിലവാരമുള്ള കരിയര് തിരഞ്ഞെടുക്കാന് ആഗ്രഹിക്കുന്നവര്‍ക്ക് ഈ കോഴ്‌സ് ഒരു വഴിത്തിരിവാകും തീര്‍ച്ച. വിലപിടിപ്പുള്ള രത്‌നക്കല്ലുകളെക്കുറിച്ചു പഠിപ്പിക്കുന്നതിനായി ഒരു Gems Studio തന്നെ ക്യാമ്പസിൽ ഒരുക്കിയിട്ടുണ്ട്.\nഎന്താണ് B Voc Jewellery Design & Management (3 Year)? ജ്വല്ലറി മേഖലക്കാവശ്യമായ ഏത് പദ്ദതികളും ഏറ്റെടുക്കാനുള്ള നിശ്ചയദാർഡ്യവും ഏത് വെല്ലുവിളികളും നേരിടാനുള്ള ആത്മവിശ്വാസവും ഇംഗ്ലീഷ് ഭാഷ ഉൾപ്പെടെയുള്ള കഴിവുകൾ വളർത്തിയെടുക്കുക എന്ന ലക്ഷ്യത്തോടെയാണ് ഐജിജെ മൂന്ന് വർഷ ജ്വല്ലറി ഡിസൈൻ ആൻ്റ് മാനേജ്മെൻറ് എന്ന ഡിഗ്രി കോഴ്സ് ആരംഭിച്ചത്. മാനേജ്മെൻ്റ് കഴിവുകൾക്ക് പുറമെ ജ്വല്ലറി ഡിസൈനിങ് ,മാനുഫാക്ചറിങ്, പഠനവും ഇതിൻ്റെ ഭാഗമായി വരുന്നു.\nലോകോത്തര നിലവാരമുള്ള ഇൻഫ്രാസ്ട്രക്ചറും, അത്യാധുനിക മെഷിനറികളോടെയുള്ള ലാബുകളും, ഡിസൈനിങ് സുറ്റുഡിയോയും, ജെമ്മോളജി ലാബും, ജ്വല്ലറി മേഖലയിൽ ഇന്ന് കിട്ടാവുന്ന എല്ലാ ബുക്സുകളടങ്ങിയ ലൈബ്രറിയും ഇതിനു വേണ്ടി ഐ ജി ജെ തയ്യാറാക്കിയിട്ടുണ്ട്.\nകോഴ്സ് പഠിച്ചിറങ്ങുന്നവര്‍ക്ക് ഉയര്‍ന്ന ശമ്പളത്തില് പ്രശസ്തമായ കോര്‍പ്പറേറ്റ് കമ്പനികളില് ഉന്നതമായ തൊഴിലവസരങ്ങളാണ് കാത്തിരിക്കുന്നത്. ഐ.ജി.ജെയില് നിന്നും പഠിച്ചിറങ്ങിയ പോയ കാലത്തെ ബാച്ചുകളിലെ വിദ്യാര്‍ത്ഥികള് ഇന്ന് രാജ്യാന്തര തലത്തിലുള്ള ഉന്നത സ്ഥാപനങ്ങളില് ഉയര്‍ന്ന തസ്തികകളില് ജോലി ചെയ്യുന്നു എന്നതു തന്നെയാണ് ഇതിന് തെളിവ്.\nസ്വർണ്ണം ഡിസൈൻ ചെയ്യുന്നതിനായി പല തരത്തിലുള്ള സോഫ്റ്റ്‌വെയറുകൾ നിലവിലുണ്ട്. അവയെല്ലാം ഇവിടത്തെ പഠനത്തിനിടയിൽ മനസ്സിലാക്കുവാനും, എക്സ്പീരിയൻസ് ലഭിക്കുവാനുമൊക്കെ സാധിക്കും. IGJ കോളേജിന്റെ പിന്നിലായി ഒരു ഗോൾഡ് മാനുഫാക്ച്ചറിംഗ് യൂണിറ്റും പ്രവർത്തിക്കുന്നുണ്ട്. അതായത് സ്വർണ്ണം ഉണ്ടാക്കുന്ന ഒരു ചെറു ഫാക്ടറി. ഇവിടെ പഠിക്കുന്നവർക്ക് ഈ യൂണിറ്റിൽ മികച്ച രീതിയിലുള്ള ട്രെയിനിംഗും ലഭിക്കും എന്നത് എടുത്തു പറയേണ്ട കാര്യമാണ്.\nഏത് കോഴ്‌സ് തിരഞ്ഞെടുക്കണം എന്ന കൺഫ്യൂഷനുമായി ഇവിടേക്ക് വരുന്ന വിദ്യാർത്ഥികൾക്ക് ആദ്യം തന്നെ വിദഗ്ദ്ധരുടെ നേതൃത്വത്തിലുള്ള ഒരു കൗൺസിലിംഗ് ഉണ്ടായിരിക്കും. ഇതിനിടയിൽ വിദ്യാർത്ഥിയോട് പലതരത്തിലുള്ള ചോദ്യങ്ങൾ ചോദിക്കുകയും, അവരുടെ താല്പര്യങ്ങൾ മനസ്സിലാക്കുകയും ചെയ്യും. അവസാനം വിദ്യാർത്ഥിയുടെ താല്പര്യം മനസ്സിലാക്കുകയും അതനുസരിച്ചുള്ള കോഴ്‌സ് അഡ്മിഷൻ ടീം സജസ്റ്റ് ചെയ്യുകയുമാണ് ചെയ്യുന്നത്.\nഎന്നാൽ ചില വിദ്യാർത്ഥികൾ ഇവിടേക്ക് വരുന്നതിനു മുൻപേ തന്നെ കോഴ്‌സുകളെക്കുറിച്ച് മനസിലാക്കുകയും അവയിൽ തങ്ങൾക്ക് interest ഉള്ള കോഴ്‌സ് പഠിക്കുവാനായി തിരഞ്ഞെടുത്തതിനു ശേഷം കോളേജുമായി ബന്ധപ്പെടുകയും ചെയ്യാറുണ്ട്. ഇത്തരത്തിലുള്ള വിദ്യാർത്ഥികൾക്ക് അവരവരുടെ ഇഷ്ടത്തിനനുസരിച്ചുള്ള കോഴ്‌സുകൾക്ക് തന്നെ ചേരാവുന്നതുമാണ്.\nജോലി സാദ്ധ്യതകൾ – നമ്മൾ വിചാരിക്കുന്നതിനപ്പുറം വലിയ ജോലിസാധ്യതയുള്ള ഒരു മേഖലയാണ് ജ്വല്ലറി ഡിസൈനിംഗ്, മാനുഫാക്ച്ചറിംഗ് തുടങ്ങിയവ. സാധാരണയായി ജ്വല്ലറികളിൽ നാം കാണുന്ന സെയിൽസ് എക്സിക്യൂട്ടീവുകളെ കൂടാതെ സ്വർണ്ണാഭരണങ്ങളുടെയും ഡയമണ്ട്, ജെംസ് തുടങ്ങിയവയുടെയും ഡിസൈനിംഗ്, സെലക്‌ടിംഗ്, മാനേജിംഗ് തുടങ്ങി ധാരാളം ജോലിയൊഴിവുകൾ ഉണ്ട്.\nപല പ്രമുഖ ജ്വല്ലറി ഗ്രൂപ്പും അവരറിയാതെ തന്നെ വളർന്ന് പന്തലിക്കുകയും, എന്നാൽ ഈ മേഖലയിലെ പ്രൊഫഷനലുകളുടെ അഭാവം വേണ്ട രീതിയിൽ മാനേജ് ചെയ്യാൻ പറ്റാത്ത അവസ്ഥ വരുന്നുണ്ടെന്ന ഈ മേഖലയിൽ പഠനം നടത്തിയതിൻ്റെ ഭാഗമായാണ് ഇങ്ങനെ ഒരു ഇൻസ്റ്റിറ്റ്യൂട്ടിൻ്റെ ഉത്ഭവം. ഐജി ജെയിൽ ജ്വല്ലറി മാനേജ്മെൻ്റ് കഴിഞ്ഞ ഒരു സ്റ്റുഡൻറ് എങ്ങനെ ജ്വല്ലറി മാനേജ് ചെയ്യാമെന്നതിൻ്റെ മികച്ച മാതൃകകളായിരിക്കും. മാത്രമല്ല, ഈ രംഗത്ത് മൂന്ന് ലക്ഷത്തോളം വ്യാപാരികൾ ഇന്ന് ഇന്ത്യയിലുണ്ട്. ലോകത്തെവിടെപ്പോയാലും ജോലി ലഭിക്കാവുന്ന മേഖലയാണ് ജ്വല്ലറി മേഖല.\nപ്രോഫിറ്റബിലിറ്റി, സ്റ്റോക് മാനേജ്മെൻ്റ്, സിസ്റ്റമൈസേഷൻ, ലീഗൽ ആസ്പെക് ക്ട്സ്, ബഡ്ജറ്റ് പ്രിപറേഷൻ ,ജ്വല്ലറി അക്കൗണ്ടിങ്, മാർക്കറ്റിങ്, ബ്രാൻഡിങ്, ഡിജിറ്റൽ മാർക്കറ്റിങ്, ഷോറൂം മാനേജ്മെൻ്റ്, മെറ്റലർജി, തുടങ്ങിയ മേഖലയെല്ലാം ഈ കോഴ്സിൻ്റെ ഭാഗമാകും.\nജെം ആൻ്റ് ജ്വല്ലറി മേഖലയിലെ ഇന്ത്യയിലെ ഉയർന്ന അതോറിറ്റിയായ ജെം ആൻ്റ് ജ്വല്ലറി സ്കിൽ കൗൺസിൽ ഓഫ് ഇന്ത്യയുമായാണ് ഐ ജി ജെ അഫിലിയേറ്റ് ചെയ്തിട്ടുള്ളത്. കോഴ്സിൻ്റെ പരീക്ഷകൾ നടത്തുന്നത് ജി ജെ എസ് സി ഐയാണ്. മൂന്ന് വർഷ ബിരുദ പ്രോഗ്രാം ബാംഗ്ലൂർ ആസ്ഥാനമായ ജെയിൻ യൂണിവേഴ്സിറ്റിയുമായി സഹകരിച്ചാണ് നടത്തുന്നത്.ഈ വിദ്യാർഥികൾക്ക് യുകെ സ്കിൽ ഫെഡറേഷൻ്റെ സർട്ടിഫിക്കറ്റും ,കേന്ദ്ര സ്കിൽ മന്ത്രാലയത്തിൻ്റെ കീഴിലുള്ള ജി ജെ എസ് സി ഐ യുടെ സർട്ടിഫിക്കറ്റും ലഭിക്കും.\nഇത്തരത്തിലൊരു പ്രൊഫഷണൽ കോഴ്സ് പഠിച്ചു ചെല്ലുന്നവർക്ക് മികച്ച പോസ്റ്റിൽ ജോലി കിട്ടുകയും ചെയ്യും. കൂടാതെ സ്വന്തമായി ബിസിനസ്സ് ചെയ്യുവാൻ താല്പര്യമുള്ളവർക്ക് അതിനുള്ള ഐഡിയകളും, ആത്മവിശ്വാസവുമൊക്കെ ഇവിടെ നിന്നും പഠിച്ചിറങ്ങുന്നവർക്ക് ഉണ്ടാകുകയും ചെയ്യും. For Admission Enquiry: 9061627111, 9061621111. Location: Institute of Gems & Jewellery, INKEL Educity, Malappuram, Kerala, Pin – 676519.\nWhich university is providing the degree B.Voc?


പണമടക്കാന് ബാങ്കിലേക്കു പോകവെ വനിതാ കലക്ഷന് ഏജന്റ് സ്‌കൂട്ടറുമായി കുത്തിയൊഴുകുന്ന ചാലിലേക്കു വീണു; അപകടം നടന്നത് മടിക്കൈ ബങ്കളത്തിനടുത്ത് പുതിയകണ്ടം ചാലില്: കലക്ഷന് ഏജന്റിനെ നാട്ടുകാര് രക്ഷപ്പെടുത്തി; ഒഴുക്കില് പെട്ട സ്‌കൂട്ടിക്കായി തിരച്ചില് തുടരുന്നു. - Malayalam Today\nപണമടക്കാന് ബാങ്കിലേക്കു പോകവെ വനിതാ കലക്ഷന് ഏജന്റ് സ്‌കൂട്ടറുമായി കുത്തിയൊഴുകുന്ന ചാലിലേക്കു വീണു; അപകടം നടന്നത് മടിക്കൈ ബങ്കളത്തിനടുത്ത് പുതിയകണ്ടം ചാലില്: കലക്ഷന് ഏജന്റിനെ നാട്ടുകാര് രക്ഷപ്പെടുത്തി; ഒഴുക്കില് പെട്ട സ്‌കൂട്ടിക്കായി തിരച്ചില് തുടരുന്നു.\nനീലേശ്വരം : പണമടക്കാന് ബാങ്കിലേക്കു പോകുകയായിരുന്ന വനിതാ കലക്ഷന് ഏജന്റ് സ്‌കൂട്ടര് നിയന്ത്രണം വിട്ട് കുത്തിയൊഴുകുന്ന ചാലിലേക്കു വീണു. മടിക്കൈ പഞ്ചായത്തിലെ പുതിയകണ്ടം ചാലിലാണ് അപകടം നടന്നത്. ബങ്കളം സര്‍വീസ് സഹകരണ ബാങ്ക് എരിക്കുളം ശാഖയിലെ കലക്ഷന് ഏജന്റ് കൂട്ടപ്പുന്നയിലെ കള്ളിപ്പാല് എം.വി.സുനിത (34) യാണ് അപകടത്തില് പെട്ടത്. ബാങ്കിലേക്കു പോകുകയായിരുന്ന ഇവര് ഇറക്കം ഇറങ്ങവെ സ്‌കൂട്ടര് നിയന്ത്രണം വിട്ടു പാലത്തിനു തൊട്ടുമുന്‍പുള്ള പൊന്തക്കാട്ടിലൂടെ ചാലിലേക്കു വീഴുകയായിരുന്നു. ഇവര് കയ്യുയര്‍ത്തി നിലവിളിക്കുന്നതു കണ്ട് ഇതുവഴി വരുന്നവര് രക്ഷാപ്രവര്‍ത്തനം തുടങ്ങി. അല്‍പനേരം കൊണ്ട് ഇവരെ ചാലില് നിന്നു രക്ഷിച്ച് നീലേശ്വരം തേജസ്വിനി സഹകരണ ആശുപത്രിയിലാക്കി. ഒഴുകിപ്പോയ സ്‌കൂട്ടിക്കായി തിരച്ചില് തുടരുകയാണ്. വിവരമറിഞ്ഞു നൂറു കണക്കിനാളുകള് സ്ഥലത്തെത്തി.


Emalayalee.com - മിസ് ഇന്ത്യ വാഷിംഗ്‌ടണ് കിരീടം ചൂടി ആന്‍സി ഫിലിപ്പ്\nമിസ് ഇന്ത്യ വാഷിംഗ്‌ടണ് കിരീടം ചൂടി ആന്‍സി ഫിലിപ്പ്\n'മിസ് ഇന്ത്യ വാഷിംഗ്ടണ്' ആയി ആന്‍സി ഫിലിപ്പ് കിരീടം ചൂടി. ഇത് രണ്ടാമതു തവണ ആണ് ഒരു മലയാളിക്ക് ഈ ബഹുമതി ലഭിക്കുന്നത്\nചെങ്ങന്നൂര് സ്വദേശി പരേതനായ റെജി ഫിലിപ്പിന്റെയും ജാന്‍സി ലൂക്കോസിന്റെയും ഏക മകളായ ആന്‍സി ചെന്നൈ വില്ലിവക്കത്താണ് വളര്‍ന്നത്.\nവനിതാ ശാക്തീകരണത്തിനായി പ്രവര്‍ത്തിക്കുന്ന 'റാവിഷിംഗ് വുമണ്' എന്ന സന്നദ്ധ സംഘടനയുടെ നേതൃത്വത്തില് എല്ലാ വര്‍ഷവും നടത്തുന്ന മത്സരമാണ് മിസ് ഇന്ത്യ വാഷിംഗ്ടണ്.\nമഞ്ജുഷ നടരാജന്, സുരഭി സോനാലി എന്നിവരാണ് രണ്ടും മൂന്നും സ്ഥാനങ്ങള് നേടിയത്.\n2014 -ലെ മത്സരത്തില് ഫോമാ നേതാവും എഴുത്തുകാരിയുമായ ഏഞ്ചല ഗോരാഫി കിരീടം ചൂടി.\nചെന്നൈ ജസി മോസസ് ഗേള്‍സ് സ്‌കൂളില് പഠിച്ച ആന്‍സി 2012 ല് തമിഴ്നാട് സംസ്ഥാന സിലബസില് പ്ലസ്ടു പരീക്ഷയില് ഒന്നാം റാങ്ക് നേടിയിരുന്നു. അണ്ണാ സര്‍വകലാശാലയിലെ പഠനശേഷം സ്‌കോളര്‍ഷിപ്പോടെ യു.എസില് ബിരുദാനന്തരപഠനം പൂര്‍ത്തിയാക്കി.\nഇപ്പോള് വാഷിങ്ടണില് മൈക്രോസോഫ്റ്റില് ജോലിചെയ്യുന്ന ആന്‍സി സ്ത്രീകള്‍ക്കായി നേതൃത്വ പരിശീലന പരിപാടി നടത്തുന്നുണ്ട്.\nഇന്റഗ്രേറ്റഡ് കോച്ച് ഫാക്ടറി (ഐസിഎഫ്) ജീവനക്കാരിയാണ് ജാന്‍സി. റെജിയും ഇതേ സ്ഥാപനത്തില് ഉദ്യോഗസ്ഥനായിരുന്നു.


എണ്ണം കുറയും പൊതുമേഖല ബാങ്കുകള്: സ്റ്റേറ്റ് ബാങ്കിനും ബാങ്ക് ഓഫ് ബറോഡയ്ക്കും ശേഷം തുടരുമോ നടപടികള് | nda government road map for banking sector reforms\nഎണ്ണം കുറയും പൊതുമേഖല ബാങ്കുകള്: സ്റ്റേറ്റ് ബാങ്കിനും ബാങ്ക് ഓഫ് ബറോഡയ്ക്കും ശേഷം തുടരുമോ നടപടികള്\nThiruvananthapuram, First Published 28, Jun 2019, 4:13 PM\nഇക്കഴിഞ്ഞ ഏപ്രില് ഒന്നിനാണ് വിജയ ബാങ്കിനെയും ദേനാ ബാങ്കിനെയും ബാങ്ക് ഓഫ് ബറോഡയില് ലയിപ്പിച്ചത്. ഇതോടെ ബാങ്ക് ഓഫ് ബറോഡ (ബിഒബി) രാജ്യത്തെ മൂന്നാമത്തെ ഏറ്റവും വലിയ ബാങ്കായി മാറി.\nഇന്ത്യന് സമ്പദ്ഘടനയുടെ ഏറ്റവും പവര്‍ഫുള്ളായ സംവിധാനം ഏതെന്ന് ചോദിച്ചാല് അത് രാജ്യത്തെ ബാങ്കുകളാണ്. എന്നാല്, ഇന്ന് കിട്ടാക്കടത്തിന്‍റെ പിടിയില് പെട്ട് അവ പ്രതിസന്ധിയിലാണ്. ഏറ്റവും കൂടുതല് പ്രശ്നങ്ങള് നേരിടുന്നതാകട്ടെ പൊതുമേഖല ബാങ്കുകളും. ജൂലൈ അഞ്ചിന് ധനമന്ത്രി നിര്‍മല സീതാരാമന് ബജറ്റ് അവതരിപ്പിക്കുമ്പോള് രാജ്യത്തെ ബാങ്കുകള്‍ക്കും പ്രതീക്ഷകള് ഏറെയാണ്.\nഇന്ത്യയെ ലോകത്തെ ഏറ്റവും വലിയ അഞ്ചാമത്തെ സമ്പദ്‍വ്യവസ്ഥയാക്കിയതില് നിര്‍ണായക പങ്കുവഹിച്ചത് രാജ്യത്തെ ബാങ്കിങ് സംവിധാനമാണ്. കഴിഞ്ഞ അഞ്ച് വര്‍ഷത്തിനിടയിലെ ഏറ്റവും താഴ്ന്ന വളര്‍ച്ച നിരക്കിലൂടെ കടന്നുപോകുന്ന സമ്പദ്ഘടനയെ കരകയറ്റാന് ബാങ്കിങ് സംവിധാനത്തെ ശക്തിപ്പെടുത്തേണ്ടതുണ്ട്. 2018 -19 ല് ഇന്ത്യയുടെ വളര്‍ച്ച നിരക്ക് 6.8 ശതമാനമായിരുന്നു. അതിനാല് തന്നെ രണ്ടാം മോദി സര്‍ക്കാരിന്‍റേത് ബാങ്കിങ് മേഖലയിലൂടെ വിപണിയെ ശക്തിപ്പെടുത്താനുളള നയത്തില് ഊന്നിയുളള കേന്ദ്ര ബജറ്റ് ആകാനാണ് സാധ്യത.\nബാങ്ക് ഓഫ് ബറോഡ വലുതായി\nബാങ്കുകളെ തമ്മില് ലയിപ്പിച്ച് കൂടുതല് ശക്തമായ വലിയ ബാങ്കുകള് സൃഷ്ടിക്കാനുളള നയത്തില് ശ്രദ്ധകേന്ദ്രീകരിച്ചുളള നടപടികള് തുടരാനാകും സര്‍ക്കാര് ശ്രമം. അതിനെ തുണയ്ക്കുന്ന ബജറ്റിനാണ് സാധ്യതയും. ഇക്കഴിഞ്ഞ ഏപ്രില് ഒന്നിനാണ് വിജയ ബാങ്കിനെയും ദേനാ ബാങ്കിനെയും ബാങ്ക് ഓഫ് ബറോഡയില് ലയിപ്പിച്ചത്. ഇതോടെ ബാങ്ക് ഓഫ് ബറോഡ (ബിഒബി) രാജ്യത്തെ മൂന്നാമത്തെ ഏറ്റവും വലിയ ബാങ്കായി മാറി. ചെറിയ ബാങ്കുകളെ വലിയ ബാങ്കിങ് സംവിധാനങ്ങളില് ലയിപ്പിക്കുന്ന ഈ നടപടി വരും നാളുകളിലും തുടരും എന്ന് വ്യക്തമാണ്. പൊതുമേഖല ബാങ്കുകളുടെ മൂലധന ശേഷി വര്‍ധിപ്പിക്കാനുളള നടപടികള് ബജറ്റില് ഉള്‍ക്കൊള്ളിച്ചിട്ടുളളതായാണ് സൂചന. ബാങ്കുകളിലേക്ക് പണമിറക്കി വളര്‍ച്ചയ്ക്ക് കരുത്ത് പകരുകയെന്ന നയം സര്‍ക്കാരില് നിന്ന് ഉണ്ടായേക്കുമെന്നാണ് സാമ്പത്തിക വിദഗ്ധരുടെയും നിഗമനം.\nകിട്ടാക്കട പ്രതിസന്ധിയും വളര്‍ച്ച ഇടിവിനെയും മറികടക്കുക എന്ന ലക്ഷ്യവും മുന്നില്‍ക്കണ്ടാണ് റിസര്‍വ് ബാങ്ക് തുടര്‍ച്ചയായ മൂന്നാം പണനയ അവലോകന യോഗത്തിലും റിപ്പോ നിരക്കുകളില് കുറവ് വരുത്തിയത്. 0.25 ശതമാനമായിരുന്നു പലിശ നിരക്കില് റിസര്‍വ് ബാങ്ക് കുറവ് വരുത്തിയത്. ഇതിനൊപ്പം ന്യൂട്രല് കാഴ്ചപ്പാടില് നിന്ന് പലിശ കുറയ്ക്കല് വീക്ഷണത്തിലേക്ക് റിസര്‍വ് ബാങ്ക് നയം മാറ്റുകയും ചെയ്തു. മൂന്ന് യോഗങ്ങളിലായി 0.75 ശതമാനത്തിന്‍റെ കുറവ് ഇതോടെ പലിശ നിരക്കിലുണ്ടായി. ബാങ്കുകളുടെ കിട്ടാക്കട പ്രതിസന്ധി പരിഹരിക്കുകയും വിപണിയില് കൂടുതല് പണം എത്തിച്ച് വളര്‍ച്ച നിരക്ക് ഉയര്‍ത്തിയെടുക്കുകയുമാണ് റിസര്‍വ് ബാങ്കിന് മുന്നിലെ ലക്ഷ്യങ്ങള്. അടുത്ത യോഗത്തിലും റിപ്പോ നിരക്കില് റിസര്‍വ് ബാങ്ക് കുറവ് വരുത്തിയേക്കുമെന്നാണ് സൂചന. റിസര്‍വ് ബാങ്കിന്‍റെ ഈ നടപടി ഫലത്തില് സര്‍ക്കാരിന് ബാങ്കിങ് മേഖല നേരിടുന്ന പ്രതിസന്ധികള്‍ക്ക് പരിഹാരം കാണാന് ഒരു പരിധിവരെ സഹായകരമാണ്.\nനരസിംഹന് കമ്മിറ്റി റിപ്പോര്‍ട്ടും സ്റ്റേറ്റ് ബാങ്കും\nലയന നടപടികള്‍ക്ക് ശേഷം ബാങ്ക് ഓഫ് ബറോഡയ്ക്ക് 5,042 കോടി രൂപ മൂലധന പര്യാപ്തത വര്‍ധിപ്പിക്കാന് കേന്ദ്ര സര്‍ക്കാര് നല്‍കുകയുണ്ടായി. മൂലധന ശേഷി വര്‍ധിപ്പിച്ച് പഞ്ചാബ് നാഷണല് ബാങ്ക്, കാനറ ബാങ്ക്, ബാങ്ക് ഓഫ് ഇന്ത്യ, യൂണിയന് ബാങ്ക് ഓഫ് ഇന്ത്യ തുടങ്ങിയെക്കൊണ്ട് ചെറിയ ബാങ്കുകളെ ഏറ്റെടുപ്പിക്കാന് സര്‍ക്കാരിന് പദ്ധതിയുണ്ട്. ലയനത്തിലൂടെ രൂപീകൃതമാകുന്ന വലിയ ബാങ്കുകള്‍ക്ക് സാമ്പത്തിക മേഖലയില് ഉണര്‍വുണ്ടാക്കനാകും എന്ന നയത്തില് ഊന്നിയാണ് സര്‍ക്കാര് മുന്നോട്ട് പോകുന്നത്. ലയനത്തോടെ രാജ്യത്തെ രണ്ടാമത്തെ ഏറ്റവും വലിയ പൊതുമേഖല ബാങ്കായ ബാങ്ക് ഓഫ് ബറോഡയ്ക്ക് ഇന്ന് 9, 500 ശാഖകള്, 13,400 എടിഎമ്മുകള്, 85,000 ജീവനക്കാര്, 12 കോടി ഉപഭോക്താക്കളും ഉണ്ട്.\nബാങ്ക് ഓഫ് ബറോഡ ലയനത്തിന് മുന്‍പ് 2017 ഏപ്രിലില് സര്‍ക്കാര് സ്റ്റേറ്റ് ബാങ്ക് ഓഫ് ഇന്ത്യയിലേക്ക് അതിന്‍റെ അഞ്ച് അസോസിയേറ്റ് ബാങ്കുകളെയും ഭാരതീയ മഹിള ബാങ്കിനെയും ലയിപ്പിച്ചിരുന്നു. സ്റ്റേറ്റ് ബാങ്ക് ഓഫ് പട്യാല, സ്റ്റേറ്റ് ബാങ്ക് ഓഫ് ബിക്കനീര് ആന്‍ഡ് ജയ്പൂര്, സ്റ്റേറ്റ് ബാങ്ക് ഓഫ് മൈസൂര്, സ്റ്റേറ്റ് ബാങ്ക് ഓഫ് ട്രാവന്‍കൂര്, സ്റ്റേറ്റ് ബാങ്ക് ഓഫ് ഹൈദരാബാദ് എന്നിവയോടൊപ്പം ഭാരതീയ മഹിള ബാങ്കിനെയുമാണ് എസ്ബിഐയില് ലയിപ്പിച്ചത്.\n1991 ലെ ഒന്നാം നരസിംഹം കമ്മിറ്റി റിപ്പോര്‍ട്ടിനെ അടിസ്ഥാനപ്പെടുത്തിയുളള ബാങ്കിങ് ലയനമാണ് രാജ്യത്ത് നടപ്പാക്കുന്നത്. പൊതുമേഖല ബാങ്കുകളു‍ടെ എണ്ണം കുറയ്ക്കണമെന്നും ദേശീയ തലത്തില് ശക്തമായ പ്രകടനം കാഴ്ചവയ്ക്കാന് കഴിയുന്ന എട്ട് മുതല് പത്ത് ബാങ്കുകള് വേണമെന്നും എസ്ബിഐ അടക്കം മൂന്ന് മുതല് നാല് ബാങ്കുകള് വരെ അന്താരാഷ്ട്ര ബാങ്കുകളായി മാറ്റിയെടുക്കണമെന്നുമാണ് കമ്മിറ്റി നിര്‍ദ്ദേശിച്ചത്. റീജിയണല് റൂറല് ബാങ്കുകള് പ്രദേശിക സമ്പദ്‍വ്യവസ്ഥയ്ക്ക് അനുസരിച്ച് സാമ്പത്തിക സേവനം നല്‍കാന് കഴിയുന്നവയാകണമെന്നും കമ്മിറ്റി റിപ്പോര്‍ട്ട് പറയുന്നുണ്ട്. ഇതിലൂടെ ഇന്ത്യന് സമ്പദ്‍വ്യവസ്ഥയ്ക്കും ബാങ്കിങ് സംവിധാനത്തിനും പുരോഗതിയുണ്ടായക്കിയെടുക്കാനാകുമെന്നാണ് കണക്കാക്കുന്നത്.\nLast Updated 17, Jan 2020, 6:12 PM\nbudget may focused on banking sector reforms


beauty benefits of ginger : ഇഞ്ചി ഉപയോഗം ഇങ്ങനെയെങ്കില് സൗന്ദര്യം ഉറപ്പ് - Malayalam BoldSky\n| Updated: Saturday, April 10, 2021, 16:33 [IST]\nസാധാരണയായി വിഭവങ്ങളില് ഉപയോഗിച്ചുവരുന്ന സുഗന്ധവ്യഞ്ജനമാണ് ഇഞ്ചി. എന്നാല് ഇത് നിങ്ങളുടെ സൗന്ദര്യം വര്‍ധിപ്പിക്കാനായും പലവിധത്തില് ഉപയോഗിക്കാവുന്നതാണ്. നിങ്ങള് നേരിടുന്ന പല പ്രശ്നങ്ങള്‍ക്കെതിരെയും ദീര്‍ഘകാല ആശ്വാസം നല്‍കാന്‍തക്ക ഔഷധഗുണമുള്ളതാണ് ഇഞ്ചി. ആന്റിമൈക്രോബയല്, വിരുദ്ധ ബാഹ്യാവിഷ്‌ക്കാര ഗുണങ്ങള്, ധാതുക്കള്, വിറ്റാമിനുകള് എന്നിവ നിറഞ്ഞതാണ് ഇത്.\nMost read: പൊരിവെയിലില് ഇറങ്ങുമ്പോള് സണ്‍സ്‌ക്രീന് നിര്‍ബന്ധം; നേട്ടം നിരവധി\nഅതിനാല്, നിങ്ങളുടെ സാധാരണ ചര്‍മ്മ പ്രശ്‌നങ്ങള്, മുടി പ്രശ്‌നങ്ങള് എന്നിവ പരിഹരിക്കാന് ഒരു സൗന്ദര്യവര്‍ദ്ധക ഉല്‍പ്പന്നമായി ഇഞ്ചി ഉപയോഗിക്കാവുന്നതാണ്. സൗന്ദര്യം വര്‍ധിപ്പിക്കാനായി ഇഞ്ചി വിവിധ രീതികളില് നിങ്ങള്‍ക്ക് ഉപയോഗിക്കാം. ആ വഴികള് ഏതൊക്കെയെന്ന് നമുക്ക് നോക്കാം.\nമുഖത്ത് ഇഞ്ചി ടോണര്\nമുഖത്ത് ഒരു ടോണറായി ഉപയോഗിക്കാന് ഇഞ്ചി മികച്ചതാണ്. ഇത് ചര്‍മ്മത്തെ നന്നായി വൃത്തിയാക്കുകയും ഹൈപ്പര്‍പിഗ്മെന്റേഷന് നീക്കം ചെയ്യുകയും ചര്‍മ്മത്തിന്റെ ടോണ് പുറത്തെടുക്കുകയും നിങ്ങളുടെ മുഖം തിളക്കമുള്ളതും മനോഹരമാക്കുകയും ചെയ്യുന്നു. ഒരു ചെറിയ ഇഞ്ചി കഷ്ണം എടുത്ത് മുഖത്ത് പുരട്ടുക. കണ്ണിന് തട്ടിക്കാതെ അഞ്ച് മിനിറ്റ് മസാജ് ചെയ്തതിന് ശേഷം മുഖം നന്നായി കഴുകുക. ഇഞ്ചി നീരില് തേന് കലര്‍ത്തിയും നിങ്ങള്‍ക്ക് ഒരു ടോണര് തയ്യാറാക്കാം. ഇത് ഒരു കോട്ടണ് തുണിയില് മുക്കി മുഖത്ത് പുരട്ടി നന്നായി കഴുകിക്കളയുക.\nഫെയ്‌സ് മാസ്‌കിനായി ഇഞ്ചി ഉപയോഗിക്കുന്നത് നല്ല ഗുണങ്ങള് നിങ്ങള്‍ക്ക് നല്‍കുന്നു. ചര്‍മ്മത്തിന്റെ സുഷിരങ്ങളില് കുടുങ്ങിക്കിടക്കുന്ന പൊടിയും അഴുക്കും അകറ്റാനും മുഖക്കുരു അല്ലെങ്കില് മുഖക്കുരു പാട് നീക്കംചെയ്യാനും ഈ ഫെയ്സ് മാസ്‌ക് നിങ്ങളെ സഹായിക്കുന്നു. ഈ ഫെയ്സ് മാസ്‌ക് നിര്‍മ്മിക്കാന് കുറച്ച് ഇഞ്ചി പൊടി, മഞ്ഞള്‍പ്പൊടി, തേന്, റോസ് വാട്ടര് എന്നിവ ആവശ്യമാണ്. അവയെല്ലാം നന്നായി കലര്‍ത്തി മുഖത്ത് പുരട്ടി 20 മിനിറ്റ് കഴിഞ്ഞ് കഴുകിക്കളയുക.\nചര്‍മ്മ പ്രശ്നങ്ങളില് നിന്ന് മുക്തി നേടാന് നിങ്ങള്‍ക്ക് ഇഞ്ചി ഫെയ്സ് സ്‌ക്രബ് ഉപയോഗിക്കാം. തവിട്ട് നിറത്തിലുള്ള പഞ്ചസാര, ഇഞ്ചി, ഒലിവ് ഓയില് എന്നിവ ചേര്‍ത്ത് മുഖത്ത് മസാജ് ചെയ്യുക.\nഇഞ്ചി ഹെയര് ടോണിക്ക്\nമുടിക്ക് ഇഞ്ചി പുരട്ടുന്നത് നന്നായി പ്രവര്‍ത്തിക്കും. ഇതിലൂടെ തലയോട്ടിയിലെ പോഷണത്തിനും ശുദ്ധീകരണത്തിനും മുടിയുടെ വളര്‍ച്ചയെ ഉത്തേജിപ്പിക്കാനും കഴിയും. ജോജോബ ഓയില് കുറച്ച് ഇഞ്ചി നീരില് കലര്‍ത്തി മുടിയുടെ വേരുകളില് പുരട്ടുക. പിന്നീട് ഒരു മിതമായ ഷാമ്പൂവും കണ്ടീഷനറും ഉപയോഗിച്ച് ഇത് കഴുകിക്കളയുക.\nഇഞ്ചി വെള്ളത്തില് കുളി\nനിങ്ങളുടെ ശരീരം മുഴുവനുമുള്ള വിഷാംശം നീക്കാന് സഹായകമാണ് ഇഞ്ചി. ഏതെങ്കിലും തരത്തിലുള്ള വീക്കം, വേദന എന്നിവയ്‌ക്കെതിരായ ആശ്വാസം നല്‍കുന്നതിനും ഒരു ഇഞ്ചി കുളി നിര്‍ബന്ധമായും പരീക്ഷിക്കുക. കുളിക്കുന്ന വെള്ളത്തില് ഉപ്പ്, ഇഞ്ചി എന്നിവ ചേര്‍ക്കുക മാത്രമാണ് നിങ്ങള് ചെയ്യേണ്ടത്. ഇഞ്ചി വെള്ളത്തില് കലര്‍ത്തി കുളിക്കുന്നതിലൂടെ നിങ്ങളുടെ ശരീരത്തിന്റെ രക്തചംക്രമണം മെച്ചപ്പെടുത്താന് സാധിക്കും.\nസൗന്ദര്യം വര്‍ധിപ്പിക്കാനായി ഇഞ്ചി ഉപയോഗിക്കുന്നതിനുള്ള മറ്റൊരു അത്ഭുതകരമായ മാര്‍ഗ്ഗമാണ് ഇത്. നിങ്ങളുടെ പാദങ്ങള് സംരക്ഷിക്കാന് ഇഞ്ചി ഉപയോഗിക്കാം. നിങ്ങളുടെ പാദങ്ങളുടെ ചര്‍മ്മം മിനുസമാര്‍ന്നതും ആരോഗ്യകരവുമാക്കാന് ഇത് സഹായിക്കും. കുറച്ച് നാരങ്ങ നീരും ഇഞ്ചിയും ചേര്‍ത്ത് ഒരു സ്‌ക്രബ് ആയി കാലില് പുരട്ടുക. ഇതിനുശേഷം ചെറുചൂടുള്ള വെള്ളം ഒരു പാത്രത്തിലൊഴിച്ച് ഇതിലേക്ക് ഇഞ്ചി, കടുക് പൊടി എന്നിവ ചേര്‍ത്ത് നിങ്ങളുടെ പാദങ്ങള് കുതിര്‍ക്കുക. 15-20 മിനിറ്റ് നേരം ഈ വെള്ളത്തില് കാല് മുക്കിവയ്ക്കുക.\nRead more about: ginger face hair skin skincare ഇഞ്ചി മുഖം മുടി ചര്‍മ്മം


ആലപ്പുഴയിൽ കർബാനയ്ക്ക് പോയ അധ്യാപിക അപകടത്തിൽ മരിച്ചു, ഇടിച്ചത് അമിത വേഗത്തിലെത്തിയ പിക്കപ്പ് വാൻ, അപകട കാരണം ഡ്രൈവറുടെ ഉറക്കം!! | Teacher death fore acciident in Alappuzha - Malayalam Oneindia\n9 min ago ചതിച്ചവർക്ക് എങ്ങനേയും പണി കൊടുക്കും! കോൺഗ്രസും ജെഡിഎസും ഉറച്ച് തന്നെ.. പന്ത് സ്പീക്കറുടെ കോർട്ടിൽ!\n30 min ago വയനാട്ടില് ലഹരിവസ്തുക്കളുടെ ഒഴുക്ക് തടയാന് കര്‍ശന നടപടിയുമായി എക്‌സൈസ് വകുപ്പ്\n35 min ago ദേശീയതലത്തില് മോദി, ആന്ധ്രയില് ജഗന്; അടവ് മാറ്റി നായിഡു, ഇനി സഖ്യം പവന് കല്യാണുമായി\nUpdated: Wed, Mar 27, 2019, 19:07 [IST]\nമാരാരിക്കുളം: ആലപുഴ-ചേർത്തല തീരദേശ പാതയിൽ വീണ്ടും വാഹന അപകടത്തിൽ അദ്ധ്യാപിക മരണപ്പെട്ടു. മാരാരിക്കുളം വടക്ക് പഞ്ചായത്ത് മൂന്നാം വാർഡിൽ അറയ്ക്കൽ പയസിന്റെ ഭാര്യ അനിത (53)ആണ് മരിച്ചത് ആലപ്പുഴ സെന്റ് ജോസഫ് സ്കൂൾ അദ്ധ്യാപികയാണ് മരിച്ച അനിത. ഇന്ന് രാവിലെ 6.30 ന് പെരുന്നോർ മംഗലം സെന്റ് ആന്റണീസ് ദേവാലയത്തിലേക്ക് കുർബാനയിൽ പങ്കെടുക്കാൻ പോകുന്ന വഴി പനയ്ക്കൽ ജംങ്ക്ഷന് തെക്ക് വശത്ത് ഓടയോട് ചേർന്നാണ് അപകടം നടന്നത്.\nഅമിത വേഗതയിൽ അർത്തുങ്കൽ ഭാഗത്ത് നിന്നും ബ്രോയിലർ ചിക്കൻ കയറ്റി വരികയായിരുന്ന പിക്കപ്പ് വാൻ അനിതയെ ഇടിച്ച ശേഷം കലിങ്കിൽ ഇടിച്ച് മറിയുകയായിരുന്നു. അന്യസംസ്ഥാന തൊഴിലാളിയായ ഡ്രൈവർ ഉറങ്ങി പോയതാണ് അപകടത്തിന് കാരണം. ഏറെ ഗതാഗത തിരക്കുള്ള ആലപ്പുഴ - എറണാകുളം ദേശീയപാതയിൽ ചേർത്തല വരെ ഒറ്റവരി പാതയാണുള്ളത്. ഇതുമുലം ആലപ്പുഴയിൽ നിന്നും ചേർത്തലവരെ ദീർഘദൂര വാഹനമടക്കമുള്ള ഹെവി വാഹനങ്ങൾ ആലപ്പുഴ-ചേർത്തല തീരദേശ പാതയെയാണ് ആശ്രയിക്കുന്നത്.\nഇത് തീരദേശ റോഡിൽ വർഷങ്ങളായി വലിയ തിരക്കാണ് അനുഭവപ്പെടുത്തുന്നത്. അമ്പതോളം ചെറു പാലങ്ങളും വലിയ വളവുകളുമുള്ള തീരദേശപാതയിൽ അടിസ്ഥാന ഗതാഗത മാർഗനിർദ്ദേശങ്ങളോ ട്രാഫിക്ക് സിഗ്നലുകളോ സൈൻ ബോർഡുകളോ ഇല്ല. ഇക്കാരണങ്ങളാൽ ദിനംപ്രതി അപകടങ്ങൾ തീരദേശപാതയിലുണ്ടാകുന്നത് പതിവാണ്. ഇന്ന് അപകടമരണമുണ്ടായ സംഭവ സ്ഥലത്ത് വച്ച് കഴിഞ്ഞ വർഷം ഒരു വൈദികനും ലോറി സ്കൂട്ടറിലിടിച്ച് മരണപ്പെട്ടിരുന്നു.\nteacher accident അധ്യാപിക അപകടം alappuzha ആലപ്പുഴ\nTeacher death fore acciident in Alappuzha


ആക്രമണം നടന്ന സ്ഥലങ്ങളുടെ പേര് സിനിമയ്ക്കിടാന് ബോളിവുഡില് മത്സരം; പുല്‍വാമ, ബാലക്കോട്ട്, അഭിനന്ദന് എന്നീ പേരുകള്‍ക്ക് ആവശ്യക്കാര് കൂടുതല് | Reporter Live\nദിലീപിന്റെയും നാദിര്‍ഷയുടേയും ഉടമസ്ഥതയിലുള്ള ‘ദേ പുട്ട്’ റെസ്റ്റോറന്റില്‍നിന്ന് പഴകിയ ഭക്ഷണം പിടിച്ചെടുത്തു\n48 മെഗാപിക്‌സല് ക്യാമറ, ഡ്യൂഡ്രോപ് നോച്ച് ഡിസ്‌പ്ലേ, വില 10,999 രൂപ; ഫീച്ചേഴ്‌സിന്റെ ധാരാളിത്തവുമായി ഷവോമി\n21 പ്രതിപക്ഷ പാര്‍ട്ടികള് തെരഞ്ഞെടുപ്പ് കമ്മീഷനെ കണ്ടു; വോട്ടിംഗ് യന്ത്രങ്ങളില് സംശയം ശക്തം\nതീവ്രവാദികളുടെ ആക്രമണം; അരുണാചല് പ്രദേശില് എംഎല്‍എ ഉള്‍പ്പടെ 11 പേര് കൊല്ലപ്പെട്ടു\nസീറോ മലബാര് സഭ ഭൂമിയിടപാട് കേസ്; കര്‍ദിനാള് മാര് ജോര്‍ജ്ജ് ആലഞ്ചേരിക്കെതിരായ നടപടികള് നിര്‍ത്തിവെക്കാന് കോടതി നിര്‍ദ്ദേശം\nപെരിയ ഇരട്ടക്കൊലപാതക കേസ്; പൊലീസിനെതിരെ വിമര്‍ശനവുമായി ഹൈക്കോടതി\nപാര്‍വതിയെ ആസിഡ് ആക്രമണത്തിന് ‘ഇരയാക്കിയത്’ ഇങ്ങനെ; ഉയരെ മെയ്ക്കിംഗ് വീഡിയോ\n‘പിഎം നരേന്ദ്ര മോദി’ യുടെ പുതിയ ട്രെയ്‌ലര് പുറത്തിറങ്ങി; മോദി അഭിമുഖം നല്‍കുന്നതും ട്രെയ്‌ലറില്; സ്റ്റുഡിയോയില്‍നിന്ന് ഇറങ്ങി ഓടുന്നതും മണ്ടത്തരം പറച്ചിലും ചിത്രത്തിലുണ്ടാകുമോ?\nസീറോ മലബാര് സഭ വ്യാജരേഖ കേസ്; ഫാ. ടോണി കല്ലൂക്കാരനെ പ്രതിചേര്‍ത്തു\nപി കെ ബിജുവിനെതിരായ ജാതി അധിക്ഷേപം; സിബി മാത്യുവിനെതിരെ കേസ്\nഗാന്ധിജിയെ കൊന്നില്ലായിരുന്നെങ്കില് ആര്‍എസ്എസുകാരനായേനെ എന്ന വിചിത്രവാദവുമായി ബി ഗോപാലകൃഷ്ണന്; പിന്നെന്തിനാണ് കൊന്നത് എന്ന് അവതാരകന്\nആര്‍എസ്എസിനേക്കുറിച്ചുള്ള പട്ടേലിന്റെ കത്ത്; ബിജെപി വ്യാഖ്യാനവും യാഥാര്‍ഥ്യവും ഇങ്ങനെ\n49 ശതമാനം വോട്ട് ഷെയര് എന്‍ഡിഎയ്ക്ക് ഉണ്ടെന്ന് ബി ഗോപാലകൃഷ്ണന്; വെറും 34 ശതമാനമേയുള്ളൂ എന്ന് അവതാരകന്; കളളത്തരവും മാപ്പുമില്ലാതെ ബിജെപി ഇല്ലെന്ന് റഹീം\n“പന്തലു പണിക്ക് വന്ന് പാട്ടുപാടി വൈറലായി”; ഒടുവില് അക്ഷയ് കുമാര് സിനിമയില്\nആക്രമണം നടന്ന സ്ഥലങ്ങളുടെ പേര് സിനിമയ്ക്കിടാന് ബോളിവുഡില് മത്സരം; പുല്‍വാമ, ബാലക്കോട്ട്, അഭിനന്ദന് എന്നീ പേരുകള്‍ക്ക് ആവശ്യക്കാര് കൂടുതല്\nBy Web Desk\tMarch 1, 2019 6:32 pm A+ A-\nദില്ലി: ഇന്ത്യ-പാക് അക്രമം നടന്ന സ്ഥലങ്ങളുടെ പേരുകള് സിനിമയ്ക്കിടാന് ബോളിവുഡില് നിര്‍മ്മാതാക്കളുടെ മത്സരം നടക്കുന്നതായി ദേശീയ മാധ്യമങ്ങള് റിപ്പോര്‍ട്ട് ചെയ്തു. ഇന്ത്യന് സൈന്യം നടത്തിയ സര്‍ജിക്കല് സ്‌ട്രൈക്ക് പ്രമേയമാക്കി നിര്‍മ്മിച്ച ഉറി: ദ സര്‍ജിക്കല് സട്രൈക്ക് മികച്ച വിജയമാണ് ഇന്ത്യയില് നേടിയത്. 200 കോടിയിലധികം കലക്ഷന് ലഭിച്ച ഉറി ഇപ്പോഴും തിയേറ്ററുകളില് പ്രദര്‍ശിപ്പിക്കുന്നുണ്ട്.\nread more ‘ബിജെപിയെ വിമര്‍ശിച്ച് തുടങ്ങിയതില്‍പ്പിന്നെ ബോളിവുഡില് അവസരമില്ല’, എന്തിനാണ് അമിത് ഷായെ ഇങ്ങനെ പേടിക്കുന്നത്? അയാളാരാണ്? ചോദ്യങ്ങളുമായി പ്രകാശ് രാജ്\nപഠാന്‍കോട്ടിനും ഉറിക്കും ശേഷം വീണ്ടും ഇന്ത്യയും പാകിസ്താനും തമ്മില് യുദ്ധസമാനമായ സാഹചര്യത്തിലൂടെ കടന്ന് പോകുമ്പോള് സൈനിക സിനിമകളുടെ പേരുകള് തീരുമാനിക്കാനുള്ള തിരക്കിലാണ് ഇപ്പോള് ബോളിവുഡ് നിര്‍മ്മാതാക്കളെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു. പുല്‍വാമയില് നടന്ന ഭീകരാക്രമണം, നിയന്ത്രണ രേഖ കടന്ന് ഇന്ത്യ നല്‍കിയ തിരിച്ചടി അഭിനന്ദന് വര്‍ധന് പാകിസ്താന്റെ കൈയ്യില് അകപ്പെട്ടത് എന്നീ വിഷയങ്ങള് ആധാരമാക്കി സിനിമകള് നിര്‍മ്മിക്കാനുള്ള തിരക്കുകളാണ് ബോളിവുഡില് നടക്കുന്നത്.\nread more ബോളിവുഡില് കടുത്ത ലിംഗ വിവേചനം; സിനിമയേക്കാള് നല്ലത് നിലച്ചിത്ര മേഖലയെന്ന് സണ്ണി ലിയോണ്\nഇതിനായി പേരുകള് നേരത്തെതന്നെ രജിസ്റ്റര് ചെയ്യാനുള്ള മത്സരമാണ് ബോളിവുഡില് നടക്കുന്നതെന്നും റിപ്പോര്‍ട്ടില് പറയുന്നു. ഇതോടെ ഇന്ത്യ-പാക് തമ്മിലുള്ള പ്രശ്‌നങ്ങളും മറ്റും സിനിമകളായി എത്തും. പുല്‍വാമയില് ഭീകരാക്രമണം നടന്നതിന് ശേഷം യുദ്ധ സിനിമകളുടെ പേരുകള് രജിസ്റ്റര് ചെയ്യാന് ഒരുപാട് അപേക്ഷകള് ലഭിച്ചതായി ഇന്ത്യന് മോഷന് പിക്‌ചേഴ്‌സ് പ്രൊഡ്യൂസേഴ്‌സ് അസോസിയേഷന് അധികൃതര് അറിയിച്ചു. ടി സീരിസ് തുടങ്ങിയ വമ്പന് നിര്‍മ്മാണ കമ്പനികള് പേരുകള്‍ക്കായി രംഗത്ത് വന്നിട്ടുണ്ട്.\nMar 1, 2019 6:32 pm\npatriotic film names\nഅഭിമുഖത്തിനെന്ന വ്യാജേന വിളിച്ചുവരുത്തി ആസൂത്രിതമായി അവതാരകനും മിമിക്രിക്കാരും ചേര്‍ന്ന് ആക്രമിച്ചു; നടന്നത് കുടുക്കാനുള്ള…\nകടം വീട്ടാന് മല്യ ഓരോ ബാങ്കുകള്‍ക്കും ഓരോ ബിക്കിനി സുന്ദരികളെ കൊടുക്കൂവെന്ന് രാം…\nഓസ്‌കാര് 2016 ലിയാനാര്‍ഡോ ഡി കാപ്രിയോ മികച്ച നടന്, സ്‌പോട്ട് ലൈറ്റ് മികച്ച…\nനിവിന് പോളി മികച്ച നടന്; താരതമ്യം വേണ്ട – പ്രതാപ് പോത്തന്


ഇന്ധനവില കുറഞ്ഞിട്ടും തുടരുന്ന ജനദ്രോഹം :: Janmabhumi Daily\nഇന്ധനവില കുറഞ്ഞിട്ടും തുടരുന്ന ജനദ്രോഹം\nWednesday 21 January 2015 10:03 pm IST\nഇന്ധനവിലയില് വന്‍കുറവ് വന്നിട്ടും ബസ്ചാര്‍ജ് കുറയ്ക്കാതെ ബസുടമകള് യാത്രക്കാരെ കൊള്ളയടിക്കുകയാണ്. ക്രൂഡ്ഓയിലിന്റെ വില കഴിഞ്ഞ അഞ്ചരവര്‍ഷത്തിനുള്ളില് ഏറ്റവും താഴ്ന്ന നിലയിലാണ്. 2014 ജൂലൈയില് ക്രൂഡ്ഓയില് വില ബാരലിന് 115 ഡോളറും പെട്രോള് വില ലിറ്ററിന് 77.35 രൂപയും ആയിരുന്നു. ഇപ്പോള് ക്രൂഡ് ഓയില് വില 60 ശതമാനം വരെ ഇടിഞ്ഞിട്ടും അതിനനുസൃതമായി പെട്രോള്-ഡീസല് വില പലവട്ടം കുറച്ചിട്ടും അതിന്റെ പ്രതിഫലനം നിത്യോപയോഗ സാധനങ്ങളുടെ വിലയിലോ ബസ് യാത്രാക്കൂലിയിലോ കാണുന്നില്ല. സ്വകാര്യബസ്സുകളുടെ ആവശ്യം നികുതി കുറക്കണമെന്നാണ്. പെട്രോള്-ഡീസല് വില കുറഞ്ഞിട്ടും സ്‌പെയര്‍പാര്‍ട്‌സിന്റെ വിലയിലോ ജീവനക്കാരുടെ ശമ്പളത്തിലോ കുറവുവരുത്താതെ ബസ് ചാര്‍ജ് കുറയ്ക്കാന് സന്നദ്ധമല്ലെന്നാണ് ബസ്സുടമകള് പറയുന്നത്. മറ്റൊരു കാര്യം വിദ്യാര്‍ത്ഥികള്‍ക്ക് നല്‍കിവരുന്ന യാത്രാസൗജന്യമാണ്. ബസ്സുകള് മാത്രമല്ല, ഓട്ടോ ടാക്‌സി നിരക്കുകളും കുറയ്ക്കാനും സര്‍ക്കാര് തയ്യാറല്ല. കര്‍ണാടകയിലും തമിഴ്‌നാട്ടിലും യാത്രാക്കൂലിയില് കുറവുവരുത്തിയപ്പോള് കര്‍ണാടകയില് മിനിമം ബസ് ചാര്‍ജ്ജ് മൂന്ന് രൂപയാണ്. തമിഴ്‌നാട്ടിലും മൂന്നുരൂപ തന്നെ. ഇവിടെയും മിനിമം ചാര്‍ജ് മൂന്നുരൂപയാക്കണം എന്ന യാത്രക്കാരുടെ ആവശ്യം ശക്തമാകുകയാണ്. എണ്ണവിപണിയില് ചരിത്രത്തില് ഏറ്റവും വലിയ വിലയിടിവ് ഉണ്ടായിട്ടും അതിന്റെ പ്രയോജനം ജനങ്ങള്‍ക്ക് കിട്ടാന് സര്‍ക്കാര് എന്തുകൊണ്ട് നടപടി കൈക്കൊള്ളുന്നില്ല എന്നാണ് രോഷാകുലരായ ജനങ്ങള് ചോദിക്കുന്നത്. സൗദിഅറേബ്യ എണ്ണ ഉല്‍പ്പാദനം കുറയ്ക്കുന്നില്ലെന്നുള്ള തീരുമാനമെടുത്തതാണ് വിലയിടിവിനു കാരണം. യൂറോപ്യന് രാജ്യങ്ങള്‍ക്ക് എണ്ണവില കുറച്ചു നല്‍കാനും സൗദിഅറേബ്യ തയ്യാറായി. ഭാരതത്തിന് സ്വപ്‌നം കാണാന് കഴിയാത്തവിധം അന്താരാഷ്ട്രവിപണിയില് വില കുറഞ്ഞിട്ടും അതിന്റെ പ്രയോജനം ജനങ്ങളിലെത്തിക്കാന് സാധിക്കാത്ത സംസ്ഥാനസര്‍ക്കാര് ജനവിരുദ്ധമല്ലേ? 2014 ആഗസ്റ്റ് 31 ന് ഒരു ലിറ്റര് ഡീസലിന് 63.32 രൂപയായിരുന്നു. ഇതിനുശേഷം പലതവണ ഇന്ധനവില കുറച്ചു. 100 ലിറ്റര് ഡീസല് അടിക്കുന്ന ബസ്സിന് ഇപ്പോള് പ്രതിദിനം ലാഭം 1000 രൂപയിലധികമാണ്. 13.5 കോടിയാണ് കെഎസ്ആര്‍ടിസിയുടെ ലാഭം. പെട്രോളിന്റെ വില 2014 ജൂലൈ ഒന്നിന് ലിറ്ററിന് 77.35 രൂപയായിരുന്നത് ഇപ്പോള് 63.72 രൂപയാണ്. കഴിഞ്ഞ മേയില് ബസ് ചാര്‍ജ് നിരക്ക് മിനിമം ആറില്‍നിന്നും ഏഴാക്കുകയും സൂപ്പര്‍ക്ലാസ് സര്‍വീസുകളുടെ ചാര്‍ജ് വര്‍ധിപ്പിക്കുകയും ചെയ്തു. പക്ഷേ ഭാരതവിപണിയില് എണ്ണവില കുറഞ്ഞില്ലെന്നു മാത്രമല്ല, കാറുകളുടെ വില വര്‍ധിക്കുകയും ചെയ്തു. മാരുതി സുസുക്കി, ജനറല് മോട്ടോഴ്‌സ്, ഹ്യുണ്ടായ് എന്നീ കാറുകളുടെ വില വര്‍ധിച്ചിരിക്കുകയാണ്. ഇതിനുമുമ്പ് 2012 ല് ബസ് ചാര്‍ജ് വര്‍ധിപ്പിച്ചിരുന്നു. ഇന്ധനവില അടിക്കടി വര്‍ധിക്കുന്ന സാഹചര്യത്തില് എപ്പോഴും ചാര്‍ജ് കൂട്ടാനാവില്ലെന്നും ഭാവിയിലുണ്ടാകുന്ന വില വര്‍ധനകൂടി കണക്കിലെടുത്താണ് ചാര്‍ജ് വര്‍ധിപ്പിക്കുന്നതെന്നുമായിരുന്നു രാമചന്ദ്രന് കമ്മറ്റിയുടെ വാദം. ബസ് നടത്തിപ്പിന്റെ ചെലവില് ഡീസലിന്റെ പങ്ക് 40 ശതമാനം മാത്രമാണെന്നാണ് ഓള് കേരള ബസ് ഓപ്പറേറ്റേഴ്‌സ് ഫെഡറേഷന്റെ ന്യായീകരണം. ഒരു സീറ്റിന് പ്രതിവര്‍ഷം 2760 രൂപ സര്‍ക്കാരിലേക്ക് നികുതി അടയ്ക്കുന്നുണ്ടെന്നും ബസ് ഉടമകള് പറയുന്നു. പക്ഷേ ഇപ്പോള് അമേരിക്കയിലും റഷ്യയിലും ഇറാക്കിലും എണ്ണ ഉല്‍പ്പാദനം വര്‍ധിപ്പിച്ചിരിക്കുകയാണ്. വിലയിടിവിന്റെ പ്രധാനകാരണവും അതാണ്. അമേരിക്കയില് എണ്ണശേഖരം ക്രമാതീതമായി വര്‍ധിച്ചിട്ടുണ്ടത്രെ. ഡോളറിന്റെ മൂല്യം വര്‍ധിപ്പിച്ചതും എണ്ണവില്‍പ്പന കുറയാന് കാരണമായി. അതിനാല് എണ്ണവില ഇനി ഉയരാന് സാധ്യത കുറവാണ്. എണ്ണവില കുറഞ്ഞതിനാല് നിത്യോപയോഗ സാധനങ്ങളുടെ വിലകുറയുമെന്നും അതുവഴി ജനങ്ങള്‍ക്ക് ആശ്വാസം ലഭിക്കുമെന്നുമുള്ള പ്രതീക്ഷയും അസ്തമിക്കുകയാണ്. ആറുമാസത്തിനുള്ളില് പെട്രോള്‍വില 77.35 രൂപയില്‍നിന്നും 64 രൂപയായിട്ടും ഡീസല് വില 63.32 ല്‍നിന്നും 7.7 രൂപ കുറഞ്ഞിട്ടും അത് നിത്യോപയോഗ സാധനങ്ങളുടെ വിലയില് പ്രതിഫലിച്ചു കാണാത്തത് സര്‍ക്കാരിന്റെ നിഷേധാത്മക നയംകൊണ്ടാണ്. മുമ്പൊരിക്കലും സംഭവിക്കാത്തവിധം എണ്ണവില കുറഞ്ഞിട്ടും അതിന്റെ പ്രയോജനം ജനങ്ങള്‍ക്ക് ലഭിക്കാത്തത് സാമ്പത്തിക സംവിധാനത്തിന്റെ പാളിച്ചയാണ്. ജനങ്ങളുടെ താല്‍പ്പര്യം സംരക്ഷിക്കാന് സര്‍ക്കാര് മുന്നോട്ട് വരേണ്ട സമയം അതിക്രമിച്ചു. ഇന്ന് ദൃശ്യമാധ്യമങ്ങളിലുള്‍പ്പെടെ കാണുന്നത് ബസ് ചാര്‍ജ് കുറയ്ക്കാത്തതില് യാത്രക്കാര്‍ക്കുള്ള പ്രതിഷേധമാണ്.\nപെട്രോളിയം വില കുറക്കാത്തത് ജനദ്രോഹം\nകൊഴിയുന്ന വര്‍ഷം തുടരുന്ന പ്രതീക്ഷ


IPL: Best eleven of this season - Malayalam MyKhel\n» ഐപിഎല്: ഇതാണ് ഡ്രീം ടീം... രോഹിത്തും കോലിയുമില്ല!! നയിക്കാന് ധോണി\nUpdated: Monday, May 13, 2019, 15:05 [IST]\nമുംബൈ: ഐപിഎല്ലിന്റെ 12ാം സീസണ് അവസാനിച്ചപ്പോള് കിരീടമുയര്‍ത്താനുള്ള ഭാഗ്യം ലഭിച്ചത് രോഹിത് ശര്‍മയുടെ മുംബൈ ഇന്ത്യന്‍സിനാണ്. അവസാന പന്ത് വരെ നീണ്ട ത്രില്ലറില് ഒരു റണ്‍സിന് കഴിഞ്ഞ തവണത്തെ ചാംപ്യന്‍മാരായ ചെന്നൈ സൂപ്പര് കിങ്‌സിനെ മുംബൈയുടെ നീലപ്പട മുട്ടുകുത്തിക്കുകയായിരുന്നു. മുംബൈയുടെ നാലാമത് ഐപിഎല് കിരീടനേട്ടമാണിത്.\nഇതോടെ കൂടുതല് തവണ ചാംപ്യന്‍മാരായ ടീമെന്ന റെക്കോര്‍ഡിനും മുംബൈ അവകാശികളായി. ഈ സീസണിലെ പ്രകടനത്തിന്റെ മാത്രം അടിസ്ഥാനത്തില് ഒരു സാങ്കല്‍പ്പിക ഡ്രീം ഇലവനെ തിരഞ്ഞെടുത്താല് ആരൊക്കെയാവും ടീമിലെത്തുകയെന്ന് നോക്കാം.\nഡേവിഡ് വാര്‍ണര് (12 മല്‍സരം, 692 റണ്‍സ്)\nടീമിന്റെ ഓപ്പണര്‍മാരില് ഒരാള് സണ്‍റൈസേഴ്‌സ് ഹൈദരാബാദിന്റെ സൂപ്പര് താരം ഡേവിഡ് വാര്‍ണറായിരിക്കും. സീസണില് 12 മല്‍സരങ്ങളില് നിന്നും 692 റണ്‍സാണ് താരം അടിച്ചുകൂട്ടിയത്. ടോപ്‌സ്‌കോറര്‍ക്കുള്ള ഓറഞ്ച് ക്യാപ്പിന്റെ അവകാശിയും അദ്ദേഹം തന്നെയാണ്.\nവിലക്ക് മൂലം കഴിഞ്ഞ സീസണില് പുറത്തിരിക്കേണ്ടി വന്ന വാര്‍ണര് ഇത്തവണ ഗംഭീര പ്രകടനത്തോടെയാണ് തിരിച്ചുവരവ് ആഘോഷിച്ചത്. ആദ്യ കളിയില് കൊല്‍ക്കത്തയ്‌ക്കെതിരേ 53 പന്തില് 85 റണ്‍സുമായി തുടങ്ങിയ ഓസീസ് താരത്തിനു പിന്നീട് തിരിഞ്ഞു നോക്കേണ്ടിവന്നിട്ടില്ല.\nലോകേഷ് രാഹുല് (14 മല്‍സരം, 593 റണ്‍സ്)\nരണ്ടാമത്തെ ഓപ്പണര്‍ക്കുള്ള നറുക്ക് വീഴുക കിങ്‌സ് ഇലവന് പഞ്ചാബ് ഓപ്പണറായലോകേഷ് രാഹുലിനാണ്. സീസണില് പഞ്ചാബ് നിരാശപ്പെടുത്തിയെങ്കിലും 14 മല്‍സരങ്ങളില് നിന്നും 593 റണ്‍സോടെ രാഹുല് മിന്നിയിരുന്നു.\nഉത്തരവാദിത്വത്തോടെ കളിച്ച അദ്ദേഹമാണ് പല മല്‍സരങ്ങളിലും ടീമിനെ പ്രതിസന്ധി ഘട്ടത്തില് നിന്നും കരകയറ്റിയത്.\nശ്രേയസ് അയ്യര് (16 മല്‍സരം, 463 റണ്‍സ്)\nമൂന്നാമനായി ക്രീസിലെത്തുക ഡല്‍ഹി ക്യാപ്പിറ്റല്‍സ് നായകന് കൂടിയായ ശ്രേയസ് അയ്യരാണ്. സീസണില് ഡല്‍ഹിയെ ക്വാളിഫയര്2വരെയെത്തിക്കുന്നതില് നിര്‍ണായക പങ്കുവഹിച്ച അദ്ദേഹം 16 മല്‍സരങ്ങളില് നിന്നും 463 റണ്‍സെടുക്കുകയും ചെയ്തിരുന്നു.\nറിഷഭ് പന്ത് (16 മല്‍സരം 488 റണ്‍സ്)\nഡല്‍ഹി ക്യാപ്പിറ്റല്‍സിന്റെ തന്നെ മറ്റൊരു താരവും യുവ വിക്കറ്റ് കീപ്പറുമായ റിഷഭ് പന്താണ് ഡ്രീം ടീമിലെ നാലാമത്തെയാള്. സീസണില് 16 മല്‍സരങ്ങൡ നിന്നും താരം 488 റണ്‍സ് അടിച്ചെടുത്തിരുന്നു. ലോകകപ്പിനുള്ള ഇന്ത്യന് ടീമില് നിന്നും തഴയപ്പെട്ടതിന്റെ ക്ഷീണം ഐപിഎല്ലില് പന്ത് തീര്‍ക്കുകയായിരുന്നു. മുംബൈ ഇന്ത്യന്‍സിനെതിരേ പന്ത് നേടിയ 78 റണ്‍സ് സീസണിലെ തന്നെ ഏറ്റവും മികച്ച ഇന്നിങ്‌സുകളിലൊന്നാണ്.\nഎംഎസ് ധോണി (15 മല്‍സരം, 416 റണ്‍സ്)\nഡ്രീം ഇലവനെ നയിക്കാന് ചെന്നൈ സൂപ്പര് കിങ്‌സ് ക്യാപ്റ്റനായ എംഎസ് ധോണിയേക്കാള് മികച്ചൊരാളില്ല. ടീമിന്റെ വിക്കറ്റ് കീപ്പറും ധോണി തന്നെയാണ്. സീസണില് 15 മല്‍സരങ്ങളില് നിന്നും 416 റണ്‍സ് ധോണി നേടിയിട്ടുണ്ട്. പല മല്‍സരങ്ങളിലും ചെന്നൈ തോല്‍വി മുന്നില് കണ്ടപ്പോള് നായകന്റെ കളി പുറത്തെടുത്ത് ടീമിന്റെ രക്ഷകനായത് ധോണിയായിരുന്നു. ഡെത്ത് ഓവറുകളിലും അദ്ദേഹത്തിന് അതിവേഗം റണ്‍സെടുക്കാനായിരുന്നു.\nആന്ദ്രെ റസ്സല് (14 മല്‍സരം, 510 റണ്‍സ്, 11 വിക്കറ്റ്)\nകൊല്‍ക്കത്ത നൈറ്റ്‌റൈഡേഴ്‌സിന്റെ മിന്നും താരവും വിന്‍ഡീസിന്റെ ഇടിവെട്ട് ഓള്‍റൗണ്ടറുമായ ആന്ദ്രെ റസ്സല് ഐപിഎല്ലിനെ അക്ഷരാര്‍ഥത്തില് ഇളക്കി മറിക്കുക തന്നെ ചെയ്തു. 14 മല്‍സരങ്ങളില് നിന്നും 510 റണ്‍സ് അടിച്ചെടുത്ത റസ്സല് 11 വിക്കറ്റുകളുമായി ബൗളിങിലും തിളങ്ങിയിരുന്നു.\nഅസാധ്യമെന്നു കരുതിയ സ്‌കോറുകള് പോലും കെകെആര് പിന്തുടര്‍ന്ന് ജയിച്ചത് റസ്സലിന്റെ ബാറ്റിങ് കരുത്തിലായിരുന്നു. 52 സിക്‌സറുകളാണ് താരം സീസണില് വാരിക്കൂട്ടിയത്.\nഹര്‍ദിക് പാണ്ഡ്യ (16 മല്‍സരം, 402 റണ്‍സ്, 14 വിക്കറ്റ്)\nറസ്സലിനോളം വരില്ലെങ്കിലും മുംബൈ ഇന്ത്യന്‍സ് ഓള്‍റൗണ്ടറായ ഹര്‍ദിക് പാണ്ഡ്യയും സീസണില് ശ്രദ്ധേയമായ പ്രകടനമാണ് നടത്തിയത്. ഡെത്ത് ഓവറുകളില് 25 കാരനായ പാണ്ഡ്യ നടത്തിയ ചില വെടിക്കെട്ട് പ്രകടനങ്ങള് മുംബൈക്ക്് ഏറെ ഗുണം ചെയ്തിരുന്നു.\n്ബാറ്റിങില് മാത്രമല്ല ബൗളിങിലും പാണ്ഡ്യ മോശമാക്കിയില്ല. 16 മല്‍സരങ്ങളില് ്‌നിന്നും 14 വിക്കറ്റുകളാണ് താരം കൊയ്തത്.\nശ്രേയസ് ഗോപാല് (14 മല്‍സരം, 20 വിക്കറ്റ്)\nരാജസ്ഥാന് റോയല്‍സ് സ്പിന്നറായ ശ്രേയസ് ഗോലാല് മികച്ച പ്രകടനമാണ് ഈ സീസണില് കാഴ്ചവച്ചത്. രാജസ്ഥാന് പ്ലേഓഫ് പോലും കാണാതെ പുറത്തായെങ്കിലും ശ്രേയസിന്റെ പ്രകടനം ശ്രദ്ധിക്കപ്പെട്ടു. 14 മല്‍സരങ്ങളില് നിന്നും 20 വിക്കറ്റുകളാണ് താരം കൊയ്തത്. ഇതില് ഒരു ഹാട്രിക്കുമുണ്ടായിരുന്നു.\nകാഗിസോ റബാദ (12 മല്‍സരം, 25 വിക്കറ്റ്)\nഡല്‍ഹി ക്യാപ്പിറ്റല്‍സിന്റെ ദക്ഷിണാഫ്രിക്കന് പേസര് കാഗിസോ റബാദയ്ക്കു ഐപിഎല്ലില് ഇത് അരങ്ങേറ്റ സീസണായിരുന്നു. കന്നി സീസണ് തന്നെ താരം ഗംഭീരമാക്കുകയും ചെയ്തു. 12 മല്‍സരങ്ങളില് നിന്നും 25 വിക്കറ്റുകളാണ് റബാദ കടപുഴക്കിയത്. ഡല്‍ഹിയെ പ്ലേഓഫിലെത്തിക്കുന്നതില് നിര്‍ണായക പങ്കു വഹിച്ചൊരാള് റബാദ തന്നെയായിരുന്നു.\nജസ്പ്രീത് ബുംറ (16 മല്‍സരം, 19 വിക്കറ്റ്)\nനിലവില് നിശ്ചിത ഓവര് ക്രിക്കറ്റിലെ ഏറ്റവും മികച്ച പേസര് താന് തന്നെയാണന്ന് മുംബൈ ഇന്ത്യന്‍സ് പേസര് ജസ്പ്രീത് ബുംറ ഒരിക്കല്‍ക്കൂടി തെളിയിച്ച ഐപിഎല്ലായിരുന്നു ഇത്. 16 മല്‍സരങ്ങളില് നിന്നും 19 വിക്കറ്റുകളാണ് ബുംറയുടെ സമ്പാദ്യം. കൂടുതല് വിക്കറ്റ് ലഭിച്ചില്ലെങ്കിലും വെറും 6.63 ഇക്കോണമി റേറ്റിലാണ് താരം പന്തെറിഞ്ഞത് എന്നതാണ് ഹൈലൈറ്റ്.\nഫൈനലില് ചെന്നൈ സൂപ്പര് കിങ്‌സിനെതിരേ ബുംറയായിരുന്നു മാന് ഓഫ് ദി മാച്ച്.\nഇമ്രാന് താഹിര് (17 മല്‍സരം, 26 വിക്കറ്റ്)\nഐപിഎല്ലില് പ്രായം ഒന്നിനും ഒരു വെല്ലുവിളിയല്ലെന്ന് ചെന്നൈ സൂപ്പര് കിങ്‌സിന്റെ വെറ്ററന് സ്പിന്നര് ഇമ്രാന് താഹിര് കാണിച്ചു തന്നു. 40 കാരനയ താരം 17 മല്‍സരങ്ങളില് നിന്നും 26 വിക്കറ്റുകളാണ് കൊയ്തത്. വിക്കറ്റ് വേട്ടക്കാരനുള്ള പര്‍പ്പിള് ക്യാപ്പിന് അവകാശിയും താഹിര് തന്നെ.\nRead more about: ipl 2019 ipl team indian premier league cricket ഐപിഎല് 2019 ഐപിഎല് ടീം ഇന്ത്യന് പ്രീമിയര് ലീഗ് ക്രിക്കറ്റ്\nStory first published: Monday, May 13, 2019, 14:49 [IST]


Thiruvananthapuram District Court rejected Bhagyalakshmi and2others bail plea | സംസ്ക്കാരമില്ലാത്ത പ്രവർത്തി, യൂട്യൂബറെ കയ്യേറ്റം ചെയ്ത ഭാഗ്യലക്ഷ്മിക്ക് മുൻകൂർ ജാമ്യം നൽകാതെ കോടതി - Malayalam Oneindia\n30 min ago എ പ്ലസ് മണ്ഡലത്തില് നിന്ന് ശോഭയെ വെട്ടി ബിജെപി; ശശികലയ്ക്ക് പുറമെ സന്ദീപ് വാര്യരും പാലക്കാട് പട്ടികയില്\n39 min ago ഐസക് രാജിവെക്കണമെന്ന് ചെന്നിത്തല, കിഫ്ബിയിലെ അടിയന്തര പ്രമേയം തളളി, പ്രതിപക്ഷം ഇറങ്ങിപ്പോയി\n41 min ago ബൈഡന് ഭരണകൂടത്തിന്റെ വിജയത്തിനായി പ്രാര്‍ത്ഥിക്കുക; വിടവാങ്ങല് സന്ദേശത്തില് ആശംസകള് നേര്‍ന്ന് ഇവാന്‍ക\nUpdated: Fri, Oct 9, 2020, 12:29 [IST]\nതിരുവനന്തപുരം: യൂട്യൂബില് സ്ത്രീകളെ അധിക്ഷേപിക്കുന്ന അശ്ലീല വീഡിയോ പോസ്റ്റ് ചെയ്ത വിജയ് പി നായര് എന്നയാളെ കയ്യേറ്റം ചെയ്ത സംഭവത്തില് ഭാഗ്യലക്ഷ്മി അടക്കമുളളവര്‍ക്ക് ജാമ്യം ഇല്ല.\nഭാഗ്യലക്ഷ്മിയെ കൂടാതെ ശ്രീലക്ഷ്മി അറയ്ക്കല്, ദിയ സന എന്നിവരുടെ ജാമ്യാപേക്ഷയാണ് കോടതി തളളിയത്. തിരുവനന്തപുരം ജില്ലാ കോടതിയുടേതാണ് വിധി. കോടതി രൂക്ഷ വിമര്‍ശനമാണ് ഭാഗ്യലക്ഷ്മി അടക്കമുളളവര്‍ക്കെതിരെ ഉന്നയിച്ചത്.\nവിജയ് പി നായര് എന്ന യൂട്യൂബര് തന്റെ യൂട്യൂബ് ചാനലില് സ്ത്രീകളെ അധിക്ഷേപിക്കുന്ന വീഡിയോ പോസ്റ്റ് ചെയ്തതാണ് വിവാദങ്ങളുടെ തുടക്കം. പേര് പറയാതെ പ്രമുഖരായ സ്ത്രീകളുടെ പേരില് അശ്ലീല കഥകളും മറ്റുമായിരുന്നു ഇയാളുടെ വീഡിയോയുടെ ഉളളടക്കം. ഈ വീഡിയോ വലിയ തോതില് സോഷ്യല് മീഡിയയില് പ്രചരിച്ചിരുന്നു.\nപിന്നാലെയാണ് ഭാഗ്യലക്ഷ്മിയും ദിയ സനയും ശ്രീലക്ഷ്മി അറയ്ക്കലും വിജയ് പി നായരെ തേടിപ്പിടിച്ച് ചെന്ന് കയ്യേറ്റം ചെയ്തത്. ഇയാളെ മര്‍ദ്ദിക്കുകയും കരിമഷി ദേഹത്ത് ഒഴിക്കുകയുമുണ്ടായി. സംഭവത്തിന്റെ വീഡിയോയും സോഷ്യല് മീഡിയയില് പോസ്റ്റ് ചെയ്തു. വിജയ് പി നായരുടെ പരാതിയില് ആണ് പോലീസ് കേസെടുത്തത്.\nഭാഗ്യലക്ഷ്മിയുടേയും സുഹൃത്തുക്കളുടേയും മുന്‍കൂര് ജാമ്യാപേക്ഷ പരിഗണിച്ച തിരുവനന്തപുരം ജില്ലാ കോടതി ഇവര്‍ക്കെതിരെ രൂക്ഷ വിമര്‍ശനം ആണ് ഉന്നയിച്ചിരിക്കുന്നത്. നിയമത്തെ കായിക ബലം കൊണ്ട് നേരിടാന് സാധിക്കില്ലെന്ന് കോടതി ചൂണ്ടിക്കാട്ടി. ഒട്ടും സംസ്‌ക്കാരം ഇല്ലാത്ത പ്രവര്‍ത്തിയാണ് ഇവര് ചെയ്തത് എന്നും കോടതി വിമര്‍ശിച്ചു.\nസര്‍ക്കാര് കോടതിയില് എതിര്‍ത്തു\nസമാധാനവും നിയമവും കാത്ത് സൂക്ഷിക്കേണ്ട ബാധ്യത കോടതിക്കുണ്ട്. ഈ ഉത്തരവാദിത്തത്തില് നിന്നും കോടതിക്ക് പിന്‍മാറാന് സാധിക്കില്ലെന്നും മുന്‍കൂര് ജാമ്യം നിഷേധിച്ച് കൊണ്ടുളള ഉത്തരവില് കോടതി വ്യക്തമാക്കി. ഭാഗ്യലക്ഷ്മി അടക്കമുളളവര്‍ക്ക് മുന്‍കൂര് ജാമ്യം അനുവദിക്കുന്നതിനെ സര്‍ക്കാര് കോടതിയില് എതിര്‍ത്തിരുന്നു.\nഭാഗ്യലക്ഷ്മി അടക്കമുളളവര്‍ക്ക് ജാമ്യം നല്‍കുന്നത് നിയമം കയ്യിലെടുക്കുന്നതിന് മറ്റുളളവര്‍ക്ക് പ്രചോദനമാവും എന്നാണ് പ്രോസിക്യൂഷന് വാദിച്ചത്. ഇതോടെ കൂടുതല് നിയമലംഘകര് ഉണ്ടാകുന്ന സാഹചര്യമുണ്ടാകുമെന്നും അതിനാല് ജാമ്യം നല്‍കരുത് എന്നുമാണ് പ്രോസിക്യൂഷന് നിലപാട് വ്യക്തമാക്കിയത്. മെന്‍സ് റൈറ്റ്‌സ് അസോസിയേഷനും ജാമ്യാപേക്ഷയെ എതിര്‍ത്ത് രംഗത്ത് വന്നിരുന്നു.\nഅഞ്ച് വര്‍ഷം വരെ തടവ് ശിക്ഷ ലഭിക്കാം\nവിജയ് പി നായര് നല്‍കിയ പരാതിയുടെ അടിസ്ഥാനത്തില് അതിക്രമിച്ച് കടക്കല്, കയ്യേറ്റം ചെയ്യല്, മോഷണം അടക്കമുളള വകുപ്പുകള് ചുമത്തിയാണ് തമ്പാനൂര് പോലീസ് കേസെടുത്തിരിക്കുന്നത്. അഞ്ച് വര്‍ഷം വരെ തടവ് ശിക്ഷ ലഭിക്കാവുന്ന കുറ്റങ്ങളാണ് ഭാഗ്യലക്ഷ്മിക്കും സുഹൃത്തുക്കൾക്കും മേൽ ചുമത്തിയിരിക്കുന്നത്. വിജയ് പി നായർക്ക് ഒരു കേസിൽ കോടതി കഴിഞ്ഞ ദിവസം ജാമ്യം അനുവദിച്ചിരുന്നു.\nThiruvananthapuram District Court rejected Bhagyalakshmi and2others bail plea